വിനീതിനെ പിരിച്ചുവിട്ടു; ഇവിടെ ഫുട്‌ബോളര്‍ക്ക് എന്ത് വില? -\nവിനീതിനെ പിരിച്ചുവിട്ടു; ഇവിടെ ഫുട്‌ബോളര്‍ക്ക് എന്ത് വില?\nരാജ്യാന്തര ഫുട്ബാള് താരം സി.കെ വിനീതിന് ജോലിയില് നിന്നും പിരിച്ചുവിട്ടു. മതിയായ ഹാജര് ഇല്ലെന്ന കാരണത്താല് വിനീതിനെ ഏജീസ് ഓഫിസ് പിരിച്ചു വിട്ടത്. അക്കൗണ്ടന്റ് ജനറല് ഓഫീസില് ഓഡിറ്ററായിരുന്നു വിനീത്. നാലര വര്‍ഷം മുന്‍പാണ് താരം ജോലിയില് പ്രവേശിച്ചത്.\nദേശീയ ടീമില് ഇടം നേടുകയും ഐഎസ്എല്ലില് മികച്ച പ്രകടനം നടത്തുകയും ചെയ്ത വിനീതിന് കളിത്തിരക്ക് മൂലം ഓഫീസിലെത്താന് കഴിഞ്ഞിരുന്നില്ല. ഇതാണ് താരത്തിനെതിരെ നടപടിയെടുക്കാന് കാരണം.\n2011ലായിരുന്നു സി.കെ. വിനീത് ഏജിസില് നിന്ന് രണ്ട് വര്‍ഷത്തെ ലീവ് എടുത്തത്. തുടര്‍ന്ന് അദ്ദേഹം ബംഗളൂരു എഫ്സിയിലും ദേശീയ ടീമിലും ഉള്‍പ്പെടെ കളിച്ചിരുന്നു. എന്നാല് ലീവിന് ശേഷം വനീത് ഓഫീസില് ഹാരജായിട്ടില്ല എന്നാണ് ഏജിസ് അധികൃതര് നല്‍കുന്ന വിശദീകരണം. ആറ് മാസമെങ്കിലും ഓഫീസിലെത്തി കൃത്യമായി ജോലിക്ക് ഹാജരാകണം എന്നതാണ് ഏജിസിന്റെ നിയമം.\nഅതെസമയം തനിക്കെതിരെയുളള നീക്കത്തിനെതിരെ സികെ വിനീത് രംഗത്തെത്തിയിരുന്നു. ഫുട്ബോള് മാറ്റിവെച്ച് ജോലിയില് തുടരാനില്ലെന്നും സ്പോട്സ് ക്വാട്ടയില് ജോലിക്ക് കയറിയ തന്നോട് കളിക്കരുതെന്ന് പറയുന്നതില് എന്തര്‍ത്ഥമാണ് ഉളളതെന്ന് വിനീത് പ്രതികരിച്ചു.\nനിലവില് ഇന്ത്യന് ടീമിലെ സ്ഥിരാംഗമായ വിനീത് ബംഗളൂരു എഫ്സി, കേരള ബ്ലാസ്റ്റേഴ്സ് തുടങ്ങിയ ക്ലബിലെയും അംഗമാണ്. ഈയടുത്ത നടന്ന ഐലീഗില് ടോപ് സ്‌കോററായ ഇന്ത്യന് താരം എന്ന നേട്ടം വിതീത് സ്വന്തമാക്കിയിരുന്നു.\nബംഗളൂരു എഫ്‌സിക്കായി 15 മത്സരങ്ങളില് നിന്ന് ഏഴ് ഗോളുകളാണ് വിനീത് അടിച്ചുകൂട്ടിയത്. വിനീതിനെ കൂടാതെ ഇന്ത്യന് നായകനും ബംഗളൂരു എഫ്‌സിയിലെ സഹതാരവുമായ സുനില് ചേത്രിയും ഏഴ് ഗോളുകള് നേടിയിട്ടുണ്ട്. എന്നാല് 16 മത്സരങ്ങളില് നിന്നാണ് സുനില് ചേത്രിയുടെ ഈ ഗോള് നേട്ടം.\nനേരത്തെ ഐഎസ്എല്ലിലും വിനീത് ഗോള്‍വേട്ട നടത്തിയിരുന്നു. ഒന്‍പത് മത്സരങ്ങളില് നിന്ന് അഞ്ച് ഗോളുകളാണ് കേരള ബ്ലാസ്റ്റേഴ്‌സിനായി സികെ വിനീത് സ്വന്തമാക്കിയത്. 14 മത്സരങ്ങളില് നിന്ന് ഏഴ് ഗോള് നേടിയ ഇയാന് ഹ്യൂമായിരുന്നു ഐഎസ്എല്ലിലെ ടോപ് സ്‌കോറര്. രണ്ടാം സ്ഥാനമായിരുന്നു വിനീതിന്. നിലവില് ലോകകപ്പ് യോഗ്യററൗണ്ട് കളിക്കുന്ന ഇന്ത്യന് ടീമിലേയും അംഗമാണ് വിനീത്.


ദേശീയ ശാസ്ത്രദിനം; രാമന് പ്രഭാവം എന്നാലെന്ത്? | Science Vally\nനീലാകാശവും ആഴക്കടലിന്റെ നീലിമയുമെല്ലാം ആസ്വദിക്കുകയും അല്‍പ്പം ഭയം കലര്‍ന്ന കൗതുകത്തോടെ പാടിപ്പുകഴ്ത്തുകയും ചെയ്യപ്പെടുമ്പോഴും ആരെങ്കിലും അവയുടെ നീലവര്‍ണത്തിന്റെ കാരണമെന്താണെന്ന് ചിന്തിച്ചിട്ടുണ്ടാകുമോ? എന്നാല് സി വി രാമന് അതേക്കുറിച്ച് ചിന്തിച്ചു, പരീക്ഷണങ്ങള് നടത്തി, ഉത്തരവും കണ്ടെത്തി. രാമന് പ്രഭാവമെന്നാണ് ഇന്ന് ശാസ്ത്രലോകം ഈ പ്രതിഭാസത്തെ വിളിക്കുന്നത്. ഭൗതിക ശാസ്ത്രത്തില് നോബല് സമ്മാനം കരസ്ഥമാക്കിയ ആദ്യ ഭാരതീയനായ ചന്ദ്രശേഖര വെങ്കട്ടരാമന്റെ, പ്രകാശകിരണങ്ങളുടെ സ്വഭാവത്തെ സംബന്ധിച്ച സുപ്രധാന കണ്ടുപിടുത്തമായ രാമന് പ്രഭാവം ലോകത്തിന് സമര്‍പ്പിച്ചത് 1928 ഫെബ്രുവരി 28നാണ്. അദ്ദേഹത്തോടുള്ള ആദരസൂചകമായാണ് എല്ലാ വര്‍ഷവുംഫെബ്രുവരി 28 ദേശീയ ശാസ്ത്രദിനമായി ആഘോഷിക്കാന് ഇന്ത്യാ ഗവര്‍മെന്റ് തീരുമാനിച്ചത്. 1986ല് നാഷണല് കൗണ്‍സില് ഫോര് സയന്‍സ് ആന്‍ഡ് ടെക്‌നോളജി കമ്യൂണിക്കേഷന്റെ നിര്‍ദേശപ്രകാരമാണ് ഈ ദിവസം ദേശീയ ശാസ്ത്രദിനമായി തെരഞ്ഞെടുക്കപ്പെട്ടത്. ഇന്ന് ഇന്ത്യയൊട്ടാകെയുള്ള സ്‌കൂളുകളിലുംകോളേജുകളിലും സര്‍വകലാശാലകളിലും അക്കാദമിക-ശാസ്ത്രീയ-സാങ്കേതിക -വൈദ്യശാസ്ത്ര ഗവേഷണ സ്ഥാപനങ്ങളിലും ഈ ദിനം വിവിധ പരിപാടികളോടെ ആഘോഷിച്ചുവരുന്നു. 2013ല് അമേരിക്കന് കെമിക്കല് സൊസൈറ്റി അന്താാരാഷ്ട്ര രസതന്ത്ര ചരിത്രത്തിലെ നാഴികകല്ലായി തെരഞ്ഞെടുത്തത് രാമന് പ്രഭാവത്തെയാണ്. രാമന് പ്രഭാവം ഇതുവരെ പത്ത്‌ലക്ഷത്തില് പരം ശാസ്ത്ര -ഗവേഷണ പ്രബന്ധങ്ങളില് പരാമര്‍ശിക്കപ്പെട്ടിട്ടുണ്ടെന്നുള്ളത് അതിന്റെ പ്രാധാന്യം വ്യക്തമാക്കുന്നുണ്ട്. ദൈനംദിന ജീവിതത്തില് ശാസ്ത്രീയ മുന്നേറ്റങ്ങളുടെ ആവശ്യകത ബോധ്യപ്പെടുത്തിക്കൊണ്ട് ശാസ്ത്രമേഖലകളെ ജനകീയവത്കരിക്കുകയാണ് ഈ ദിനാഘോഷംകൊണ്ട് ലക്ഷ്യമിടുന്നത്. ‘Science and Technology for Specially Abled Persons’ എന്നതാണ് ഈ വര്‍ഷത്തെ ദേശീയ ശാസ്ത്രദിനത്തിന്റെ തീം.\n– ലോക സമാധാനത്തിനും സുസ്ഥിരതക്കും ശാസ്ത്രം വഹിക്കുന്ന പങ്കിനേക്കുറിച്ച് പൊതുജനങ്ങളെ ബോധവല്‍ക്കരിക്കുക\n– ദേശീയ -അന്തര്‍ദേശീയതലങ്ങളില് രൂപപെടുന്ന കൂട്ടായ്മയിലൂടെ ശാസ്ത്രീയ മുന്നേറ്റവും അതിന്റെ ഫലങ്ങളും ലോകരാഷ്ട്രങ്ങളുമായി പങ്കിടുന്നതിനുള്ള മനോഭാവം വളര്‍ത്തുക.\n-ശാസ്ത്രീയ മുന്നേറ്റങ്ങളുടെ ഫലമായുണ്ടാകുന്ന ഉല്‍പ്പന്നങ്ങളും സാങ്കേതികവിദ്യയും അന്തര്‍ദേശീയതലത്തില് പങ്കുവെക്കുന്നതിനുള്ള ഉടമ്പടികള് രൂപീകരിക്കുകയും നിലവിലുള്ളവയില് കാലോചിതമായ പരിഷ്‌ക്കാരങ്ങള് വരുത്തുകയും ചെയ്യുക.\n-വിദ്യാര്‍ഥികളിലും പൊതുജനങ്ങളിലും ശാസ്ത്രാഭിമുഖ്യം വളര്‍ത്തുന്നതിനുള്ള പരിപാടികള് സംഘടിപ്പിക്കുക.\n-ശാസ്ത്രീയ മുന്നേറ്റങ്ങള്‍ക്കെതിരെയുണ്ടാകുന്ന വെല്ലുവിളികള്‍ക്കെതിരെ ജനശ്രദ്ധ തിരിക്കുക.\n-സമാധാനപൂര്‍ണമായ ഒരു ലോകക്രമത്തിന് ശാസ്ത്രത്തിന്റെ പങ്ക് വിശദമാക്കുന്ന പരിപാടികള് സംഘടിപ്പിക്കുക.\n-ശാസ്ത്ര-സാങ്കേതികവിദ്യ നിത്യജീവിതത്തില് -ക്ലാസ്‌റൂം ചര്‍ച്ചകള്\n-പോസ്റ്റര് നിര്‍മാണവും പ്രചാരണവും\n-സയന്‍സ് സെന്ററുകള്, ശാസ്ത്രമ്യൂസിയങ്ങള്, പ്ലാനറ്റേറിയങ്ങള് മുതലായവ സന്ദര്‍ശിക്കുകയും അവയുടെ പ്രവര്‍ത്തനങ്ങള് മനസിലാക്കുകയും ചെയ്യുക,\n-ശാസ്ത്ര പ്രദര്‍ശനങ്ങളും വീഡിയോ പ്രദര്‍ശനങ്ങളും സംഘടിപ്പിക്കുക.\n–ശാസ്ത്ര വാര്‍ത്തകള് ശേഖരിക്കുക, പ്രദര്‍ശിപ്പിക്കുക\nഏതെങ്കിലും ഒരു പ്രത്യേക നിറത്തിലുള്ള ഏകവര്‍ണ കിരണങ്ങളെ സുതാര്യമായ പദാര്‍ഥങ്ങളില് കൂടി കടത്തിവിട്ടാല് പ്രകീര്‍ണനം മൂലം ആ നിറത്തില് നിന്നുംവിഭിന്നമായ നിറത്തോടുകൂടിയ രശ്മികള് ഉണ്ടാകുന്നു. പ്രകീര്‍ണനം മൂലമുണ്ടാകുന്ന പുതിയ പ്രകാശ രശ്മിയെ ഒരു പ്രിസത്തില് കൂടി കടത്തിവിട്ടാല് വര്‍ണരാജിയില് പുതിയ ചില രേഖകള് കാണപ്പെടുന്നു. ഈ പുതിയ രേഖകളെ രാമന് രേഖകള് എന്നും ഈ വര്‍ണരാജിയെ രാമന് വര്‍ണരാജി എന്നും പറയുന്നു. ദ്രാവകങ്ങളില് പ്രകാശത്തിന്റെ വിസരണവുമായി ബന്ധപ്പെട്ടുള്ള ഈ പ്രതിഭാസമാണ് രാമന് പ്രഭാവം അഥവ രാമന് വിസരണം . കൊല്‍ക്കത്ത യൂണിവേഴ്‌സിറ്റിയില് പ്രൊഫസറായിരുന്ന സര്. സി വി രാമന്(1888-1970) ദ്രാവകങ്ങളില് നടത്തിയ നിരവധി പരീക്ഷണങ്ങളെ തുടര്‍ന്നാണ് ഈ സുപ്രധാന കണ്ടുപിടിത്തത്തില് എത്തിചേര്‍ന്നത്. സി വി രാമനോടൊപ്പം പ്രൊഫ. കെ എസ് കൃഷ്ണനും ഇതേ പരീക്ഷണങ്ങള് തന്നെ നടത്തിയിരുന്നു. അതേ തുടര്‍ന്ന് ജി.ലാന്‍ഡ്‌സ്‌ബെര്‍ഗും, എല്. ഐ. മാന്‍ഡല്‍സ്റ്റമും ക്രിസ്റ്റലുകളില് നടത്തിയ പരീക്ഷണങ്ങളിലും രാമന് രേഖകള് കണ്ടെത്തിയിരുന്നു. 1923ല് ഡോ. എ സ്‌കെംകല് നടത്തിയ പ്രവചനമാണ് പിന്നീട് ഡോ. സി. വി. രാമന് പരീക്ഷണങ്ങളിലൂടെ തെളിയിച്ചത്. 1930ല് സി വി രാമന് ഈ കണ്ടുപിടിത്തത്തിന് നോബല് പുരസ്‌കാരം ലഭിച്ചു. പ്രകാശ രശ്മികള്‍ക്ക് ദ്രാവക തന്മാത്രകളുമായുണ്ടാകുന്ന രാമന് വിസരണത്തിന്റെ ഫലമായാണ് കടലിന് നീല നിറമുണ്ടാകുന്നത്.\nതമിഴ്‌നാട്ടിലെ തിരുച്ചിറപ്പിള്ളിയില് 1888 നവംബര് ഏഴിന് ജനിച്ചു. അധ്യാപകനായ ചന്ദ്രശേഖര അയ്യരാണ് പിതാവ്. 1904ല് തന്റെ പതിനാറാമത്തെ വയസില് രാമന് ഭൗതികശാസ്ത്രത്തില് ബിരുദം നേടി. 1907ല് ബിരുദാനന്തര ബിരുദത്തിന് പഠിക്കുമ്പോള് രാമന്റെ ആദ്യ ഗവേഷണ പ്രബന്ധം ഫിലോസഫിക്കല് മാഗസിനില് പ്രസിദ്ധീകരിച്ചു. ആരോഗ്യസ്ഥിതി മോശമായതിനെ തുടര്‍ന്ന് വിദേശത്തുപോയി ഉപരിപഠനംനടത്തുന്നതിന് രാമന് കഴിഞ്ഞില്ല. ഫിനാന്‍ഷ്യല് സിവില് സര്‍വീസ് പാസായ രാമന് കൊല്‍ക്കത്തയില് അസിസ്റ്റന്റ് അക്കൗണ്ടന്റ് ജനറലായി ജോലിയില് പ്രവേശിച്ചു. അക്കാലത്താണ് സംഗീതജ്ഞയായ സുന്ദരാംബാളുമായുള്ള വിവാഹം നടന്നത്. രാമന് തന്റെ ഭൗതികശാസ്ത്ര ഗവേഷണങ്ങള് തുടര്‍ന്നു. ഇരുപത്തിഏഴോളം ശാസ്ത്ര പ്രബന്ധങ്ങള് ഇക്കാലഘട്ടത്തില് രാമന്റെതായി പ്രസിദ്ധീകരിച്ചിട്ടുണ്ട്. 1928ലാണ് രാമന്‍പ്രഭാവം അനാവരണം ചെയ്യപ്പെടുന്നത്.\nഅതേവര്‍ഷം തന്നെ ബ്രിട്ടീഷ് ഗവര്‍മെന്റ് രാമന് സര് പദവി നല്‍കി ആദരിച്ചു. 1930ല് നോബല് സമ്മാനവും അദ്ദേഹത്തിന് ലഭിച്ചു. റോയല് സൊസൈറ്റി ഫെലോ ആയി തെരഞ്ഞെടുക്കപ്പെട്ട ഏറ്റവും പ്രായം കുറഞ്ഞ വ്യക്തിയും സി വി രാമനായിരുന്നു. പ്രകാശത്തിന്റെ ക്വാണ്ടം സ്വഭാവത്തെപ്പറ്റിയും രാമന് പഠനം നടത്തുകയുണ്ടായി. 1933ല് ബംഗളൂരുവിലെ ഇന്ത്യന് ഇന്‍സ്റ്റിറ്റ്യൂട്ട് ഓഫ് സയന്‍സില് ഡയറക്ടറായി നിയമിതനായ സി വി രാമന് 1934ല് ഇന്ത്യന് അക്കാദമി ഓഫ് സയന്‍സ് സ്ഥാപിച്ചു. 1940കളില് ക്രിസ്റ്റലുകളുടെ ഘടനയെ കുറിച്ചുള്ള പഠനത്തില് വ്യാപൃതനായിരുന്ന സി വി രാമന് 1949ല് ബംഗളൂരുവിലെ സ്വന്തം ഗവേഷണ സ്ഥാപനമായ രാമന് റിസര്‍ച്ച് ഇന്‍സ്റ്റിറ്റ്യൂട്ട് സ്ഥാപിച്ചു. അതേവര്‍ഷം തന്നെ ദേശീയ പ്രൊഫസര് പദവി നല്‍കി കേന്ദ്ര ഗവണ്‍മെന്റ് രാമനെ ആദരിച്ചു. 1954ല് രാഷ്ട്രം പരമോന്നത ബഹുമതിയായ ഭാരതരത്‌നം നല്‍കി സി വി രാമനെ ബഹുമാനിച്ചു. 1970 നവംബര് 21ന് ഹൃദയസംബന്ധമായ അസുഖത്തെ തുടര്‍ന്ന് സി വി രാമന് അന്തരിച്ചു.\nraman effect science day\t2017-02-28\nTagged with: raman effect science day\nPrevious: ജീവന്റെ സമവാക്യങ്ങള്\nNext: ഇന്ന് വനിതാദിനം: ബഹിരാകാശയാത്രയും സ്ത്രീകളും


അമൃതില് വിഷം കലര്‍ത്തിയതിന് തുല്യം; നമ്പി നാരായണന് പത്മഭൂഷണ് നല്‍കിയതിനെതിരെ സെന്‍കുമാര് | tp senkumar against nambi narayanan\nഅമൃതില് വിഷം കലര്‍ത്തിയതിന് തുല്യം; നമ്പി നാരായണന് പത്മഭൂഷണ് നല്‍കിയതിനെതിരെ സെന്‍കുമാര്\nJan 26, 2019, 12:09 PM IST\nഅടുത്ത വര്‍ഷം ഗോവിന്ദ ചാമിക്കും അമീറുല് ഇസ്ലാമിനും മറിയം റഷീദയ്ക്കും പുരസ്‌കാരം നല്‍കുന്നത് കാണേണ്ടി വരുമെന്നും സെന്‍കുമാര് ആരോപിച്ചു.\nതിരുവനന്തപുരം: മുന് ഐ.എസ്.ആര്.ഒ ശാത്രജ്ഞന് നമ്പി നാരായണന് പത്മഭൂഷണ് പുരസ്‌കാരം നല്‍കിയതിനെതിരെ രൂക്ഷ പ്രതികരണവുമായി മുന് ഡി.ജി.പി ടി.പി സെന്‍കുമാര്. പത്മ പുരസ്‌കാരം നല്‍കേണ്ട ഒരു സംഭാവനയും നമ്പി നാരായണന് നല്‍കിയിട്ടില്ലെന്ന് ആരോപിച്ച സെന്‍കുമാര് ഇത് അമൃതില് വിഷം കലര്‍ത്തുന്നതിന് തുല്യമാണെന്നും വ്യക്തമാക്കി. അടുത്ത വര്‍ഷം ഗോവിന്ദ ചാമിക്കും അമീറുല് ഇസ്ലാമിനും മറിയം റഷീദയ്ക്കും പുരസ്‌കാരം നല്‍കുന്നത് കാണേണ്ടി വരുമെന്നും സെന്‍കുമാര് പരിഹസിച്ചു.\nഐ.എസ്.ആര്.ഒ ചാരക്കേസില് സുപ്രീംകോടതി നിയോഗിച്ച കമ്മറ്റി അന്വേഷണം നടത്തുകയാണ്. ആ സമിതി അന്വേഷണം നടത്തുന്നതിനിടെ നമ്പി നാരായണന് പുരസ്‌കാരം നല്‍കിയത് ശരിയല്ല. നമ്പി നാരായണന് ആദരിക്കപ്പെടേണ്ട എന്ത് സംഭാവനയാണ് നല്‍കിയത് എന്ന് ആര്‍ക്കും അറിയില്ല. മറ്റ് പല കണ്ടുപിടിത്തങ്ങള്‍ക്കും ഒരു അംഗീകാരവും ലഭിക്കുന്നില്ല. സുപ്രീം കോടതിയുടെ പരിഗണനയിലിരിക്കുന്ന കേസില് ഉള്‍പ്പെട്ട ആള്‍ക്ക് പത്മ പുരസ്‌കാരം നല്‍കിയത് തെറ്റാണ് ഇത്.\nഗോവിന്ദ ചാമിക്കും അമീറുല് ഇസ്ലാമിനും മറിയം റഷീദയ്ക്കും അടുത്ത വര്‍ഷം പത്മഭൂഷണ് നല്‍കുമായിരിക്കും. ഇതിന് ഉത്തരവാദിത്തപ്പെട്ടവര് മറുപടി പറയണം. ഈ പുരസ്‌കാരത്തിന് ഇദ്ദേഹത്തെ നിര്‍ദേശിച്ചവര്‍ക്കും ഉത്തരവാദിത്വമുണ്ട്. സുപ്രീം കോടതി വിധി വന്നതിന് ശേഷം അദ്ദേഹത്തിന് ഈ പുരസ്‌കാരം നല്‍കിയിരുന്നെങ്കില് അംഗീകരിക്കുമായിരുന്നു. തന്റെ പുസ്തകത്തില് ഇക്കാര്യം വ്യക്തമാക്കുന്നുണ്ട്.\nഇക്കാര്യത്തില് തനിക്ക് മറുപടി വേണം. സര്‍ക്കാരുകളോടും രാഷ്ട്രപതിയോടും ഉള്ള ബഹുമാനം നിലനിര്‍ത്തിയാണ് ഇക്കാര്യങ്ങള് പറയുന്നത്. നമ്പി നാരായണന്റെ സംഭാവന എന്താണ് എന്ന് പറയാന് ആര്‍ക്കും പറയാന് കഴിയുന്നില്ല. ആരാണ് പുരസ്‌കാരത്തിന് നിര്‍ദേശിച്ചത് എന്നും ആരാണ് ഇത് അനുവദിച്ചത് എന്നുള്ളതും പരിശോധിക്കപ്പെടണം. എന്തിനാണ് നമ്പി നാരായണന് 1994ല് സ്വയം വിരമിച്ചത്. ഇത്രയും ശാസ്ത്രജ്ഞന്മാരുണ്ടായിട്ടും എങ്ങനെയാണ് നമ്പി നാരായണന് മാത്രം പ്രതിയായത്.\nസെന്‍കുമാറിന് വെപ്രാളം; ഞാന് കൊടുത്ത കേസില് പ്രതിയാണ് അദ്ദേഹം- നമ്പി നാരായണന്\nമോഹന്‍ലാലിനും നമ്പിനാരായണനും കുല്‍ദീപ് നയ്യാര്‍ക്കും പദ്മഭൂഷണ്\n24 വര്‍ഷം മുമ്പുള്ള സി.ബി.ഐയെ കുറിച്ച് ഒന്ന് അന്വേഷിക്കുന്നത് നല്ലതാണ്. ഇത് രാജ ഭരണമല്ല. ജനാധിപത്യ രാജ്യത്ത് ഒരു പൗരനുള്ള അവകാശമാണ് താന് ഉപയോഗിക്കുന്നത്. തന്നെ കുറിച്ച് തെറ്റായ ആരോപണങ്ങളാണ് നമ്പി നാരായണന് ഉന്നയിച്ചിരുന്നത്. പൊതുസമൂഹത്തിന്റെ മുന്നില് ഇക്കാര്യം അറിയിക്കുക മാത്രമാണ് താന് ചെയ്യുന്നത്.\nനാലു ദിവസം മാത്രമാണ് നമ്പി നാരായണന് പോലീസ് കസ്റ്റഡിയിൽ കിടന്നത്. ബാക്കി ദിവസങ്ങളില് അദ്ദേഹം സി.ബി.ഐ കസ്റ്റഡിയിലയിരുന്നു. എന്തിനായിരുന്നു നിരപരാധിയെന്ന് ബോധ്യം വന്ന നമ്പി നാരായണനെ സി.ബി.ഐ കസ്റ്റഡിയില് വെച്ചത്. അക്കാലത്ത് തിരുവനന്തപുരത്ത് വ്യാപകമായി ഉണ്ടായിരുന്ന മാലി സ്വദേശികളുടെ സാന്നിദ്ധ്യം അന്വേഷിച്ചതിലൂടെയാണ് ഈ കേസ് ആരംഭിക്കുന്നത്. തെളിവുകള് നയിച്ചത് നമ്പി നാരായണിലേക്കായിരുന്നു. ഇത്തരത്തിലുള്ളവര്‍ക്ക് പുരസ്‌കാരം കൊടുക്കുന്നതിന് പകരം കേരളത്തിലെ മത്സ്യ തൊഴിലാളികള്‍ക്ക് നല്‍കണമായിരുന്നു. ഇത്തരത്തില് പലരും അവഗണിക്കപ്പെടുന്നു.നമ്പി നാരായണന് ബി.ജെ.പി സ്ഥാനാര്‍ത്ഥിയാവുന്നതിന് മുന്നോടിയാണോ പുരസ്‌കാരം നല്‍കിയത് എന്ന കാര്യം തനിക്ക് അറിയില്ലെന്നും സെന്‍കുമാര് വ്യക്തമാക്കി.\nതിരുവനന്തപുരം: തനിക്ക് പത്മഭൂഷണ് പുരസ്‌കാരം നല്‍കിയതിനെ വിമര്‍ശിച്ച് ..\nപോലീസ് നിയമഭേദഗതി അസാധുവായി; ഓര്‍ഡിനന്‍സ് പിൻവലിക്കാനുള്ള ഓര്‍ഡിനന്‍സില് ഗവർണർ ഒപ്പിട്ട‌ു


പിടിതരാതെ കൊവിഡ്; ലോകത്ത് രോഗികള് രണ്ട് കോടി 40 ലക്ഷം കടന്നു; രാജ്യത്ത് കേസുകൾ 32 ലക്ഷത്തിലേക്ക് | covid19 tally in world and india rises\nപിടിതരാതെ കൊവിഡ്; ലോകത്ത് രോഗികള് രണ്ട് കോടി 40 ലക്ഷം കടന്നു; രാജ്യത്ത് കേസുകൾ 32 ലക്ഷത്തിലേക്ക്\nNew York, First Published 26, Aug 2020, 7:02 AM\nഅമേരിക്കയില് മുപ്പത്തിയാറായിരം പേര്‍ക്കാണ് പുതുതായി രോഗം സ്ഥിരീകരിച്ചത്. ആകെ രോഗികളുടെ എണ്ണം അന്‍പത്തിയൊന്‍പത് ലക്ഷത്തി അമ്പത്തി രണ്ടായിരവും മരണം ഒരു ലക്ഷത്തി എണ്‍പത്തിരണ്ടായിരവും കടന്നു.\nന്യൂയോർക്ക്: ലോകത്ത് കൊവിഡ് ബാധിച്ചവരുടെ എണ്ണം രണ്ട് കോടി നാല്‍പ്പത് ലക്ഷം കടന്നു. കൊവിഡ് ബാധിച്ച് മരിച്ചവരുടെ എണ്ണം എട്ട് ലക്ഷത്തി ഇരുപത്തി രണ്ടായിരം കടന്നു. ഒരു കോടി അറുപത്തിയഞ്ച് ലക്ഷം പേരാണ് ഇതിനോടകം രോഗമുക്തി നേടിയത്.\nബ്രസീലില് നാല്‍പ്പത്തിയാറായിരത്തോളം പേര്‍ക്ക് കൂടി പുതിയതായി രോഗം സ്ഥിരീകരിച്ചതോടെ ആകെ രോഗികളുടെ എണ്ണം മുപ്പത്തിയാറ് ലക്ഷത്തി എഴുപത്തി നാലായിരം കടന്നു. അമേരിക്കയില് മുപ്പത്തിയാറായിരം പേര്‍ക്കാണ് പുതുതായി രോഗം സ്ഥിരീകരിച്ചത്. ആകെ രോഗികളുടെ എണ്ണം അന്‍പത്തിയൊന്‍പത് ലക്ഷത്തി അമ്പത്തി രണ്ടായിരവും മരണം ഒരു ലക്ഷത്തി എണ്‍പത്തിരണ്ടായിരവും കടന്നു. റഷ്യയിൽ നാലായിരത്തോളം പേര്‍ക്കും കൊളംമ്പിയയില് പതിനായിരത്തില് ഏറെ പേര്‍ക്ക് കൂടിയും രോഗം റിപ്പോര്‍ട്ട് ചെയ്തു.\nരാജ്യത്ത് കൊവിഡ് ബാധിതരുടെ എണ്ണം മുപ്പത്തിരണ്ട് ലക്ഷത്തിലേക്ക്. സംസ്ഥാനങ്ങൾ പുറത്തുവിട്ട കണക്കുകൾ പ്രകാരം പ്രതിദിനരോഗബാധ ഇന്ന് ആറുപതിനായിരം കടന്നേക്കും. മഹാരാഷ്ട്ര, ആന്ധ്ര, എന്നിവിടങ്ങളിൽ വലിയ വർധനവാണ് പ്രതിദിന രോഗബാധയിലുണ്ടായിരിക്കുന്നത്. മഹാരാഷ്ട്രയിൽ 11,015, ആന്ധ്രയിൽ 9927, കർണാടകത്തിൽ 8161, തമിഴ്നാട്ടിൽ 5967, ഉത്തർപ്രദേശിൽ 5124, ഒഡീഷയിൽ 2546 എന്നിങ്ങനെയാണ് ഇന്നലെ റിപ്പോർട്ട് ചെയ്ത് കൊവിഡ് കേസുകളുടെ എണ്ണം. രാജ്യത്തെ സെറോളജിക്കല് സര്‍വ്വേയുടെ രണ്ടാം ഘട്ടം സെപ്റ്റംബര് ആദ്യവാരത്തോടെ അവസാനിക്കും. ആദ്യഘട്ട സര്‍വ്വേയുടെ ഫലം ഈയാഴ്ച ഇന്ത്യന് മെഡിക്കല് റിസര്‍ച്ചില് പ്രസിദ്ധീകരിക്കുമെന്നും ഐസിഎംആര് അറിയിച്ചു.\nLast Updated 26, Aug 2020, 9:41 AM


മാനന്തവാടി നിയോജക മണ്ഡലം യു.ഡി.എഫ്. കമ്മറ്റി യോഗം നാളെ – Newswayanad.in-No.1 news portal of Wayanad\nമാനന്തവാടി നിയോജക മണ്ഡലം യു.ഡി.എഫ്. കമ്മറ്റി യോഗം നാളെ (ശനി) വൈകുന്നേരം മൂന്ന് മണിക്ക്\nമാനന്തവാടി ലീഗ് ഹൗസിൽ വെച്ച് ചേരും. മുഴുവൻ യു.ഡി.എഫ്.ഭാരവാഹികളും യോഗത്തിൽ പങ്കെടുക്കണമെന്ന് മാനന്തവാടി നിയോജക മണ്ഡലം യു.ഡി.എഫ്.ചെയർമാൻ അഡ്വ: എൻ.കെ.വർഗ്ഗീസ്.കൺവീനർ പടയൻ മുഹമ്മദ് എന്നിവർ അറിയിച്ചു.\nബത്തേരിയിൽ ബൈക്കപകടത്തിൽ രണ്ട് പേർ മരിച്ചു. 439 views


സ്വദേശികളെ നിയമിക്കാത്ത ബോട്ടുകള്‍ക്ക് കടലില് ഇറങ്ങാനുള്ള ലൈസന്‍സ് അനുവദിച്ചിരുന്നില്ല\n14 Mar, 2019 at 02:24 AM\nസൗദിയില് മല്‍സ്യബന്ധന മേഖലയില് പ്രഖ്യാപിച്ച സ്വദേശിവല്‍ക്കരണ നടപടി നീട്ടിവെച്ചു. ഈ മേഖലയില് ജോലി ചെയ്യാന് ആവശ്യമായ സ്വദേശികളെ ലഭ്യമാകാത്തതിനെ തുടര്‍ന്നാണ് നടപടി. ആവശ്യമായ പഠനങ്ങള്‍ക്ക് ശേഷം പ്രായോഗിക നടപടികള് സ്വീകരിക്കാനും മന്ത്രാലയം തീരുമാനിച്ചു.\nകഴിഞ്ഞ വര്‍ഷം സെപ്തംബര് ഒന്ന് മുതലാണ് മല്‍സ്യബന്ധന മേഖലയില് സ്വദേശിവല്‍ക്കരണം നിര്‍ബന്ധമാക്കിയത്. പരിസ്ഥതി, ജല, കൃഷി മന്ത്രാലയമാണ് ഉത്തരവ് ഇറക്കിയിരുന്നത്. മല്‍സ്യ ബന്ധനത്തിന് പുറപ്പെടുന്ന ഓരോ ബോട്ടിലും ഒരു സ്വദേശി നിര്‍ബന്ധമായും ഉണ്ടായിരിക്കണം എന്നതായിരുന്നു നിബന്ധന.\nസ്വദേശികളെ നിയമിക്കാത്ത ബോട്ടുകള്‍ക്ക് കടലില് ഇറങ്ങാനുള്ള ലൈസന്‍സ് അനുവദിച്ചിരുന്നില്ല. എന്നാല് ആവശ്യമായ സ്വദേശികളെ കണ്ടെത്തുന്നതിന് സാവകാശം ആവശ്യപ്പെട്ട് ബോട്ടുടമകള് മന്ത്രാലയത്തിനെ സമീപിച്ചു. തുടര്‍ന്ന് ബോട്ടുടമകള്‍ക്ക് ആറ് മാസ കാലാവധി തുടക്കത്തില് അനുവദിക്കുകയായിരുന്നു.\nമന്ത്രാലയത്തിന്റെ പുതിയ ഉത്തരവില് കാലാവധി നിജപ്പെടുത്തിയിട്ടില്ല. പകരം മന്ത്രാലയവും മല്‍സ്യ ബന്ധന മേഖലയിലെ പരമ്പരാഗത തൊഴിലാളികളും ചേര്‍ന്ന് പഠനം നടത്തുന്നതിനും പ്രതിബന്ധങ്ങള് വിശകലനം ചെയ്യാനുമാണ് തീരുമാനം. രാജ്യത്തെ മല്‍സ്യ ബന്ധന മേഖലയില് ഭൂരിഭാഗവും ഇന്ത്യ, ശ്രിലങ്ക, ബംഗ്ലാദേശ് തുടങ്ങിയ രാജ്യങ്ങളില് നിന്നുള്ളവരാണ്.


മലയാളത്തില് അഭിനയിക്കുന്നെങ്കില് അത് മോഹന്‍ലാലിനൊപ്പം എന്നു മുന്‍പേ തീര്‍ച്ചപ്പെടുത്തിയിരുന്നു : വിവേക് ഒബ്റോയി – Cine Times Media\nBy CineTimes Media\t On Sep 1, 2018\nമലയാള സിനിമയിലേക്കുള്ള തന്റെ അരങ്ങേറ്റം ഒരു മോഹന്‍ലാല് ചിത്രത്തിലൂടെയായിരിക്കും എന്നു തീര്‍ച്ചപ്പെടുത്തിയിരുന്നുവെന്ന് ബോളിവുഡ് താരം വിവേക് ഒബ്റോയി. ഒരു ദേശീയ മാധ്യമത്തിനു നൽകിയ അഭിമുഖത്തിലാണ് വിവേക് ഒബ്റോയി ഇക്കാര്യം തുറന്നുപറഞ്ഞത്. പൃഥ്വിരാജ് സംവിധായകനാകുന്ന ലൂസിഫറില് മോഹന്‍ലാലിന്റെ വില്ലനായി മലയാളത്തിൽ അരങ്ങേറ്റം കുറിക്കുകയാണ് താരം.\n16 വർഷത്തിനു ശേഷമാണ് മോഹൻലാലും വിവേകും ഒരു സിനിമയ്ക്കായി ഒന്നിക്കുന്നത്. രാംഗോപാൽ വർമ സംവിധാനം ചെയ്ത് 2002 ൽ പുറത്തിറങ്ങിയ കമ്പനിയിലാണ് ഇരുവരും ഒന്നിച്ചെത്തിയത്. ബോളിവുഡിലെ വിവേകിന്റെ അരങ്ങേറ്റ ചിത്രമായിരുന്നു കമ്പനി.\n‘ഒരുപാടു കാലം മുമ്പുതന്നെ ധാരാളം മലയാള ചിത്രങ്ങളില്‍നിന്ന് എനിക്ക് ഓഫറുകള് വന്നിട്ടുണ്ട്. പക്ഷേ അപ്പോഴെല്ലാം ഞാന് അവ ഒഴിവാക്കി വിട്ടു. എന്റെ ആഗ്രഹം മോഹന്‍ലാലുമൊന്നിച്ച് മലയാള ചിത്രം ചെയ്യണമെന്നായിരുന്നു. അതൊക്കെ അവരോടു തുറന്നുപറയുകയും ചെയ്തു. കാരണം ആരെങ്കിലുമൊക്കെയായി മലയാളി ബന്ധം എനിക്കുണ്ടാകും. കഴിഞ്ഞ പതിനെട്ടു വർഷമായി ശബരിമലയിൽ ദർശനം നടത്താറുണ്ട്.\nഇങ്ങനെ ഒരു ഓഫറുമായി എന്നെ വിളിക്കുന്നത് പൃഥ്വിരാജാണ്. മോഹൻലാലും ടൊവീനോയും മഞ്ജു വാരിയരുമാണ് പ്രധാനവേഷങ്ങളിൽ എത്തുന്നതെന്നു കേട്ടപ്പോഴേ ഞാൻ എക്സൈറ്റഡ് ആയി. കാരണം മലയാള സിനിമ പതിവായി കാണുന്ന ഒരാളെന്ന നിലയിൽ ‘ലൂസിഫർ’ ആദ്യം തന്നെ എന്നെ ആകർഷിച്ചിരുന്നു. അതിനു ശേഷമാണ് എന്റെ കഥാപാത്രത്തെക്കുറിച്ചു പൃഥ്വി പറയുന്നത്. മോഹൻലാലിന്റെ വില്ലനാണ് കഥാപാത്രം. കേട്ടപ്പോൾത്തന്നെ താൽപര്യമായി. പക്ഷേ ആ സമയത്തു പൃഥ്വി മണാലിയിലും ഞാൻ മുംബൈയിൽ ഷൂട്ടിലുമായിരുന്നു. നേരിട്ടു കണ്ടു സംസാരിക്കാനുള്ള അവസരം ലഭിച്ചില്ല’.\n‘അതിനു ശേഷം ഫോണിലൂടെ ലൂസിഫറിന്റെ തിരക്കഥ പൃഥ്വി എന്നെ പറഞ്ഞു കേൾപ്പിച്ചു. ഉടൻ തന്നെ പൃഥ്വിയോടു മറുപടി നൽകി: ‘തീർച്ചയായും ഈ ചിത്രം ഞാൻ ചെയ്യും.’ ഇത് ഗംഭീര പ്രോജക്ട് ആണെന്നും ഹിന്ദിയിൽപോലും ഇങ്ങനെയൊരു വേഷം ലഭിക്കുമോ എന്ന് അറിയില്ലെന്നും ഞാൻ പൃഥ്വിയോടു പറഞ്ഞു.\nലൂസിഫറിൽ ഒരുമിക്കുന്നതിനു മുമ്പുതന്നെ മോഹൻലാലുമായി ആത്മബന്ധമുണ്ടെന്നും വിവേക് വ്യക്തമാക്കി. ‘ഇന്ത്യയിലെതന്നെ ഏറ്റവും മികച്ച നടന്മാരിൽ ഒരാളാണ് മോഹൻലാൽ. അങ്ങനെയൊരാളുടെ കൂടെ പ്രവർത്തിക്കാനാകുക വലിയൊരു അംഗീകാരമാണ്. കൂടാതെ അദ്ദേഹവുമായി ആത്മബന്ധവുമുണ്ട്. കേരളത്തിൽ വരുമ്പോഴൊക്കെ ലാലേട്ടനെ കാണാൻ പോകാറുണ്ട്.\nകമ്പനി എന്ന സിനിമയുടെ സെറ്റിൽവെച്ചാണ് ഞാൻ ശബരിമലയില് മുടങ്ങാതെ പോകുമെന്ന കാര്യം അദ്ദേഹം അറിയുന്നത്. അതിനു ശേഷമുള്ള എന്റെ സന്ദർശനങ്ങളിലെല്ലാം ലാലേട്ടൻ എന്നെ നേരിട്ടു സഹായിച്ചു. സൂപ്പർസ്റ്റാർ എന്ന വിശേഷണത്തിൽ ഒതുങ്ങാത്ത തികച്ചും സാധാരണ വ്യക്തിത്വമാണ് ലാലേട്ടന്റേത്.\nലാലേട്ടന്റെ ദൃശ്യം, ഒപ്പം എന്നീ സിനിമകൾ അടുത്തിടെ കണ്ടിരുന്നു. മമ്മൂക്കയുടെ ബെസ്റ്റ് ആക്ടർ സിനിമയും കണ്ടിട്ടുണ്ട്. അതിൽ എന്റെ സിനിമാ കരിയറിനെക്കുറിച്ചും പരാമർശിക്കുന്നുണ്ട്. പൃഥ്വിയുടെ ‘മുംബൈ പൊലീസ്’, നിവിൻ പോളിയുടെ ‘നേരം’, മഞ്ജു വാരിയരുടെ ‘ഹൗ ഓൾഡ് ആർയു’ ഇതൊക്കെ ഏറെ ഇഷ്ടപ്പെട്ട സിനിമകളാണ്.’\nപൃഥ്വി എനിക്ക് വേണ്ടി തിരഞ്ഞെടുത്ത കുറച്ച് ക്ലാസിക് സിനിമകളുണ്ട്. കന്മദം എന്ന സിനിമ അടുത്തിടെ കണ്ടു. സബ്ടൈറ്റിൽ ഉപയോഗിച്ചു കാണുമ്പോൾ വളരെ എളുപ്പത്തിൽ മലയാളസിനിമയെ മനസ്സിലാക്കാനാകും. ലൂസിഫറിൽ എനിക്ക് താരങ്ങളായ അധ്യാപകരാണ് കൂടെയുള്ളത്. ലാലേട്ടൻ, മഞ്ജു, പ‍ൃഥ്വി. എനിക്ക് അറിയില്ലാത്ത വാക്കുകളാണെങ്കിൽ അവരോടു ചോദിച്ച് അർഥം മനസ്സിലാക്കും. അതിന്റെ ഉച്ചാരണവും ഗ്രാമറും താളവുമൊക്കെ ചോദിക്കും. അവരെന്നെ ഒരുപാട് സഹായിക്കുന്നുണ്ട്.\nലൂസിഫറിലെ കഥാപാത്രത്തെക്കുറിച്ച് ഇപ്പോൾ ഒന്നും വെളിപ്പെടുത്താനാകില്ല. വെല്ലുവിളി നിറഞ്ഞ വേഷമാണ്. എന്റെ കരിയറിൽ ഇങ്ങനെയൊരു കഥാപാത്രം ചെയ്തിട്ടില്ല. പൃഥ്വി മികച്ചൊരു സംവിധായകൻ കൂടിയാണെന്ന് ഉറപ്പിച്ച് പറയാൻ കഴിയും. അദ്ദേഹത്തിന്റെ ഷോട്ടുകൾക്കെല്ലാം രാജ്യാന്തര മികവുണ്ട്. കമ്പനി, സർക്കാർ എന്നീ സിനിമകളിൽ രാം ഗോപാൽ വർമ ചെയ്ത കാര്യങ്ങളാണ് പൃഥ്വിയെ കാണുമ്പോൾ ഓർമ വരുന്നത്’: വിവേക് പറയുന്നു.\nമുരളി ഗോപി തിരക്കഥ രചിക്കുന്ന ചിത്രത്തിന്റെ ഛായാഗ്രഹണം സുജിത്ത് വാസുദേവാണ്. പൊളിറ്റിക്കല് ത്രില്ലര് വിഭാഗത്തില് പെടുത്താവുന്ന സിനിമയുടെ സംഗീതം ദീപക് ദേവ് ആണ്. രണ്ടു വര്‍ഷം മുമ്പാണ് മോഹന്‍ലാല് നായകനായി താന് സിനിമ സംവിധാനം ചെയ്യുന്നുവെന്നു പൃഥ്വിരാജ് പ്രഖ്യാപിച്ചത്. സിനിമാലോകം ഏറെ പ്രതീക്ഷയോടെ കാത്തിരിക്കുന്ന ചിത്രം ഇരുവരുടെയും തിരക്കുകള് കാരണം നീണ്ടു പോകുകയായിരുന്നു.\nLalettanLuciferMohanlalPrithvirajVivek OberoiVivek Obroyi\nവാളയാര് പരമശിവം വീണ്ടുമെത്തുന്നു !


" ലൂസിഫർ " മലയാള സിനിമ ചരിത്രം തിരുത്തും ". പൃഥിരാജ് സുകുമാരന്റെ സംവിധാന മികവ്. മോഹൻലാലിന്റെ മികച്ച അഭിനയം. - Cinema Prekshaka Koottayma\n" ലൂസിഫർ " മലയാള സിനിമ ചരിത്രം തിരുത്തും ". പൃഥിരാജ് സുകുമാരന്റെ സംവിധാന മികവ്. മോഹൻലാലിന്റെ മികച്ച അഭിനയം.\nമോഹൻലാലിനെ നായകനാക്കി നടൻ പൃഥിരാജ് സുകുമാരൻ സംവിധാനം ചെയ്യുന്ന ചിത്രമാണ് " ലൂസിഫർ ". പൃഥിരാജ് സുകുമാരൻ ആദ്യമായി സംവിധാനം ചെയ്യുന്ന ഈ ചിത്രത്തിന് വൻ വരവേൽപ്പാണ് പ്രേക്ഷകരിൽ നിന്ന് ലഭിക്കുന്നത് .\n"ലുസിഫർ " ഒരു പൊളിറ്റിക്കൽ ത്രില്ലർ മൂവിയാണ്. സ്റ്റീഫൻ നെടുമ്പുള്ളി എന്ന രാഷ്ട്രീയ പ്രവർത്തകനെയാണ് മോഹൻലാൽ അവതരിപ്പിക്കുന്നത്. സംവിധായകൻ പ്രിഥിരാജ് സുകുമാരൻ സെയ്ദ് മസൂദായി വേഷമിടുന്നു.\nലൂസിഫറിന്റെ ഇതിവൃത്തം ,സ്പർശത്തിൽ നിന്ന് പുറത്താക്കപ്പെട്ട ദൈവത്തിന്റെ പ്രിയങ്കരനായ മാലാഖ എന്ന ബേസിക് തിമിൽ നിന്നുള്ളതാണ്. ഈ ചിത്രത്തിലെ സ്റ്റീഫൻ നെടുമ്പുള്ളി എന്ന കഥാപാത്രത്തെ ഇതുമായി ഏങ്ങനെ ബന്ധപ്പെടുത്തിയിരിക്കുന്നു എന്നതാണ് ഉത്തരവും .\nമോഹൻലാലിന്റെ ആക്ഷൻ രംഗങ്ങളാണ് സിനിമയുടെ ഹൈലൈറ്റ്. മുരളി ഗോപിയുടെ കിടിലൻ സംഭാഷണങ്ങളും, കഥാപാത്രങ്ങളെ പ്രേക്ഷകരുടെ മുന്നിൽ അവതരിപ്പിക്കുന്ന രീതിയും നന്നായിട്ടുണ്ട്. യുവതാരം പൃഥിരാജ് സുകുമാരൻ ആദ്യമായി സംവിധാനം ചെയ്യുന്ന ഈ ചിത്രത്തിൽ തന്നെ അദ്ദേഹത്തിന്റെ സംവിധാന മികവ് എടുത്ത് പറയാം.\nരാഷ്ടീയ ചതുരംഗ കളികൾ തുടങ്ങുന്നു. ആട്ടിൻ തോലിട്ട ചെന്നായ്ക്കൾ, കള്ളൻമാർ , കുതികാൽ വെട്ടികൾ, ഇരിപ്പിടം താങ്ങികൾ എന്നിവർ ഒന്നിന് പിറകെ ഒന്നായി ചിലപ്പോൾ കൂട്ടത്തോടെയും ചുറ്റും ഉണ്ട് .\nമുഖ്യമന്ത്രി പി.കെ രാമദാസിന്റെ മൃതദേഹം കാണാൻ സ്റ്റീഫൻ എത്തുമ്പോൾ ഉണ്ടാവുന്ന ഓട്ടം കേട്ട് " എന്താടോ, പ്രൈം മിനിസ്റ്റർ എത്തിയോ " എന്നുയർന്നു കേട്ട ചോദ്യം മതി സ്റ്റീഫന്റെ വരവിനെപ്പറ്റി കൂടുതൽ ഒന്നും പറയേണ്ട കാര്യമില്ല.\nവിവേക് ഒബ്റോയ് ( ബോബി ) , ഇന്ദ്രജിത്ത് സുകുമാരൻ ( ഗോവർദ്ധൻ ) ,ടോവിനോ തോമസ് ( ജതിൻ രാംദാസ് ) , മഞ്ജു വാര്യർ ( പ്രിയദർശിനി രാംദാസ് ), കലാഭവൻ ഷാജോൺ ( അലോഷി ജോസഫ് ) , നൈല ഉഷ ( അരുന്ധതി) , സാനിയ ഇയ്യപ്പൻ ( ജാൻവി ) , നന്ദു ( പി. എസ്. പീതാംബരൻ ) ,സായികുമാർ ( മഹേഷ് വർമ്മ ) , ബൈജു സന്തോഷ് ( മുകുന്ദൻ ) , ബാല ( ഭദ്രൻ) , സച്ചിൻ കേദാക്കർ ( പി.കെ രാംദാസ് ) , ആദിൽ ഇബ്രാഹിം ( റിജു) , ജിനു ജോൺ ( സഞ്ജീവ്) , ശിവജി ഗുരുവായൂർ ( മേടയിൽ രാജൻ) , ജോൺ വിജയ് (മയിൽവർണ്ണൻ ) , സംവിധായകൻ ഫാസിൽ (ഫാ : നെടുംബള്ളി) , കൈനകരി തങ്കരാജ് ( നെടുംമ്പളളി ക്യഷ്ണൻ ) , അനീഷ് ജി. മോനോൻ ( സുമേഷ് ) ,ഷോൺ റോമി ( അപർണ്ണ ) , മുരുകൻ ( മുത്തു) , മാസ്റ്റർ ആദർശ് ( സ്റ്റീഫൻ ) ,അഞ്ജലീന ( പ്രിയദർശിനി ) , ഹെലൻ ( റാഫേൽ ) , അഭിമന്യു ( റോബി) ,\nസിജോയ് വർഗ്ഗീസ് , പാർവ്വതി നായർ, മാലാ പാർവ്വതി, താരാ കല്യാൺ , നിർമ്മാതാവ് ആന്റണി പെരുംമ്പാവൂർ എന്നിവരും ലൂസിഫറിൽ അഭിനയിക്കുന്നു.\nരചന മുരളി ഗോപിയും , സംഗീതം ദീപക് ദേവും, ഛായാഗൃഹണം സുജിത് വാസുദേവും, എഡിറ്റിംഗ് ശ്യാംജിത്ത് മുഹമ്മദും ,കലാസംവിധാനം മോഹൻദാസും, നിർവ്വഹിക്കുന്നു.\nനരസിംഹത്തിന് ശേഷം ഇത്രയും മാസ് എൻട്രി മോഹൻലാലിന് ഉണ്ടായിട്ടില്ല എന്ന് തന്നെ പറയാം. മോഹൻലാൽ ആരാധകരെയും ,സിനിമ പ്രേക്ഷകരെയും ഒരു പോലെ ആവേശം കൊള്ളിക്കുന്ന രീതിയിലാണ് സിനിമ ഒരുക്കിയിരിക്കുന്നത്. മോഹൻലാലിന്റെയും, ടോവിനോ തോമസിന്റെയും ഇൻട്രോ സീനുകൾ പ്രത്യേക ഫീലാണ് ഉണ്ടാക്കിയിട്ടുള്ളത്.\nദീപക് ദേവിന്റെ പശ്ചാത്തല സംഗീതം ചിത്രത്തിന് മാറ്റ് കൂട്ടി . സുജിത്ത് വാസുദേവിന്റെ ദൃശ്യങ്ങൾ സിനിമയുടെ നിലവാരം ഉയർത്തി.\nരസികൻ , ഈ അടുത്ത കാലത്ത്, Left Right Left , ടിയാൻ, കമ്മാരസംഭവം എന്നീ ചിത്രങ്ങൾക്ക് ശേഷം മുരളി ഗോപി തിരക്കഥ എഴുതുന്ന ചിത്രം കൂടിയാണിത്.\nആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂരാണ് " ലൂസിഫർ " നിർമ്മിക്കുന്നത്.\nതിരുവനന്തപുരം, എറണാകുളം, കുട്ടിക്കാനം , കൊല്ലം , ലക്ഷദീപ് , മുംബൈ, ബാംഗ്ളുരു , റഷ്യ എന്നിവടങ്ങളിലായിരുന്നു ഷൂട്ടിംഗ്.\nമാക്സ് ലാബ് ത്രൂ ആശീർവാദ് സിനിമാസ് ആണ് തിയേറ്ററുകളിൽ " ലൂസിഫർ " എത്തിച്ചിരിക്കുന്നത് .\nവെളിച്ചത്തിൽ ഒളിച്ച്, ഇരുട്ടിൽ പടർന്ന് ദൈവത്തിന്റെ സ്വന്തം നാട്ടിലേക്ക് അവൻ എത്തി. വലിയ തിന്മയും, ചെറിയ തിന്മയും തമ്മിലുള്ള യുദ്ധമാണ് " ലൂസിഫറി " ന്റെ പ്രമേയം.\nമോഹൻലാൽ, വിവേക് ഒബ്റോയ്, ഇന്ദ്രജിത്ത് സുകുമാരൻ, മഞ്ജു വാര്യർ , സായികുമാർ , കലാഭവൻ ഷാജോൺ എന്നിവർ സിനിമയിൽ തിളങ്ങി .\nനല്ല ക്ലൈമാക്സ് ഒരുക്കാൻ സംവിധായകന് കഴിഞ്ഞത് സിനിമയ്ക്ക് വലിയ നേട്ടമായി .\n" ലൂസിഫർ " മലയാള സിനിമ ചരിത്രം തിരുത്തും ". പൃഥിരാജ് സുകുമാരന്റെ സംവിധാന മികവ്. മോഹൻലാലിന്റെ മികച്ച അഭിനയം. Reviewed by CPK on March 28, 2019 Rating: 5


അടുത്ത ഏതാനും ആഴ്ചകളില് വൈറസ് സ്ഥിരീകരിക്കുന്നവരുടെ എണ്ണമേറുമെന്നാണ് ഇദ്ദേഹം പ്രതീക്ഷിക്കുന്നത്\nകൊറോണാവൈറസ് പ്രതിസന്ധിയില് യുകെ വാള്‍മുനയിലാണ് നില്‍ക്കുന്നതെന്ന മുന്നറിയിപ്പുമായി സര്‍ക്കാരിന്റെ മുതിര്‍ന്ന ഉപദേശകന്. വിന്ററില് രണ്ടാംഘട്ടം വന്നുചേരാനുള്ള ഭീഷണി വാസ്തവമാണെന്നും സര് ജെറെമി ഫറാര് വ്യക്തമാക്കി. സയന്റിഫിക് അഡൈ്വസറി ഗ്രൂപ്പ് ഫോര് എമര്‍ജന്‍സീസ് (സേജ്) അംഗവും, ലണ്ടന് ആസ്ഥാനമായ റിസേര്‍ച്ച് ചാരിറ്റി വെല്‍ക്കം ട്രസ്റ്റിന്റെ ഡയറക്ടറുമാണ് സര് ജെറെമി ഫറാര്. വൈറസ് തിരിച്ചുവരവ് നടത്തുമെന്ന ആശങ്കയുള്ളതായി സര് ജെറെമി വ്യക്തമാക്കി.\nഅടുത്ത ഏതാനും ആഴ്ചകളില് വൈറസ് സ്ഥിരീകരിക്കുന്നവരുടെ എണ്ണമേറുമെന്നാണ് ഇദ്ദേഹം പ്രതീക്ഷിക്കുന്നത്. ജൂലൈ വരെ ഇത് നീണ്ടുനില്‍ക്കും. ഇംഗ്ലണ്ടില് ജൂലൈ4മുതലാണ് ലോക്ക്ഡൗണ് നിയമങ്ങളില് ഏറ്റവും വലിയ ഇളവുകള് അനുവദിക്കുന്നത്. മാര്‍ച്ചിന് ശേഷം ആദ്യമായി പബ്ബുകള് തുറക്കുകയും, കുടുംബങ്ങളെ ഒത്തുചേരാന് അനുവദിക്കുകയും ചെയ്യുന്ന മാറ്റങ്ങളാണ് ആ ദിവസം മുതല് തുടങ്ങുന്നത്. എന്നാല് ജാഗ്രതയോടെ നിലനില്‍ക്കേണ്ട അവസ്ഥയാണ് രാജ്യം നേരിടുന്നതെന്ന് സര് ജെറെമി വ്യക്തമാക്കി.\nസാമൂഹിക അകലം പാലിക്കുന്നതെല്ലാം മറന്ന മട്ടില് ജനങ്ങള് പെരുമാറുന്നതായുള്ള റിപ്പോര്‍ട്ടുകള് പല ഭാഗങ്ങളില് നിന്നും പുറത്തുവരുന്നുണ്ട്. കഴിഞ്ഞ ആഴ്ച ബോണ്‍മൗത്ത് ബീച്ചിലും, ലണ്ടനില് വിവിധ ഭാഗങ്ങളില് നടന്ന പാര്‍ട്ടികളിലും പോലീസിന് ഇടപെടേണ്ട സാഹചര്യം നേരിട്ടിരുന്നു, പ്രീമിയര് ലീഗ് ജയിച്ച ലിവര്‍പൂളിന്റെ ആരാധകരുടെ തെരുവ് പാര്‍ട്ടികളും നിയന്ത്രണങ്ങള് കൈവിട്ട് പോകുന്ന തരത്തിലായിരുന്നു. ശൈത്യകാലത്ത് രണ്ടാം ഘട്ടം തടുത്ത് നിര്‍ത്തുന്നത് കൂടുതല് ബുദ്ധിമുട്ടായി മാറുമെന്ന് സര് ജെറെമി ചൂണ്ടിക്കാണിച്ചു. കൊവിഡ്-19നും സാധാരണ ജലദോഷവും, പനിയും തമ്മില് വേര്‍തിരിച്ച് നിര്‍ത്താന് ബുദ്ധിമുട്ടുന്നതാണ് ഇതിന് കാരണം.\nരോഗലക്ഷണങ്ങള് ഉള്ളവര് ജോലിക്ക് പോകുന്നതിനെക്കുറിച്ച് ശ്രദ്ധയോടെ ചിന്തിക്കണം, കൊറോണയാകാനുള്ള സാധ്യതയാണ് ഇതിന് കാരണം, അദ്ദേഹം ബിബിസിയോട് വ്യക്തമാക്കി. കഴിഞ്ഞ ആഴ്ചയില് പ്രതിദിനം 1018 കേസുകളാണ് ഹെല്‍ത്ത് ഡിപ്പാര്‍ട്ട്‌മെന്റ് സ്ഥിരീകരിച്ചത്. നേരത്തെ പ്രതീക്ഷിച്ച വേഗതയില് മഹാമാരി കുറയുന്നില്ലെന്നത് അധികൃതരെ ആശങ്കപ്പെടുത്തുന്നുണ്ട്. വീണ്ടുമൊരു കുതിപ്പിന് സാധ്യതയുണ്ടെന്നാണ് ഇവര് ഭയക്കുന്നതും. ലോക്ക്ഡൗണ് നിബന്ധനകളില് ഇളവ് നല്‍കിയതോടെ ജനം പുറത്തിറങ്ങിയതാണ് ഇതിന് കാരണമെന്നാണ് കരുതുന്നത്.\nവിദേശ ഡോക്ടര്‍മാര്‍ക്കും നഴ്‌സുമാര്‍ക്കും ഒരു വര്‍ഷം കൂടി നിബന്ധനകളില്ലാതെ വീസ നീട്ടും ; 2022 മാര്‍ച്ച് വരെ ആശങ്ക വേണ്ട ; ആയിരക്കണക്കിന് പേര്‍ക്ക് ആശ്വാസമാകുന്നു\nലോക്ക്ഡൗണില് വീടിന് പുറത്ത് കാര് പാര്‍ക്ക് ചെയ്താല് 2500 പൗണ്ട് വരെ പിഴ; പണം ലാഭിക്കാന് ഇന്‍ഷുറന്‍സ് റദ്ദാക്കിയത് അബദ്ധമാകുമോ?


മസാല ചപ്പാത്തി കഴിച്ചിട്ടുണ്ടോ? ഒന്ന് കഴിച്ചു നോക്കൂ. അടിപൊളി ഡിഷ് ആണ്. - Kerala Taste Buds\nമസാല ചപ്പാത്തി കഴിച്ചിട്ടുണ്ടോ? ഒന്ന് കഴിച്ചു നോക്കൂ. അടിപൊളി ഡിഷ് ആണ്.\nബ്രേക്ഫാസ്റ്റിനും ഡിന്നറിനും കഴിക്കാൻ പറ്റുന്ന ഒരു അടിപൊളി വിഭവം പരിചയപ്പെടാം. വളരേ എളുപ്പത്തിൽ തയ്യാറാക്കാൻ സാധിക്കുന്ന ഈ മസാല ചപ്പാത്തി എങ്ങനെയാണ് തയ്യാറാക്കി എടുക്കുന്നത് എന്ന് നോക്കാം. ഇതിനായി അടുപ്പിൽ ഒരു പാൻ വെച്ച് അതിലേക്ക് കുറച്ചു ഓയിൽ ഒഴിച്ച് ചൂടാക്കിയശേഷം അതിലേക്ക് ഒരു വലിയ സവാള ചെറുതായി അരിഞ്ഞത് ചേർത്ത് കൊടുക്കുക.\nഇനിയിതു നന്നായി വഴറ്റുക. അതിനോടൊപ്പം ഒരു ടീസ്പൂൺ ഇഞ്ചി-വെളുത്തുള്ളി പേസ്റ്റ് ഇതിലേക്ക് ചേർത്തിളക്കുക. ഇതിന്റെ പച്ചമണം മാറിയതിനുശേഷം ഇതിലേക്ക്2വലിയ ഉരുളക്കിഴങ്ങ് ഗ്രേറ്റ് ചെയ്തെടുത്തത് കഴുകി വാരി ഇതിലേക്ക് ഇടുക. ശേഷം പൊടികൾ ചേർക്കാവുന്നതാണ്. അതിനായി ഇതിലേക്ക് അര ടീസ്പൂൺ മഞ്ഞൾ പൊടി, അര ടീസ്പൂൺ മുളകുപൊടി, അര ടീസ്പൂൺ ഗരംമസാല എന്നിവ ചേർക്കുക.\nമുളകുപൊടി നമ്മുടെ എരുവിന് അനുസരിച്ച് കൂട്ടിയും കുറച്ചും കൊടുക്കാവുന്നതാണ്. അതിനു ശേഷം ഇവയെല്ലാം നന്നായി മിക്സ് ചെയ്യുക. ഇനി പൊടികളുടെ പച്ചമണം മാറിയതിനുശേഷം ഇതിലേക്ക് കുറച്ച് മല്ലിയില അരിഞ്ഞത് ചേർത്ത് കൊടുക്കുക. ഇനി ഇത് നന്നായി മിക്സ് ചെയ്തതിനുശേഷം തീ ഓഫ് ചെയ്യുക. ഇനി ഇത് ചൂടാറാൻ ആയി ഒരു പാത്രത്തിലേക്ക് മാറ്റുക.\nഇനി ഇതിലേക്ക് ഗോതമ്പു പൊടി ചേർത്ത് കൊടുക്കണം. ഒന്നര കപ്പ് ഗോതമ്പു പൊടി ആണ് ചേർക്കുന്നത്. ഇനി ഇത് നന്നായി കുഴച്ചെടുക്കണം. കയ്യിൽ ഒട്ടിപ്പിടിക്കാത്ത രീതിയിൽ കുഴക്കാനായി അല്പം വെള്ളം കൂടി ചേർത്ത് കുഴയ്ക്കുക. നന്നായി കുഴച്ചെടുത്ത ശേഷം മീഡിയം വലുപ്പമുള്ള ഉരുളകളാക്കി മാറ്റുക. ഇനി ഇത് ഒരു കൗണ്ടർ ടോപ്പിലോ ചപ്പാത്തി പലകയിലോ അല്പം പൊടി വിതറി ചപ്പാത്തി പരത്തിയെടുക്കുന്നത് പോലെ അരച്ചെടുക്കണം.\nകുറച്ചു കനത്തിൽ വേണം പരത്തിയെടുക്കാൻ. ഇനി ഇവ ഓരോന്നും ചുട്ടെടുക്കണം. അതിനായി അടുപ്പിൽ ഒരു പാൻ വെച്ച് ചൂടാക്കി കുറച്ചു ഓയിൽ ഒഴിച്ചതിനുശേഷം അതിലേക്ക് പരത്തി എടുത്ത ഓരോ ചപ്പാത്തിയും ഇട്ടുകൊടുക്കുക. ഇതിന്റെ മുകളിലും ഓയിൽ പുരട്ടിയശേഷം മറിച്ചിട്ട് വേവിക്കുക. രണ്ടു സൈഡും നന്നായി ചുട്ടെടുക്കണം.\nഇപ്പോൾ സ്വാദിഷ്ടമായ മസാല ചപ്പാത്തി തയ്യാറായിരിക്കുന്നു. കറികളൊന്നും കൂടാതെ തന്നെ കഴിക്കാൻ പറ്റുന്ന ഒരു അടിപൊളി വിഭവം ആണിത്.\nമുന്തിരി ജ്യൂസ് ഇങ്ങനെ ഉണ്ടാക്കി കുടിച്ചിട്ടുണ്ടോ? കിടിലൻ സ്വാദ് ആണ്.\nനാളികേരം ഇല്ലാതെ തന്നെ നല്ല സോഫ്റ്റ് ആയ പാലപ്പം ഉണ്ടാക്കിയാലോ? ഇങ്ങനെ ട്രൈ ചെയ്യൂ.


New Dzire comes with more fuel efficiancy | ഭാരം കുറച്ച് മൈലേജ് കൂട്ടി ഡിസൈറിന്റെ പുതിയ മോഡൽ നിരത്തിലേക്ക്; റോഡിൽ പുതിയ ലുക്കിൽ താരമാകാൻ ഡിസൈറെത്തുന്നത് ഈ മാസം പതിനാറിന്; 28.40 കിലോമീറ്റർ മൈലേജ് - MarunadanMalayali.com\nMay 09, 2017 | 06:24 PM | Permalink\nമാരുതിയുടെ പുതിയ സ്വിഫ്റ്റ് പുറത്തുവന്നതിനു പിന്നാലെ ഡിസൈറിന്റെ പുതിയ പതിപ്പിന്റെ വിവരങ്ങൾ വാഹനപ്രേമികൾക്കിടയിൽ തരംഗമാകുന്നു. 28.40 കിലോമീറ്റർ മൈലേജ് വാഗ്ദാനം ചെയ്താണ് ഡിസൈറിന്റെ 2017 ഫേസ് ലിഫ്റ്റ് എഡിഷൻ പുറത്തുവരുന്നത്. ഇന്ത്യയിലെ ഏറ്റവും ഇന്ധനക്ഷമതയുള്ള കാറായിരിക്കും മാരുതി കുടുംബത്തിൽനിന്ന് പുറത്തുവരുന്നതെന്നാണു റിപ്പോർട്ട്. 11,000 രൂപയ്ക്ക് കാർ ബുക്ക് ചെയ്യാം. ഈ മാസം പതിനാറിനാണ് കാർ പുറത്തിറങ്ങുന്നത്.\nകാറിന്റെ മൈലേജോ മറ്റു സാങ്കേതിക വിവരങ്ങളോ ഇതുവരെ കമ്പനി പുറത്തുവിട്ടിരുന്നില്ല. ടീം ബിഎച്ച്പിയുടെ റിപ്പോർട്ടിലാണു ഡിസൈറിന്റെ വിവരങ്ങൾ പുറത്തുവന്നത്. പെട്രോൾ പതിപ്പിന് 22 കിലോമീറ്ററായിരിക്കും മൈലേജ്. ആറു ലക്ഷം രൂപയായിരിക്കും ബേസ് മോഡലിന്റെ വില. മറ്റു മോഡലുകളിൽനിന്ന് അധിക സുരക്ഷാസംവിധാനമാണ് മാരുതി പുതിയ ഡിസൈറിലൂടെ വാഗ്ദാനം ചെയ്യുന്നത്.\nപെൺകുട്ടികളെ അഭാസത്തരം നിറഞ്ഞ കോട്ട് ഇടുവിച്ച് അരുവിത്തുറയിലെ കത്തോലിക്കാ സഭയുടെ അൽഫോൻസാ സ്‌കൂൾ; സ്ത്രീത്വത്തെ അപമാനിക്കുന്ന കോട്ട് ഇടാൻ വിസമ്മതിച്ചവർക്കു ഭീഷണി; വിവാദമായിട്ടും പിൻവലിക്കാൻ തയാറാകാതെ സഭ; ഡിസൈൻ ചെയ്തത് പ്രമുഖ നേതാവിന്റെ ഭാര്യയെന്നും സൂചന\nപുതിയ മോഡലിന് ഭാരവും കുറവായിരിക്കും. നിരവിൽ നിരത്തിലുള്ള ഡിസൈറിന്റെ പെട്രോളിന് 965 കിലോയും ഡീസലിന് 1070 കിലോയുമാണു ഭാരം. ഇതിനേക്കാൾ കുറഞ്ഞ ഭാരത്തിലാണ് ബലേനോ ഇറങ്ങിയത്. പുതിയതായി ഇറങ്ങുന്ന ഡിസൈറിന്റെ പെട്രോൾ മോഡലിന് 85 കിലോയും ഡൂസൽ മോഡലിന് 105 കിലോയും തൂക്കം കുറവായിരിക്കും.\nബലേനോ പെട്രോളിൽ 21.4 കിലോമീറ്ററും ഡീസലിൽ 27.39 കിലോമീറ്ററുമാണു വാഗ്ദാനം ചെയ്യുന്നത്. ഇതിനേക്കാൾ മികച്ച മൈലേജ് നൽകുക എന്നതിലൂടെ ഈ സെഗ്മെന്റിൽ നിരത്തിലെ അപ്രമാദിത്തമാണ് മാരുതി ലക്ഷ്യമിടുന്നത്. പുതിയ ഡിസൈർ ടാക്‌സി സെഗ്മെന്റിലും അനുവദിക്കുന്നുണ്ട്.


ദശപുഷ്പങ്ങള് - ഇ വാർത്ത | evartha\nഡോ. നിഷ എല്. ആര്\nഔഷധസസ്യങ്ങള് കൊണ്ട് സമ്പന്നമായ കേരളത്തില് ജനങ്ങള്‍ക്ക് സുപരിചിതമായവ വളരെക്കുറച്ചു മാത്രമേയുള്ളു. സംഖ്യയോട് ചേര്‍ത്ത് പറയുന്ന ഒരുകൂട്ടം ഔഷധ സസ്യങ്ങളെ ആയുര്‍വേദത്തില് പ്രതിപാദിക്കുന്നുണ്ട്. ഉദാഹരണങ്ങളായി ദശപുഷ്പങ്ങള്, ദശമൂലങ്ങള്, ത്രിഫല, ത്രികടു എന്നിവ\nദശപുഷ്പങ്ങള് എന്നാണ് പേരെങ്കിലും ഈ പത്തുകൂട്ടം ഔഷധ സസ്യങ്ങളുടെ പുഷ്പങ്ങള് മാത്രമല്ല, ഇവ സമൂലം തന്നെയാണ് ആയുര്‍വേദത്തില് ഉപയോഗിക്കുന്നത്. വേദങ്ങളില് ിവയുടെ പ്രാധാന്യത്തെക്കുറിച്ചു പറയുന്നുണ്ട്. ഹിന്ദു പുജാദികര്‍മ്മങ്ങളില് വളരെ വിശിഷ്ട സ്ഥാനമാണ് ദശപുഷ്പങ്ങള്‍ക്കുള്ളത്. പണ്ടെക്കെ തിരുവതിര നാളില് അതിരാവിലെ സ്ത്രീകള് സ്‌നാനാദികര്‍മ്മങ്ങള് ചെയ്ത് തലയില് ദശപുഷ്പം ചൂടാറുണ്ടായിരുന്നു. പക്ഷേ ഇന്ന് ദശപുഷ്പങ്ങള് ഏതെല്ലാമാണെന്ന് ചോദിച്ചാല് പലര്‍ക്കും ഉത്തരംമുട്ടും.\nമുക്കുറ്റി, മുയല്‍ചെവിയന്, പൂവാംകുരുന്നില, കറുക, ചെറൂള (ബലിപ്പൂവ്), കയ്യോന്നി, ഉഴിഞ്ഞ, തിരുതാളി എന്നിവയാണ് ദശപുഷ്പങ്ങള് എന്ന മപരില് ആയുര്‍വേദത്തില് പ്രശസ്തമായ സസ്യങ്ങള്. ഔഷധ ഗുണങ്ങളുടെ കാര്യത്തില് ഇവയ്ക്ക് ഓരോന്നും അതിന്റേതായ പങ്ക് വൈദ്യശാസ്ത്രത്തില് വഹിക്കുവാനുണ്ട്.\nവിഷ്ണുക്രാന്തി, കൃഷ്ണക്രാന്തി എന്നീ പേരുകളിലറിയപ്പെടുന്ന ഈ സസ്യം നീലനിറത്തിലുള്ള പൂവുകളോടുകൂടി നിലത്ത് പറ്റിപ്പിടിച്ചാണ് വളരുന്നത്. രക്തശുദ്ധിയുണ്ടാകുന്നതിനും ബുദ്ധി വര്‍ദ്ധിക്കുന്നതിനും അനുയോജ്യമായഒരു ഔഷധമാണ് വിഷ്ണുക്രാന്തി.\nഈന്തപ്പന തൈയുടെ ഒരു ‘നാനോ’ രൂപമാണ് നിലപ്പനയ്ക്ക്. മഞ്ഞപ്പൂക്കളോടുകൂടി നിലത്ത് പറ്റിപ്പിടിച്ചാണ് ഇത് വളരുന്നത്. മണല്‍പ്രദേശത്ത് വളരുവാനാണ് ഇവയ്ക്ക് കൂടുതല് താല്‍പര്യം. സ്ത്രീകളിലുണ്ടാകുന്ന വെള്ളപോക്ക്, ധാതുക്ഷയം, ക്ഷീണം എന്നിവയ്ക്ക് നല്ലൊരു ഔഷധമാണ്.\nപുളിയിലയോട് സാമ്യമുള്ള ഇലകളോടുകൂടി നിലത്ത് പറ്റിച്ചേര്‍ന്നു വളരുന്ന ഒരു സസ്യമാണ് മുക്കുറ്റി. നാട്ടിന്‍പുറങ്ങില് സാധാരണയായി കണ്ടുവരാറുള്ള ഇതിന്റെ പൂക്കള്‍ക്ക് മഞ്ഞനിറവും കോളാമ്പി ആകൃതിയുമാണ്. സമൂലം ഔഷധയോഗ്യമാണ് മുക്കുറ്റി. തേള്, കടന്നല് തുടങ്ങിയവയുടെ വിഷബാധയേറ്റാല് മുക്കുറ്റി അരച്ച് ലേപമിടുന്നത് നല്ലതാണ്. ചുമ, കഫക്കെട്ട്, വയറിളക്കം തുടങ്ങിയവയ്ക്കും സ്ത്രീകള്‍ക്ക് ആര്‍ത്തവ സമയത്തുണ്ടാകുന്ന ഉപദ്രവരോഗങ്ങള്‍ക്കും മുക്കുറ്റി ഉത്തമ ഔഷധമാണ്.\nമുയലിന്റെ ചെവിയുടെ ആകൃതിയിലുള്ള ഇലകളോടുകൂടിയ ഔഷധ സസ്യമാണിത്. ഇലയുടെ അടിയിലും തണ്ടിലും വെളുത്ത രോഗങ്ങള് ഉണ്ടായിരിക്കും. പൂവാംകുരുന്നിലയുടെ പൂക്കളോട് സാമ്യമുള്ള പൂവുകളാണ് മുയല് ചെവിയന്റേത്. ടോണ്‍സിലെറ്റിസിന് ഉത്തമ ഔഷധമാണ്. തൊണ്ടവേദന ഉള്ളപ്പോള് പുറമേ ലേപനം ചെയ്താല് വേദനയ്ക്ക് ആശ്വാസമുണ്ടാകും. തുടര്‍ച്ചയായി അണുബാധയുണ്ടാകുന്നവര്‍ക്ക് ആഴ്ചയില് ഒരിക്കല് അരച്ച് ഉള്ളില് കഴിക്കുന്നത് നല്ലതാണ്.\nപൂവാംകുറന്തലിന്റെ താഴെയുള്ള ഇലകള് വലിപ്പമുള്ളവയും മുകളിലേത് വലിപ്പം കുറഞ്ഞവയുമാണ്. ഇതിന്റെ സമൂലം ഔഷധയോഗ്യമാണ്. പനി, മൂത്രതടസ്സം, വിഷം, ചെങ്കണ്ണ് ഇവയ്ക്ക് ഉത്തമ ഔഷധമാണിത്. പണ്ട് കാലത്ത് കണ്‍മഷിയുണ്ടാക്കുന്നതിന് ഇവയുടെ നീര് ഉപയോഗിച്ചിരുന്നു.\nദുര്‍വ്വം എന്നതാണ് കറുകയുടെ സംസ്‌കൃത നാമം. വിഘ്‌ന നാശകനായ ഗണപതിക്ക് പ്രിയപ്പെട്ടതാണ് കറുകമാല. അടിമുടി ഔഷധയോഗ്യമായ ബുദ്ധി വര്‍ദ്ധിപ്പിക്കുന്ന ഒരു ഔഷധസസ്യമാണ് കറുക. കറുക വെണ്ണ ചേര്‍ത്തരച്ചെടുത്ത് വ്രണങ്ങളില് ലേപനം ചെയ്താല് ശമനമുണ്ടാകും. ത്വക്ക് രോഗങ്ങള്, താരന് എന്നിവ ശമിക്കുന്നതിനായി കറുക ചേര്‍ത്ത് കാച്ചിയെടുക്കുന്ന ഒരു വിശേഷപ്പെട്ട എണ്ണയാണ് ദുര്‍വ്വാദികേരം.\nവെളുത്ത ചെറിയ പുഷ്പങ്ങളുള്ള ഒരു കുറ്റിച്ചെടിയാണ് ചെറുള. പിതൃതര്‍പ്പണത്തിനായി ഉപയോഗിക്കുന്ന പൂവുകളില് ഒന്നാണിത്. സ്ത്രീരോഗങ്ങള്‍ക്ക് ചെറുളയുടെ നീര് തേന്‍ചേര്‍ത്ത് സേവിക്കുന്നത് ഉത്തമമാണ്.\nകൈതോന്നി എന്ന പേരില് നാട്ടിന്‍പുറങ്ങളില് അറിയപ്പെടുന്ന ഈ ഔഷധസസ്യം ഒരു ഏകവര്‍ഷച്ചെടിയാണ്. തലമുടി വളര്‍ച്ചയ്ക്ക് കയ്യോന്നി എണ്ണകാച്ചി തേയ്ക്കുന്നത് ഉത്തമമാണ്.കയ്യോന്നി നീര് തേന്‍ചേര്‍ത്ത് കഴിച്ചാല് ചുമ, ശ്വാസം മുട്ടല് എന്നിവ ശമിക്കും. ഇതിന്റെ ചാറ് നസ്യം ചെയ്താല് പീനസത്തിന് (Sirusities) ശമനമുണ്ടാകും. നീലാഞ്ജനക്കല്ല് ശുദ്ധിചെയ്യുന്നത് കയ്യോന്നി നീരില് ഏഴുതവണ അരച്ചുണക്കിയാണ്.\nഒരുആരോഹി (Climber) സസ്യമായ ഉഴിഞ്ഞ സമൂലമായും ഇല, വിത്ത്, മവര് ഇവ പ്രത്യേകമായും ഉപയോഗിക്കുന്നു.ഉഴിഞ്ഞയില വെള്ളത്തിലിട്ട് തിളപ്പിച്ച് തണുത്തശേഷം മുടി കഴുകുന്നത് മുടി വളര്‍ച്ചയ്ക്കും മുടിക്ക് തിളക്കം കിട്ടുന്നതിനും ത്തമമാണ്. മലബന്ധം, വയറുവേദന എന്നീ അസുഖങ്ങള് ശമിക്കുന്നതിന് ഉഴിഞ്ഞ കഷായം ഇട്ട് ണ്ടോ മൂന്നോ ദിവസം തുടര്‍ച്ചയായി സേവിക്കുക.\nപടര്‍ന്നുപോകുന്ന ത്രികോണാകൃതിയിലുള്ള ഇലകളോട് കൂടിയ ഒരു സസ്യമാണ് തിരുതാളി. വന്ധ്യതാ നിവാരണത്തിന് തിരുതാളി സര്‍വ്വ സാധാരണയായി ഉപയോഗിക്കുന്നു. ഗര്‍ഭാശയ രോഗങ്ങള് ശമിപ്പിക്കുവാനുള്ള കഴിവ് ഇവയ്ക്കുണ്ട്.\nആയുര്‍വേദ ശാസ്‌ത്രോക്തിയാണ് ജഗത്യേവമനൗഷധം. അതായത് ജഗത്തിലുള്ളവയെല്ലാം ഔഷധമാണ്. ഔഷധമല്ലാത്തതായി ഒന്നും തന്നെയില്ല. പക്ഷേ അവ യുക്തമായി ഉപയോഗിക്കണം.


അച്ചടി - ഷാങ്ഹായ് കോമി അരോമ കമ്പനി, ലിമിറ്റഡ്\nഅവസാനമായി, നിങ്ങളുടെ ബ്രാൻഡിംഗും ഉൽപ്പന്ന വിവരങ്ങളും നിങ്ങളുടെ പാക്കേജിംഗിൽ എങ്ങനെ അച്ചടിക്കുന്നു എന്നതാണ് നിങ്ങളുടെ അദ്വിതീയ രൂപത്തിലുള്ള പസിലിന്റെ അവസാന ഭാഗം. സിൽക്ക് സ്ക്രീനിംഗ്, ഓഫ്‌സെറ്റ് പ്രിന്റിംഗ്, എച്ച്ടിഎൽ / ഹീറ്റ് ട്രാൻസ്ഫർ ലേബൽ, ഹോട്ട് സ്റ്റാമ്പിംഗ്, ലേസർ എച്ചിംഗ് എന്നിവയുൾപ്പെടെ നിരവധി ഓപ്ഷനുകൾ ഞങ്ങൾ ഇവിടെ വാഗ്ദാനം ചെയ്യുന്നു. നിങ്ങളുടെ പാക്കേജിംഗ് ആവശ്യങ്ങൾക്കായി അച്ചടിച്ച ബോക്സുകൾ ഇഷ്ടാനുസൃതമാക്കുന്നതിനും ഞങ്ങൾ സേവനങ്ങൾ വാഗ്ദാനം ചെയ്യുന്നു.\nഓപ്ഷനുകളിൽ നിങ്ങൾക്ക് അമിതഭ്രമമുണ്ടെന്ന് തോന്നുകയാണെങ്കിൽ, നിങ്ങളെ നയിക്കാൻ ഞങ്ങളുടെ വിദഗ്ധർക്ക് സഹായിക്കാനാകും. ഞങ്ങളെ സമീപിക്കുക\nഫോട്ടോഗ്രാഫിക്കായി ചികിത്സിച്ച സ്ക്രീനിലൂടെ ഉപരിതലത്തിലേക്ക് മഷി അമർത്തുന്ന പ്രക്രിയയാണ് സിൽക്ക് സ്ക്രീനിംഗ്. ഒരു വർണ്ണത്തിന് ഒരു സ്‌ക്രീൻ ഉപയോഗിച്ച് ഒരു സമയം ഒരു വർണ്ണം പ്രയോഗിക്കുന്നു. സിൽക്ക് സ്ക്രീൻ പ്രിന്റിംഗിന് എത്ര പാസുകൾ ആവശ്യമാണെന്ന് നിറങ്ങളുടെ എണ്ണം നിർണ്ണയിക്കുന്നു. അലങ്കരിച്ച പ്രതലത്തിൽ അച്ചടിച്ച ഗ്രാഫിക്സിന്റെ ഘടന നിങ്ങൾക്ക് അനുഭവപ്പെടും.\nപാത്രങ്ങളിലേക്ക് മഷി കൈമാറാൻ ഓഫ്‌സെറ്റ് പ്രിന്റിംഗ് പ്രിന്റിംഗ് പ്ലേറ്റുകൾ ഉപയോഗിക്കുന്നു. സിൽക്ക്സ്ക്രീൻ പ്രിന്റിംഗിനേക്കാൾ കൃത്യമാണ് ഈ രീതി, ഇത് ഒന്നിലധികം നിറങ്ങൾക്കും (8 നിറങ്ങൾ വരെ) ഹാൽഫ്ടോൺ കലാസൃഷ്ടികൾക്കും ഫലപ്രദമാണ്. ഈ പ്രക്രിയ ട്യൂബുകൾക്ക് മാത്രം ലഭ്യമാണ്. അച്ചടിച്ച ഗ്രാഫിക്സിന്റെ ഘടന നിങ്ങൾക്ക് അനുഭവപ്പെടില്ല, പക്ഷേ ട്യൂബിൽ ഒരു ഓവർ-ലാപ്പിംഗ് കളർ ലൈൻ ഉണ്ട്.


trakilekk veenu veettamma | തൃശൂര് സ്റ്റേഷനില് വെളളം വാങ്ങി തിരികെ ട്രെയിനില് കയറാന് ശ്രമിക്കുന്നതിനിടെ ട്രാക്കിലേക്ക് വീണു... യാത്രക്കാര് ബഹളം വെച്ചതോടെ ഒരാള് ചങ്ങലവലിച്ച് ട്രെയിന് നിര്‍ത്തി; വീട്ടമ്മ രക്ഷപ്പെട്ടത് തലനാരിഴയ്ക്ക്.. - Malayalivartha.com Widgets Magazine\n15 SEPTEMBER 2019 01:59 PM IST\nവെള്ളിയാഴ്ച വൈകിട്ട് അഞ്ചരയോടെ ന്യൂഡല്‍ഹി കേരള എക്‌സ്പ്രസില് കയറുമ്ബോഴായിരുന്നു കാല്‍വഴുതി ലാലി ട്രാക്കിലേക്ക് വീണത്. തൃശൂര് സ്റ്റേഷനില് വെളളം വാങ്ങി തിരികെ ട്രെയിനില് കയറാന് ശ്രമിക്കുന്നതിനിടെയാണ് സംഭവം. റെയില്‍വേ ജീവനക്കാരും ആര്‍പിഎഫും ആക്‌ട്‌സ് പ്രവര്‍ത്തകരും ചേര്‍ന്ന് ഇവരെ ആശുപത്രിയിലെത്തിച്ചു.\nതിരുവനന്തപുരത്ത് നിന്ന് പാലക്കാട്ടേയ്ക്ക് പോകുകയായിരുന്നു ലാലി ജോസ്.ലാലി പിടിവിട്ട് വീഴുന്നതു കണ്ട് യാത്രക്കാര് ബഹളം വെച്ചതോടെ ഒരാള് ചങ്ങലവലിച്ച് ട്രെയിന് നിര്‍ത്തിക്കുകയായിരുന്നു. എന്നാല് അപ്പോഴേക്കും പ്ലാറ്റ്‌ഫോമിനും ആദ്യ പാളത്തിനുമിടയില് വീണ ലാലിക്ക് അരികിലൂടെ ഏതാനും കോച്ചുകള് കടന്നുപോയിരുന്നു. പ്ലാറ്റ്‌ഫോമില് നിന്നും നീങ്ങിത്തുടങ്ങിയ ട്രെയിനില് കയറാന് ശ്രമിക്കുന്നതിനിടെ ട്രാക്കിലേക്കു വീണ സ്ത്രീ രക്ഷപ്പെട്ടത് തലനാരിഴയ്ക്ക്. പാലക്കാട് കരിമ്ബ വേലൂര് വീട്ടില് ലാലി ജോസ് (59) ആണ് ട്രെയിനില് കയറുന്നതിനിടെ ട്രാക്കിലേക്ക് കാല്‍വഴുതി വീണത്. ഭിത്തിയോട് ചേര്‍ന്ന് നിന്നതിനാലാണ് ലാലി വലിയ അപകടത്തില് നിന്നും അത്ഭുതകരമായി രക്ഷപ്പെട്ടത്. ഭിത്തിയോടു ചേര്‍ന്നു കിടന്നതിനാല് അവര് പരുക്കേല്ക്കാതെ അത്ഭുതകരമായി രക്ഷപ്പെടുകയായിരുന്നു. ട്രെയിന് നിര്‍ത്തിയ ശേഷം യാത്രക്കാര് ചേര്‍ന്ന് ലാലിയെ പുറത്തെത്തിച്ചു.\nസ്വപ്‌ന സുരേഷിനെയും സന്ദീപിനെയും ബാംഗ്ലൂര് വരെ പിന്തുടർന്ന അജ്ഞാതർ കൊച്ചിയിലെ ഗുണ്ടാസംഘം? കേസില് മനസ്സുമാറി സ്വപ്‌ന കീഴടങ്ങാന് ഒരുങ്ങിയാല് അപായപ്പെടുത്തനാണോ അതോ ഇവര്‍ക്ക് ബംഗളൂരു വരെ സുരക്ഷ ഒരുക് (4 minutes ago)\nആറ് ദിവസത്തെ നീണ്ട തിരച്ചിലിനൊടുവില് നടിയും ഗായികയും മോഡലുമായ നയാ റിവേരയുടെ മൃതദേഹം കണ്ടെത്തി... 33 കാരിയായ റിവേരയെ നാല് വയസ്സുള്ള മകനൊപ്പം തടാകത്തില് ബോട്ടില് യാത്ര ചെയ്യുമ്പോഴാണ് കാണാതായത് (7 minutes ago)\nഓഹരി സൂചികകളില് നഷ്ടത്തോടെ തുടക്കം... സെന്‍സെക്സില് 252 പോയന്റ് താഴ്ന്ന് 36434ലിലും നിഫ്റ്റി 73 പോയന്റ് നഷ്ടത്തില് 10729 ലുമാണ് വ്യാപാരം (21 minutes ago)\nഇന്ത്യക്കെതിരെ പോരിനുള്ള അടുത്ത ആയുധമെറിഞ്ഞ് നേപ്പാള് പ്രധാനമന്ത്രി കെപി ഒലി; അസ്ഥാനത്തുള്ള പരാമര്‍ശങ്ങളില് കട്ടക്കലിപ്പില് ഇന്ത്യയിലെ ജനങ്ങള് (28 minutes ago)\nഹൈഡ്രോക്സിക്ലോറോക്വിന് നല്‍കിയ രോഗികള് മറ്റു രോഗികളേക്കാള് വേഗത്തില് കോവിഡ് മുക്തരായെന്ന് കണ്ടെത്തൽ! സംസ്ഥാനത്ത് കോവിഡ് രോഗികളില് ഹൈഡ്രോക്സിക്ലോറോക്വിന് മരുന്ന് ഫലപ്രദമായെന്ന് റിപ്പോര്‍ട്ട് (28 minutes ago)\nസ്വപ്നയുടെ തലസ്ഥാനത്തെ ബന്ധങ്ങള് അരിച്ചുപെറുക്കി എന്‍ഐഎ; സ്വപ്നയുമായി ഒരുമാസത്തിനിടെ സംസാരിച്ച സമയ പരിധി കണക്കാക്കിയാകും പൂട്ട്്(33 minutes ago)\nനെറ്റ്ഫ്ലിക്സ് സീരീസ് ഗ്ലീയിലെ മൂന്നുമരണത്തിലെ ദുരൂഹത.. ഏറ്റവും ഒടുവിൽ നയാ റിവേര; താരങ്ങൾക്ക് സംഭവിക്കുന്നത് കേട്ടാൽ ഞെട്ടും ? (38 minutes ago)\nഎറണാകുളം ജില്ലയിലും സമ്പർക്ക വ്യാപനം രൂക്ഷമാകുന്നു... എറണാകുളം ജനറല് ആശുപത്രിയിലെ ഒരു ഡോക്ടര്‍ക്ക് കോവിഡ് സ്ഥിരീകരിച്ചു! (41 minutes ago)\nദേശവിരുദ്ധരുമായി അസാധാരണ ബന്ധം; സന്ദീപ് നായരില് നിന്ന് കൂടുതല് തെളിവ് ബാഗും മൊബൈല് ഫോണും പരിശോധിക്കുന്നതോടുകൂടി ചിത്രം വ്യക്തമാകും; തലസ്ഥാനം അരിച്ചുപെറുക്കി എന്‍ഐഎ (44 minutes ago)\nരാജ്യത്ത് കോവിഡ് ബാധിതരുടെ എണ്ണം ഒന്‍പത് ലക്ഷം കടന്നു... 24 മണിക്കൂറിനിടെ രോഗം ബാധിച്ചത് 28,498 പേര്‍ക്ക്, മരിച്ചത് 553 പേര്, തമിഴ്‌നാട്ടിലും സ്ഥിതി രൂക്ഷമായി തുടരുന്നു (56 minutes ago)\nറെമീസിന്റെ കൂട്ടാളികളിൽ മൂന്നുപ്പേർ കസ്റ്റഡിയിൽ ; കൂട്ടത്തിൽ ഉള്ളയാളെ കണ്ട് അന്വേഷണ സംഘം ഞെട്ടി ;വല വിരിച്ച് കാത്തിരുന്നിട്ടും പിടിയിലായത് ഇപ്പോൾ ; വൈകുന്നേരത്തോടെ മൂന്ന് പേരുടെയും അറസ്റ്റ് രേഖപ്പെടു (59 minutes ago)


ഡസേർട് സ്റ്റോം നാലാം പാദം; സുരേഷ് റാണ, സിഎസ് സന്തോഷ് ഇഞ്ചോടിഞ്ച് മുന്നിൽ - Malayalam DriveSpark\nഡസേർട് സ്റ്റോം നാലാം പാദം; സുരേഷ് റാണ, സിഎസ് സന്തോഷ് ഇഞ്ചോടിഞ്ച് മുന്നിൽ\nPublished: Monday, February 6, 2017, 18:11 [IST]\n300 കിലോമീറ്റർ ദൈർഘ്യമേറിയ മാരുതി സുസുക്കി ഡസേർട് സ്റ്റോം പതിനഞ്ചാമത് എഡിഷന്റെ നാലാം പാദത്തിന് ഗംഭീരമായ പര്യവസാനം. റാലിയുടെ മുൻപാദങ്ങളിൽ മുന്നേറിക്കൊണ്ടിരുന്ന സുരേഷ് റാണ, സിഎസ് സന്തോഷ് തന്നെയാണ് നാലാം പാദത്തിലെ വിജയികൾ.\nഎക്സ്ട്രീം വിഭാഗത്തിൽ നാവിഗേറ്റർ അശ്വിൻ നായികൊനൊപ്പം സുരേഷ് റാണയാണ് ഇത്തവണയും ഒന്നാമതെത്തിയത്. നാവിഗേറ്ററ് നീരവ് മേത്ത, നിഞ്ജു പാഢ്യ രണ്ടാമതും കരൺ ആര്യ, സന്ദീപ് ശർമ തുടങ്ങിയവർ മൂന്നാമതും എത്തിച്ചേർന്നു.\nമോട്ടോ വിഭാഗത്തിൽ ഹീറോ മോട്ടോസ്പോർട് ടീം റൈഡർ സിഎസ് സന്തോഷാണ് ഒന്നാം സ്ഥാനക്കാരൻ. ടിവിഎസ് റൈഡർമാരായ ആർ നടരാജ്, തൻവീർ അബ്ദുൾ വാഹിദ് എന്നിവർ രണ്ടും മൂന്നും സ്ഥാനത്തിനർഹമായി.\nഎൻഡ്യുർ വിഭാഗത്തിൽ നികുഞ്ജ് തോഷിവാല, സുവർജിത് ദത്ത് കൂട്ടുകെട്ടിനാണ് ഒന്നാം സ്ഥാനം. അർപിത് ഗുപ്ത, ടി. നാഗരാജൻ രണ്ടാം സ്ഥാനവും സുരേഷ് കൂമാർ, രജിത് പുരുഷോത്തമൻ എന്നിവർ മൂന്നാമതായും എത്തിച്ചേർന്നു.\nഎക്സ്പ്ലോർ ബി വിഭാഗത്തിൽ ശങ്കർ ആനന്ദിനൊപ്പം കാർത്തിക് മാരുതിയാണ് ഒന്നാം സ്ഥാനം പങ്കിട്ടത്. രണ്ടാം സ്ഥാനം രാജേഷ് ചലാന, സതീഷ് ഗോപാൽകൃഷ്ണൻ എന്നിവരും മുഹമദ് മുസ്തഫയ്ക്കൊപ്പം അലി അജ്ഗാർ മൂന്നാം സ്ഥാനവും പങ്കിട്ടു.\nസ്ത്രീ മത്സരാർത്ഥികൾക്കിടയിൽ ബാനി യാദവായിരുന്നു മുൻപന്തിയിൽ. കഴിഞ്ഞ മത്സരങ്ങളിൽ ഇവർ ഒമ്പതാം സ്ഥാനത്തായിരുന്നു.\n2017 മാരുതി സുസുക്കി ഡസേർട് സ്റ്റോം ഫലങ്ങൾ\n1. സുരേഷ് റാണ/ അശ്വിൻ നായിക്\n2. നിഞ്ജു പാഢ്യ/ നീരവ് മേത്ത\n3. സന്ദീപ് ശർമ/ കരൺ ആര്യ\n1. സി.എസ് സന്തോഷ്\n2. ആർ നടരാജ്\n3. തൻവീർ അബ്ദുൾ വാഹിദ്\n2017 മാരുതി സുസുക്കി ഡസേർട് സ്റ്റോം റാലിയിൽ നിന്നുള്ള കിടിലൻ പ്രകടനങ്ങൾക്ക് ഗ്യാലറി സന്ദർശിക്കൂ.\nStory first published: Monday, February 6, 2017, 18:11 [IST]


മാലി (സാഹിത്യകാരൻ) - വിക്കിപീഡിയ\n(വി. മാധവൻ നായർ എന്ന താളിൽ നിന്നും തിരിച്ചുവിട്ടതു പ്രകാരം)\nമാലി എന്ന വാക്കാൽ വിവക്ഷിക്കാവുന്ന ഒന്നിലധികം കാര്യങ്ങളുണ്ട്. അവയെക്കുറിച്ചറിയാൻ മാലി (വിവക്ഷകൾ) എന്ന താൾ കാണുക.\nകേരളത്തിലെ പ്രശസ്തനായ ബാലസാഹിത്യകാരനായിരുന്നു മാലി എന്ന തൂലികാ നാമത്തിൽ അറിയപ്പെട്ടിരുന്ന വി. മാധവൻ നായർ. അദ്ദേഹം കുട്ടികൾക്കായി പല ചെറുകഥകളും നോവലുകളും രചിച്ചിട്ടുണ്ട്. കർണശപഥമെന്ന ഒരു ആട്ടക്കഥയും രചിച്ചു. അൻപതിലധികം പുസ്തകങ്ങൾ എഴുതിയിട്ടുണ്ട്. സ്വന്തം പുസ്തകങ്ങളിൽ ഏഴെണ്ണം ഇംഗ്ലീഷിലേക്ക് സ്വയം പരിഭാഷപ്പെടുത്തിയിട്ടുമുണ്ട്. മാവേലി എന്ന തൂലികാ നാമവും വനമാലി എന്ന തൂലികാനാമവും ഉപയോഗിച്ചിട്ടുണ്ട്. 70-കളിൽ മാലിക എന്ന കുട്ടികൾക്കുള്ള മാസികയും നടത്തി. നാടകം, ആട്ടക്കഥ തുടങ്ങിയവയും സംഗീതശാസ്ത്രം, വാസ്തുവിദ്യ തുടങ്ങിയ വിഷയങ്ങളെക്കുറിച്ചും പുസ്തകങ്ങൾ എഴുതിയിട്ടുണ്ട്. ആനുകാലികങ്ങളിൽ കായിക ലേഖനങ്ങളും മറ്റ് ലേഖനങ്ങളും പ്രബന്ധങ്ങളും എഴുതിയിരുന്നു. റേഡിയോയിൽ കമന്റേറ്ററുമായിരുന്നു. വളരെക്കാലം ആകാശവാണിയിൽ ജോലി ചെയ്തു. സ്റ്റേഷൻ ഡയറക്റ്ററായി വിരമിച്ചു. അവിടെ നിന്ന് ഡപ്യൂട്ടേഷനിൽ നാഷണൽ ബുക്ക്ട്രസ്തിൽ എഡിറ്ററായും ജോലി ചെയ്തിരുന്നു. സംസ്ഥാന നിർമ്മിതി കേന്ദ്രത്തിന്റെ ചീഫ് എഡിറ്ററായി പ്രവർത്തിച്ചിട്ടുണ്ട്. 1970-ൽ കേരള സാഹിത്യ അക്കാദമി അവാർഡും 1988-ൽ കൈരളി ചിൽഡ്രൻസ് ബുക്‌ട്രസ്‌റ്റിന്റെ ബാലസാഹിത്യ അവാർഡും ലഭിച്ചു.\nവി. മാധവൻ നായർ\n(1914-12-06)ഡിസംബർ 6, 1914\nതിരുവനന്തപുരം, തിരുവിതാംകൂർ, ബ്രിട്ടീഷ് ഇന്ത്യ\nജൂലൈ 2, 1994(1994-07-02) (പ്രായം 79)\nസദസ്യതിലകൻ ടി.കെ. വേലുപ്പിള്ളയുടെയും ഭഗവതിയമ്മയുടെയും മകനായി 1914 ഡിസംബർ ആറിന് തിരുവനന്തപുരത്ത് ജനിച്ചു. തിരുവനന്തപുരം മോഡൽ സ്‌കൂൾ, ഗവ. ആർട്‌സ് കോളജ്, ഗവ. ലോ. കോളജ് എന്നിവിടങ്ങളിലായി വിദ്യാഭ്യാസം പൂർത്തിയായി. ടെന്നീസ്, ടേബിൾ ടെന്നീസ്, ബാസ്ക്കറ്റ് ബോൾ, വോളീബോൾ, ഹൈജമ്പ് തുടങ്ങിയ കായികമത്സരങ്ങളിൽ സംസ്ഥാന തലത്തിൽ വിജയി ആയിരുന്നു. തിരുവിതാംകൂർ സംസ്‌ഥാനത്തിലെ ടെന്നീസ് കളിക്കാരിൽ ഒന്നാം നമ്പറായി കണക്കാക്കപ്പെട്ടിരുന്നു. അത്‌ലറ്റിക്‌സിൽ സംസ്‌ഥാന റെക്കോഡുകളുടെയും ഉടമയായിരുന്നു. നിരവധി സംസ്‌ഥാന-സംസ്‌ഥാനാന്തര മത്സരങ്ങളിൽ പങ്കെടുത്ത് വിജയിച്ചു. ബി.എ., ബി.എൽ. പാസ്സായി കുറച്ചുകാലം വക്കീലായി പ്രാക്‌ടീസുചെയ്‌ത ശേഷം പത്രപ്രവർത്തകനായി. ഡൽഹിയിൽ ബ്രിട്ടീഷ് മിനിസ്ട്രി ഓഫ് ഇൻഫർമേഷനിലും മുംബൈയിൽ ഫ്രീ പ്രസ് ജേർണലിലും ജോലി ചെയ്തിരുന്നു. ആകാശവാണിയിലാണ് ദീർഘകാലം ജോലി ചെയ്തത്. ദി ഹിന്ദു, സ്റ്റേറ്റ്സ്മാൻ തുടങ്ങിയ ഇംഗ്ലീഷ് പത്രങ്ങളിലും എഴുതിയിരുന്നു.\nആകാശവാണിയിൽ നൂതന പരിപാടികൾ തുടങ്ങി. ബാലലോകം, രശ്മി തുടങ്ങിയ പരിപാടികൾ തുടക്കമിട്ടു. റേഡിയോ അമ്മാവൻ എന്നറിയപ്പെട്ടു. മാലി കഥ പറയുന്നു എന്ന പരിപാടിയും അവതരിപ്പിച്ചിരുന്നു.\nഅൻപതിലധികം പുസ്തകങ്ങൾ എഴുതിയിട്ടുള്ളതിൽ മുക്കാൽഭാഗവും ബാലസാഹിത്യ കൃതികളാണ്. ഭാരതീയ പുരാണങ്ങളെ ലളിതഭാഷയിൽ കുട്ടികൾക്കായി പുനരാഖ്യാനം ചെയ്തു. മാലിഭാരതം, മാലിരാമായണം, മാലിഭാഗവതം എന്നിങ്ങനെ അറിയപ്പെട്ട അവയിലെ ഭാഷയെ "മാലിമലയാളം" എന്നും വിളിക്കപ്പെടാറുണ്ട്. കുട്ടികൾക്കായി മാലിക എന്നൊരു മാസികയും പുറത്തിറക്കിയിരുന്നു. അദ്ദേഹത്തിന്റെ രണ്ട് കൃതികൾ സർക്കസും പോരാട്ടവും എന്ന പേരിൽ ഒറ്റ പുസ്തകമായി മുമ്പ് കേരള പാഠാവലിയിൽ ഒമ്പതാം ക്ലാസിൽ ഉപപാഠപുസ്തകമായിരുന്നു.\nസംസ്ഥാന ബാലസാഹിത്യ ഇൻസ്റ്റിറ്റ്യൂട്ട് പുനരാഖ്യാനത്തിന് നൽകുന്ന പുരസ്കാരത്തിന് മാലി പുരസ്കാരം എന്ന് പേര് നൽകിയിട്ടുണ്ട്. ഡിസംബറിൽ അദ്ദേഹത്തിന്റെ ജന്മദിനത്തിൽ മാലിയുടെ കുടുംബം ഏർപ്പെടുത്തിയ മാലി ഫൗണ്ടേഷന്റെ മേൽനോട്ടത്തിൽ അദ്ദേഹം രചിച്ച ആട്ടക്കഥയായ കർണ്ണശപഥം അവതരിപ്പിക്കാറുണ്ട്.\nഉണ്ണികളേ കഥ പറയാം (1954)\nഉണ്ണികൾക്കു ജന്തുകഥകൾ (1957)\nമാലി രാമായണം (1962)\nമാലി ഭാഗവതം (1968)\nജീവനുള്ള പ്രതിമ (1979)\nമാലി ഭാരതം (1979)\nസർവ്വജിത്തും കള്ളക്കടത്തും (1979)\nതെന്നാലി രാമൻ (1981)\nവിക്രമാദിത്യ കഥകൾ (1981)\nപുരാണ കഥാ മാലിക (12 വാല്യങ്ങൾ - 1985)\nഅഞ്ചു മിനിട്ടു കഥകൾ\n↑ "ആർക്കൈവ് പകർപ്പ്". മൂലതാളിൽ നിന്നും 2012-05-03-ന് ആർക്കൈവ് ചെയ്തത്. ശേഖരിച്ചത് 2013-06-02.\n↑ 2.0 2.1 K.K. GOPALAKRISHNAN (10 ജൂലൈ 2005). "Multi-faceted personality". TRIBUTE: ദി ഹിന്ദു. ശേഖരിച്ചത് 1 ജൂൺ 2015.\n↑ 3.0 3.1 3.2 3.3 പി.ഐ. ശങ്കരനാരായണൻ. "മാലിയെ മറന്ന് മലയാളം?". മാതൃഭൂമി. മൂലതാളിൽ നിന്നും 2014-12-30-ന് ആർക്കൈവ് ചെയ്തത്. ശേഖരിച്ചത് 30 മെയ് 2015. Check date values in: |accessdate= (help)\n"https://ml.wikipedia.org/w/index.php?title=മാലി_(സാഹിത്യകാരൻ)&oldid=3640948" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 16 ഓഗസ്റ്റ് 2021, സമയം: 22:10\nഈ താൾ അവസാനം തിരുത്തപ്പെട്ടത്: 22:10, 16 ഓഗസ്റ്റ് 2021.


Poco M3: കാത്തിരിപ്പിനൊടുവിൽ പോക്കോ എം3 ഇന്ത്യയിലെത്തുന്നു, ലോഞ്ച് ഫെബ്രുവരി 2ന് | Poco M3 Smartphone Will Be Launched On February2In India - Malayalam Gizbot\nഇന്ത്യയിലെ സ്മാർട്ട്ഫോൺ പ്രേമികളുടെ കാത്തിരിപ്പ് അവസാനിപ്പിച്ച് പോക്കോ എം3 സ്മാർട്ട്ഫോൺ ഫെബ്രുവരി 2ന് വിപണിയിലെത്തും. ഇക്കാര്യം ഔദ്യോഗികമായി തന്നെ പോക്കോ സ്ഥിരീകരിച്ചു. വീഡിയോ ടീസർ വഴിയാണ് ഇക്കാര്യം കമ്പനി സ്ഥിരീകരിച്ചത്. പോക്കോയുടെ ഡിവൈസുകൾക്ക് ഏറെ ആവശ്യക്കാരുള്ള വിപണിയാണ് ഇന്ത്യ എന്നത് കൊണ്ട് തന്നെ പോക്കോ എം3 സ്മാർട്ട്ഫോൺ വിപണിയിൽ നേട്ടമുണ്ടാക്കുമെന്ന് ഉറപ്പാണ്.\nപോക്കോയുടെ ഔദ്യോഗിക ട്വിറ്റർ ഹാൻഡിൽ വഴിയാണ് പോക്കോ എം3 സ്മാർട്ട്ഫോണിന്റെ ലോഞ്ച് വിവരം കമ്പനി സ്ഥിരീകരിച്ചത്. 2021 ഫെബ്രുവരി 2ന് ഈ ഡിവൈസ് രാജ്യത്ത് ലോഞ്ച് ചെയ്യും. ലോഞ്ച് തിയതിക്കൊപ്പം സ്മാർട്ട്ഫോൺ ഇ-കൊമേഴ്‌സ് പോർട്ടലായ ഫ്ലിപ്പ്കാർട്ട് വഴിയായിരിക്കും ഇന്ത്യയിൽ വിൽപ്പനയ്ക്ക് എത്തിക്കുക എന്ന കാര്യവും പോക്കോ അറിയിച്ചിട്ടുണ്ട്. യൂറോപ്പ്, തായ്‌വാൻ, ഇന്തോനേഷ്യ എന്നിവയുൾപ്പെടെ തിരഞ്ഞെടുത്ത വിപണികളിൽ നേരത്തെ തന്നെ പോക്കോ എം3 ലോഞ്ച് ചെയ്തിരുന്നു.\nപോക്കോ എം3: പ്രതീക്ഷിക്കുന്ന വില\nമികച്ചതും വിലകുറഞ്ഞതുമായ സ്മാർട്ട്‌ഫോണുകൾ വിപണിയിലെത്തിക്കുന്ന ബ്രാന്റാണ് പോക്കോ. അതുകൊണ്ട് തന്നെ രാജ്യത്ത് താങ്ങാനാവുന്ന വില വിഭാഗത്തിലായിരിക്കും പോക്കോ എം3 പുറത്തിറക്കുക എന്ന കാര്യം ഉറപ്പാണ്. ഈ ഡിവൈസ് 15,000 രൂപ വില വിഭാഗത്തിലായിരിക്കും അവതരിപ്പിക്കുക എന്നാണ് റിപ്പോർട്ടുകൾ. റിയൽ‌മി 6, റിയൽ‌മി നാർ‌സോ 20, മോട്ടോ ജി9പവർ എന്നിവയുൾ‌പ്പെടെ മറ്റ് ബജറ്റ് സ്മാർട്ട്‌ഫോണുകളുമായിട്ടായിരിക്കും ഈ ഡിവൈസ് ഇന്ത്യൻ വിപണിയിൽ മത്സരിക്കുന്നത്.\n4 ജിബി റാം + 64 ജിബി സ്റ്റോറേജ് സ്പേസ്,4ജിബി റാം + 128 ജിബി സ്റ്റോറേജ് സ്പേസ് എന്നിങ്ങനെ രണ്ട് സ്റ്റോറേജ് കോൺഫിഗറേഷനുകളിൽ പോക്കോ എം3ന് പുറത്തിറങ്ങുമെന്നാണ് റിപ്പോർട്ടുകൾ. രണ്ട് മോഡലുകൾക്കും 10,000 രൂപയ്ക്കും 15,000 രൂപയ്ക്കും ഇടയിലായിരിക്കും വില. നീല, കറുപ്പ്, മഞ്ഞ എന്നീ മൂന്ന് നിറങ്ങളിൽ ഈ സ്മാർട്ട്ഫോൺ ലഭ്യമാകും.\nപോക്കോ എം3: പ്രതീക്ഷിക്കുന്ന സവിശേഷതകൾ\nപോക്കോ എം3 സ്മാർട്ട്ഫോണിന്റെ ഇന്ത്യൻ വേരിയന്റിന് അതിന്റെ ഗ്ലോബൽ വേരിയന്റിന് സമാനമായ സവിശേഷതകൾ തന്നെയായിരിക്കും ഉണ്ടാവുക എന്നതുകൊണ്ട് തന്നെ സവിശേഷതകൾ മിക്കതും വ്യക്തമാണ്. ഈ ഡിവൈസിൽ 6.53 ഇഞ്ച് എഫ്എച്ച്ഡി + ഡിസ്പ്ലേയായിരിക്കും ഉണ്ടാവുക.4ജിബി റാമും 128 ജിബി സ്റ്റോറേജുമുള്ള ഡിവൈസിന് കരുത്ത് നൽകുന്നത് സ്നാപ്ഡ്രാഗൺ 662 എസ്ഒസി ആയിരിക്കുമെന്നാണ് പ്രതീക്ഷിക്കുന്നത്. ഇന്ത്യൻ വിപണിയിൽ എത്തുമ്പോൾ ചിപ്പ്സെറ്റ് മാറുമോ എന്ന കാര്യം വ്യക്തമല്ല.\nആൻഡ്രോയിഡ് 11 ഒഎസ് ബേസ്ഡ് എംഐയുഐയിൽ ആയിരിക്കും പോക്കോ എം3 പ്രവർത്തിക്കുക. ഈ സ്മാർട്ട്ഫോണിന്റെ പിന്നിൽ ട്രിപ്പിൾ ക്യാമറ സെറ്റപ്പ് ഉണ്ടായിരിക്കും. എഫ് / 1.79 അപ്പേർച്ചറുള്ള 48 എംപി പ്രൈമറി സെൻസറും എഫ് / 2.4 അപ്പേർച്ചറുള്ള2എംപി സെക്കൻഡറി ഡെപ്ത് സെൻസറും2എംപി ടെർഷ്യറി മാക്രോ ലെൻസുമായിരിക്കും ഡിവൈസിലെ ക്യാമറകൾ. സെൽഫികൾക്കും വീഡിയോ കോളുകൾക്കുമായി ഡിവൈസിൽ 8 എംപി സെൽഫി ക്യാമറ സെൻസറും ഉണ്ടായിരിക്കും. 6000 എംഎഎച്ച് ബാറ്ററിയും 18W ഫാസ്റ്റ് ചാർജിങ് സാങ്കേതികവിദ്യയും ഡിവൈസിന്ൽ ഉണ്ടാകുമെന്നും പ്രതീക്ഷിക്കുന്നു.\nPoco M3 will be launched on February 2. Poco has officially confirmed this. The company confirmed this throughavideo teaser.


Posted by Sooraj Surendran, 14 Aug, 2019\n40 വർഷത്തിലൊരിക്കൽ ദർശനം നൽകുന്ന അത്തി വരദരാജ പെരുമാളിനെ തൊഴാൻ രജനീകാന്തും ഭാര്യയുമെത്തി. ക്ഷേത്രത്തിലെ പ്രധാന സവിശേഷതയാണ് നിൻദ്ര തിരുകോലം ദർശനം. ഇതിനായാണ് രജനീകാന്തും, ഭാര്യയുമെത്തിയത്. കോയമ്പത്തൂരിലെ ഏറ്റവും പ്രശസ്തമായ ക്ഷേത്രങ്ങളിലൊന്നാണ് അത്തി വരദരാജ ക്ഷേത്രം. നാലു പതിറ്റാണ്ടിനു ശേഷം 2019 ജൂലൈയിലാണ് വീണ്ടും ആദി വരദാർ ദർശനത്തിനായി ക്ഷേത്രം തുറന്നത്. ക്ഷേത്രം അടയ്ക്കാൻ മൂന്ന് ദിവസം മാത്രം ബാക്കിയുള്ളപ്പോൾ തിരക്ക് പൊതുവെ കുറവായിരുന്ന അർധരാത്രി സമയത്താണ് രജനീകാന്തും, ഭാര്യയും ദർശനത്തിനായെത്തിയത്. കഴിഞ്ഞ ദിവസങ്ങളിൽ തെന്നിന്ത്യൻ താരം തൃഷയും ക്ഷേത്ര ദർശനത്തിനായെത്തിയിരുന്നു.\nലൈക പ്രൊഡക്ഷസിനു വേണ്ടി സംവിധായകൻ എ ആർ മുരുഗദോസ് സംവിധാനം ചെയ്യുന്ന ദർബാർ എന്ന ചിത്രത്തിൽ അഭിനയിക്കുകയാണ് രജനീകാന്ത്. ചന്ദ്രമുഖി, കുശേലൻ, ശിവജി എന്നീ ചിത്രങ്ങൾക്കു ശേഷം നയൻതാര രജനീകാന്തിനൊപ്പം നായികയായെത്തുന്ന ചിത്രം കൂടിയാണ് ദർബാർ.


അഞ്ചല്.: ബഹു. കോടതികളുടെ അതിവേഗം!\nബഹു. കോടതികളുടെ അതിവേഗം!\n2002ല് നടന്ന ഒരു കൊലപാതകത്തിന്റെ വിചാരണാനന്തരം വിധി കഴിഞ്ഞ ദിവസം കോടതി പുറപ്പെടുവിച്ചു. വിധി പുറപ്പെടുവിച്ചത് കൊല്ലം അതിവേഗ കോടതി. അതിവേഗ കോടതിയില് ഒരു കേസിന്റെ വിചാരണയ്ക്കും വിധി പറച്ചിലിനുമായി എടുത്തത് കേവലം ഏഴു വര്‍ഷം! മാര്‍ക്സിസ്റ്റ് പാര്‍ട്ടി നേതാവും അഞ്ചല് ബ്ലോക്ക് പഞ്ചായത്ത് മുന് പ്രസിഡന്റുമായിരുന്ന അഷ്‌റഫിന്റെ വധത്തിനു പിന്നില് പ്രവര്‍ത്തിച്ചിരുന്നവരെ സംഭവം നടന്ന സമയത്ത് തന്നെ പിടി കൂടിയിരുന്നു. പ്രതികളില് മൂന്ന് പേര് അന്നും ഇന്നും ഒളിവിലാണ്. പ്രധാനപ്പെട്ട പ്രതികളെയെല്ലാം സംഭവം നടന്ന കാലഘട്ടത്തില് തന്നെ ഇരുമ്പഴിയ്ക്കുള്ളില് അടയ്ക്കാന് കഴിഞ്ഞിട്ടും ഒരു കേസിന്റെ വിചാരണ തുടങ്ങുവാനും വിധി വരുവാനും അതിവേഗ കോടതിയിലും ഏഴുവര്‍ഷത്തില് അധികം കാലതമസം വന്നു എന്നത് എങ്ങിനെ നീതീകരിയ്ക്കപ്പെടും. അഞ്ചല് വാര്‍ത്തയായതു കൊണ്ടും കൊല്ലപ്പെട്ട അഷ്‌റഫ് ബന്ധുവായതു കൊണ്ടുമായിരിയ്ക്കാം അതിവേഗ കോടതിയുടെ ഈ വേഗം ശ്രദ്ധയില്‍പ്പെട്ടത്. ബഹുമാനപ്പെട്ട അതിവേഗ കോടതിയുടെ കേസ് തീര്‍പ്പാക്കുന്നതിലുള്ള അതിവേഗവും ബഹുദൂരം പിന്നില് തന്നെയാണ്.\nവൈകിയെത്തുന്ന നീതി, നീതി നിഷേധത്തിനു തുല്യമാണെന്ന്, കേള്‍വികേട്ട ഭാരതീയ നീതിശാസ്ത്രം തന്നെ അടിവരയിടുന്നു. എന്നിട്ടും എന്തേ കോടതികളില് പത്തും നാല്പതും വര്‍ഷത്തിലധികം കേസുകള് വിചാരണയ്ക്കും വിധിയ്ക്കും വേണ്ടി കാത്തു കെട്ടി കിടക്കുന്നു?. വളരെ വേഗത്തില് വിചാരണ പൂര്‍ത്തീകരിയ്ക്കേണ്ട ക്രിമിനല് കേസുകളില് തന്നെ എട്ടും പത്തും പതിനഞ്ചും വര്‍ഷം കാത്തിരുന്നിട്ടും കോടതി നടപടികള് പൂര്‍ത്തീകരിയ്ക്കപ്പെടാത്തത് എന്തു കൊണ്ട്? സിവില് കേസുകളില് പെടുന്ന സാധാരണക്കാരന് കേസുകൊടുത്തവന്റെ കൊച്ചു മക്കളുടെ കാലത്ത് പോലും വിധിവരും എന്നും കരുതുക വയ്യ. നീതി തന്റെ പക്ഷത്താണെന്ന് ബോധ്യമുള്ളൊരുവനു കൂടി കോടതികളിലെ കുറ്റകരമായ മെല്ലെപ്പോക്കിനു മുന്നില് വ്യവഹാരം നടത്താനുള്ള ത്രാണി നഷ്ടപ്പെടുകയാണ് പതിവ്. വാഹനാപകട നഷ്ടപരിഹാര കേസുകളിലെ സ്ഥിതിയും വ്യത്യസ്ഥമല്ല.\nകോടതികളില് കേസുകള് കുമിഞ്ഞു കൂടുമ്പോഴും ദിനേന നടപ്പാക്കപ്പെടുന്ന നടപടികളില് മിക്കതും കേസുകള് മാറ്റിവെയ്ക്കപ്പെടലുകള് മാത്രമാണ്. അനന്തമായി നീളുന്ന മാറ്റിവെയ്ക്കപ്പെടലുകളിലൂടെ കേസുകള് കോടതികള്‍ക്ക് ഭാരമായി തുടങ്ങിയപ്പോഴാണ് അതിവേഗ കോടതികള് നിലവില് വന്നത്. പേറെടുക്കാന് വന്നവള് ഇരട്ടപെറ്റു എന്നു പറയുന്നതു പോലെയാണ് ഇന്ന് അതിവേഗകോടതികളുടേയും ഗതി. അവധിയ്ക്കുവെയ്ക്കലും വിചാരണ അനന്തമായി നീളലും അതിവേഗ കോടതിയിലും ഒട്ടും കുറവല്ല. കേസുകളിന്മേലുള്ള നടപടികള് അവസാനിപ്പിയ്ക്കുകയല്ല കോടതികളുടേയും അഭിഭാഷകരുടേയും ലക്ഷ്യം എന്നു തോന്നും കോടതി നടപടികള് കാണുമ്പോള്. എങ്ങിനേയും കേസു തീര്‍പ്പാക്കാതെ വലിച്ചു നീട്ടുന്നതിലാണ് എപ്പോഴും അഭിഭാഷകനും താല്പര്യം. സേവനം എന്ന നിലയില് നിന്നും നിയമ സഹായം കച്ചവടമായി അധഃപതിച്ചതിന്റെ അനന്തരഭലമാണ് ഇന്ന് കോടതികളില് കാണുന്നത്.\nഭാരത രാജ്യത്തെ കോടതികളിലെല്ലാം കൂടി ഏകദേശം നാലുകോടിയോളം കേസുകള് വിചാരണയും വിധിയും കാത്തു പൊടിയടിച്ചു കിടക്കുകയാണെന്നാണ് കണക്ക്. ക്രിമിനല് കേസുകളും സിവില് കേസുകളുമിതില് പെടും. കുടുംബകോടതികളിലേയും ഉപഭോത്കൃ തര്‍ക്കപരിഹാര ഫോറങ്ങളിലെയും കണക്ക് ഇതില് പെടുകയും ഇല്ല. അതും കൂടി കൂട്ടി ചേര്‍ത്താല് സംഗതി കെങ്കേമമായി. കേസുകള് കൊടുക്കുന്നവന് നീതി എപ്പോഴെങ്കിലും ലഭിച്ചിട്ട് ആര്‍ക്ക് എന്തു ഛേതം?\nകേരളത്തിന്റെ കഥയാണെങ്കില് ഇപ്പോള് ഏകദേശം പത്ത് ലക്ഷത്തോളം കേസുകള് എങ്ങുമെത്താതെ കിടക്കുകയാണ്. എപ്പോള് വിചാരണയ്ക്കെടുക്കുമെന്നോ എപ്പോള് വിധിയെത്തുമെന്നോ ആര്‍ക്കും പ്രവചിയ്ക്കാന് കഴിയാത്ത തരത്തില് പത്തുലക്ഷത്തോളം കേസുകള് വിധികാത്തു കിടക്കുന്നു. ഒരോ കേസിലും വാദിയും പ്രതിയും സാക്ഷികളും ചേര്‍ന്ന് അഞ്ചു ആള്‍ക്കാര് ഉള്‍പ്പെടുന്നു എന്ന് കരുതുകയാണെങ്കില് അമ്പത് ലക്ഷം മലയാളികള് എന്നു തീരുമെന്ന് അറിയാത്ത കേസുകെട്ടുകളുടെ നൂലാമാലയില് കുടുങ്ങി കിടക്കുകയാണ്. മൂന്നു കോടിയില് അമ്പത് ലക്ഷം എന്നാല് ഒരോ ആറു മലയാളിയിലും ഒരാള് വീതം എന്നു വിധിവരുമെന്നറിയാത്ത കേസുകളും ചുമന്ന് നടക്കുന്നു എന്നു ചുരുക്കം.\nകോടതികളില് കേസുകള് കെട്ടി കിടക്കുന്നതിനുള്ള കാരണങ്ങളില് ഒന്നു കോടതികളുടെ സമയക്രമം തന്നെയാണ്. പതിനൊന്നു മണിയ്ക്കു തുടങ്ങി അഞ്ച് മണിയ്ക്ക് അവസാനിയ്ക്കുന്ന കോടതി നടപടികള്‍ക്കിടയിലാണ് ഉച്ചയൂണിനു പിരിയേണ്ടിയും വരുന്നത്. ഇതിനിടയ്ക്ക് ഫലപ്രദമായി ഉപയോഗിയ്ക്കാന് ലഭിയ്ക്കുന്ന സമയം എത്ര മണിക്കൂര് വരും? ഏകദേശം നാലു മണിയ്ക്കുര് കഷ്ടി. ഈ മൂന്നു നാലു മണിയ്ക്കൂര് കൊണ്ട് കോടതി ചെയ്യുന്നതോ ഉച്ചയൂണും കാപ്പികുടിയും അവധിയ്ക്കുവെയ്ക്കലും. ഇടയ്ക്ക് വല്ലപ്പോഴും ഒരു കേസ് വിചാരണയ്ക്കെടുക്കുകയോ വിധി പറയുകയോ ചെയ്താലായി. വിചാരണക്കോടതിയില് ആണെങ്കില് പറയുകയും വേണ്ട. പരിഹാര മാര്‍ഗ്ഗങ്ങളില് പ്രധാ‍നം കോടതികളുടെ സമയ ക്രമം മാറ്റുക എന്നുള്ളതാണ്. രാവിലെ എട്ടു മണിയ്ക്കു കോടതി തുടങ്ങി ഉച്ചയ്ക്ക് രണ്ടു മണിയ്ക്ക് അവസാനിപ്പിയ്ക്കുക. ഉച്ചയൂണൊക്കെ കോടതി പിരിഞ്ഞിട്ട് മതിയെന്നുവെച്ചാല് തന്നെ ഒന്നൊന്നര മണിക്കൂര് ലാഭം.\nകൂടെ സായഹ്ന കോടതികളും വേണം. വൈകിട്ട് മൂന്ന് മണിയ്ക്ക് തുടങ്ങി എട്ടു മണിയ്ക്ക് അവസാനിപ്പിയ്ക്കുന്ന തരത്തില് സായഹ്ന കോടതികള് കൂടിയുണ്ടെങ്കില് കേസുകള് പരിഗണിയ്ക്കുന്നതില് കൂടുതല് വേഗത ലഭിയ്ക്കും. ഗുജറാത്തിലും ഡെല്‍ഹിയിലും മാത്രമാണ് ഇന്ന് സായഹ്ന കോടതികള് ഉള്ളത്. എന്തിനും ഏതിനും കോടതിയെ ആശ്രയിയ്ക്കുന്ന സംസ്കാരം വളര്‍ന്നു വരുന്ന, കോടതിയെ അല്ലാതെ മറ്റൊന്നിനേയും വിശ്വേസത്തിലെടുക്കാത്ത കേരളീയ പൊതുസമൂഹത്തിനും എത്രയും വേഗം സായഹ്ന കോടതികള് അനുവദിച്ചു കിട്ടണം. പ്രൊഫഷണല് കോഴ്സായ വക്കീല് പരീക്ഷ പാസ്സായിട്ടും തൊഴിലില്ലായ്മ അനുഭവിയ്ക്കേണ്ടി വരുന്ന യുവ വക്കീലന്മാര്‍ക്ക് കൂടുതല് തൊഴില് അവസരവും സായഹ്നക്കോടതികളുടെ വരവോടെ കരഗതമാകും. ഇപ്പോള് കൊലപാതകം മുതല് പോക്കറ്റടിവരെയും വണ്ടിചെക്കു കേസുമുതല് അതിരുമാന്തല് വരെയും ഒരേ കോടതികളിലാണ് വിചാരണയ്ക്ക് വരുന്നത്. ഇതിനു പകരം താരതമ്യാന ഗൌരവം കുറഞ്ഞ കേസുകള് സായഹ്ന കോടതികള് ഉണ്ടാക്കി അതിലേയ്ക്ക് മാറ്റിയാല് ജൂനിയര് വക്കീലന്മാര്‍ക്കും പുതുമുഖ ന്യായാധിപന്മാര്‍ക്കും അതൊരു പരിശീലന കളരിയാവുകയും ചെയ്യും.\nകീഴ് കോടതികള് മാത്രമല്ല ഹൈക്കോടതികളും സുപ്രീം കോടതിയും രണ്ടു ഷിഫ്റ്റായി പ്രവര്‍ത്തനം നടത്തണം. എങ്കില് മാത്രമേ അര്‍ഹിയ്ക്കുന്ന നീതി അര്‍ഹിയ്ക്കുന്നവന് അവനര്‍ഹിയ്ക്കുന്ന സമയത്ത് ലഭിയ്ക്കുള്ളൂ. ശിക്ഷയര്‍ഹിയ്ക്കുന്ന കുറ്റവാളി അര്‍ഹിയ്ക്കുന്ന സമയത്ത് ശിക്ഷിയ്ക്കപ്പെടണമെങ്കിലും കോടതികളുടെ നടപടികള് വേഗത്തിലാകണം. സാക്ഷികള്‍ക്ക് കേസുകളുടെ നൂലാമാലകളില് നിന്നും വിമുക്തി നേടാനും കോടതികള് സമയബന്ധിതമായി പ്രവര്‍ത്തിയ്ക്കേണ്ടിയിരിയ്ക്കുന്നു. സാക്ഷികളായി പോയതിന്റെ പേരില് കോടതികളുടെ അവധിയ്ക്കു വെയ്ക്കലുകള്‍ക്ക് വിധേയരായി കോടതികളുടെ തിണ്ണ നിരന്തരം നിരങ്ങേണ്ടി വരുന്നവരും ഒരര്‍ത്ഥത്തില് ശിക്ഷിയ്ക്കപ്പെടുകയാണ് ചെയ്യുന്നത്.\nചെറിയ ചെറിയ തര്‍ക്കങ്ങള് കോടതിയിലേയ്ക്ക് എത്തുന്നത് തടയുകയും വേണം. ഇതിനായി പഞ്ചായത്ത് തലത്തില് തര്‍ക്ക പരിഹാര സമിതികള് ഉണ്ടാക്കണം. ഈ സമിതികളും ഒരു തരത്തില് കീഴ് കോടതികള് ആയിരിയ്ക്കണം. തര്‍ക്കങ്ങള് പരിഹരിയ്ക്കുക എന്നത് തന്നെയായിരിയ്ക്കണം ഈ സമിതികളുടെ ധര്‍മ്മവും. കോടതി ഫീസുകളോ വക്കിലന്മാരോ ഇല്ലാതെ പരാതിക്കാരുടെ പരാതികള് നേരിട്ട് കേട്ട് പരിഹാരം നിര്‍ദ്ദേശിയ്ക്കാന് കഴിയുന്ന തരത്തിലുള്ള സംവീധാനം. ഈ സംവീധാനത്തിന്റെ പരിഹാരനിര്‍ദ്ദേശം ലംഘിച്ചും മേല്‍ക്കോടതികളിലേയ്ക്ക് പോകുന്നവരില് നിന്നും വന് തുക കോടതി ചിലവായി വാങ്ങണം. കീഴ് കോടതികളുടെ വിധികള് ഇപ്പോള് ആരും ശ്രദ്ധിയ്ക്കാറില്ല. എല്ലാവര്‍ക്കും അപ്പീലിലാണ് നോട്ടം. സുപ്രീം കോടതിയില് നിന്നും വിധി വന്നെങ്കില് മാത്രമേ തൃപ്തിയാകുള്ളൂ എന്ന ധാരണ മാറണമെങ്കില് അപ്പീലുകളുടെ ചിലവ് കൂടുക തന്നെ വേണം.\nഅപ്പീലുകള് സര്‍വ്വസ്സാധാരണമാകുന്നതും കോടതികളുടെ പിടിപ്പുകേടു മൂലമാണ്. വന്നു വന്നു കീഴ് കോടതി വിധികളിന്മേലുള്ള സര്‍വ്വ അപ്പീലുകളും മേല്‍ക്കോടതികള് വകവച്ചുകൊടുക്കുന്നതാണ് കാണാന് കഴിയുന്നത്. കീഴ് കോടതികളിന്മേലുള്ള പൊതു സമൂഹത്തിന്റെ വിശ്വാസം നഷ്ടപ്പെടുന്ന പ്രവണതയാണിത്. മേല് കോടതിയില് എത്തിയാല് അപ്പീലുകള് അംഗീകരിച്ചു കിട്ടും എന്നുള്ളതു കൊണ്ടു തന്നെ കീഴ് കോടതികളിലെ നടപടികളും വിധിയും വെറും പ്രഹസനം ആയി മാറുകയാണ്. വിധി കീഴ് കോടതിയുടേതല്ലേ? ഇതിനു മുകളിലും കോടതികള് ഉണ്ടല്ലോ? നമ്മുക്ക് അപ്പിലുപോകാം...ഈ ചിന്തയാണ് വ്യവഹാരികളെ ഇന്നു ഭരിയ്ക്കുന്നത് തന്നെ. കീഴ് കോടതിയുടെ വിധി വന്നാല് വക്കീലും പറയും-നമ്മുക്ക് അപ്പിലു പോകാം. അത് അയാളുടെ കച്ചവടത്തിന്റെ കാതലാണെന്ന് കക്ഷികള് മനസ്സിലാക്കുന്നുമില്ല.\nഒരേ കേസില് വ്യത്യസ്ഥ സമീപനങ്ങള് ന്യായാധിപന്മാര്‍ക്ക് ഉണ്ടാകുന്നത് സ്വാഭാവികമാണെന്ന് കഴിഞ്ഞ ദിവസം ചീഫ് ജസ്റ്റീസ് ബാലകൃഷ്ണന് പറഞ്ഞതും ഇതിനോടു ചേര്‍ത്തു വായിയ്ക്കണം. നീതിന്യായ വ്യവസ്ഥയുടെ പരമോന്നത പദവിയില് ഇരുന്നു കൊണ്ടു പറയാന് പാടില്ലാത്തതല്ലേ അദ്ദേഹം പറഞ്ഞത്? ന്യായാധിപന്മാരുടെ മനോ വ്യാപാരങ്ങള്‍ക്കും സ്വഭാവത്തിനും മൂഡിനും അനുസൃണമായി മാറുന്നതാണോ ഭാരതിയ നീതിന്യായ വ്യവസ്ഥയിലെ ഏടുകള്? ആണ് എന്നു സുപ്രീം കോടതി ചീഫ് ജസ്റ്റിസ് തന്നെ പറയുമ്പോള് അപ്പീലുകള് കൂടുന്നതില് അത്ഭുതത്തിനു വകയൊന്നുമേയില്ല തന്നെ.\nകീഴ് കോടതിയുടെ ഒരു വിധി, മേല് കോടതി റദ്ദ് ചെയ്യുമ്പോള് കീഴ് കോടതിയ്ക്ക് പ്രസ്തുത കേസ് വിലയിരുത്തുന്നതില് വീഴ്ച പറ്റി എന്നാണല്ലോ മനസ്സിലാക്കേണ്ടുന്നത്? അപ്പോള് കീഴ് കോടതിയില് നടന്ന നടപടികള് അപ്പാടെ തെറ്റാകുന്നില്ലേ? അങ്ങിനെ തെറ്റു വരുന്നതിന്റെ പൂര്‍ണ്ണ ഉത്തരവാദി ആ കോടതിയിലെ ജഡ്ജി ആകണമല്ലോ? അങ്ങിനെ തെറ്റു വരുന്നൊരു ജഡ്ജിയ്ക്ക് പിന്നെ എങ്ങിനെ മറ്റു കേസുകളിന്മേല് വാദം കേള്‍ക്കാന് കഴിയും? മാത്രമല്ല. കീഴ് കോടതിയുടെ വിധി റദ്ദാക്കുമെങ്കിലും മേല് കോടതി കീഴ് കോടതിയ്ക്ക് വന്ന തെറ്റിന്മേല് കോടതിയെ ശാസിയ്ക്കുകയോ തെറ്റുകളിന്മേല് വിശദീകരണം തേടുകയോ ചെയ്യാറില്ല. തെറ്റുകള് അങ്ങിനെ തുടര്‍ന്നു കൊണ്ടേയിരിയ്ക്കട്ടെ എന്നു എല്ലാവരും കൂടിയങ്ങ് സമ്മതിച്ചു കൊടുത്ത പോലെയാണ് കോടതികളിലെ കാര്യങ്ങള്. ഇത് കോടതിയാണ്. കോടതികളുടെ നടപടികളിന്മേല് ചോദ്യം വേണ്ട എന്ന നിലപാടും കേസുകള് തീര്‍പ്പാക്കുന്നതില് കാലതാമസം വരുത്തുന്നുണ്ട്.\nനീതി നിര്‍വ്വഹണം വേഗത്തിലും സുതാര്യവുമാക്കാനായി വില്ലേജ് അടിസ്ഥാനത്തില് കോടതികള് സ്ഥാപിയ്ക്കാനുള്ള സാധ്യതകള് ആരായുമെന്ന് കേന്ദ്ര സര്‍ക്കാര് വ്യക്തമാക്കിയത് ഏതാനും ദിനങ്ങള് മുന്നേയാണ്. അപ്പോഴേ വന്നു നമ്മുടെ സര്‍ക്കാറിന്റെ മുട്ടാപ്പോക്ക്. വില്ലേജടിസ്ഥാനത്തില് കോടതികള് സ്ഥാപിയ്ക്കുന്നതൊക്കെ കൊള്ളാം പക്ഷേ അതിന്റെ ചിലവ് കേന്ദ്രം വഹിയ്ക്കണം. പറഞ്ഞത് എം.വിജയകുമാര് സാറാണ്. ഇന്നി വരാന് പോകുന്ന വില്ലേജ് കോടതികളുടെ ചിലവ് ആരു വഹിയ്ക്കണമെന്ന തര്‍ക്കം ഇപ്പോഴേ തുടങ്ങി. ആ തര്‍ക്കം ഇന്നി കോടതി കേറുന്നതും കാണാം. വില്ലേജ് കോടതികളുടെ ചിലവ് കേന്ദ്രം വഹിയ്ക്കണമെന്നും പറഞ്ഞ് സമരം വരും. ഹര്‍ത്താലും വരും. കല്ലേറു വരും. കേസുകള് വരും. പക്ഷേ വില്ലേജ് കോടതികള് മാത്രം വരവുണ്ടാവില്ല. തര്‍ക്കങ്ങളാണല്ലോ നമ്മുക്ക് പഥ്യം. തര്‍ക്ക പരിഹാരം ദശ്ശാബ്ദങ്ങള് കഴിഞ്ഞാലും ആര്‍ക്കെന്ത് നഷ്ടം?\nഎഴുതിയത് അഞ്ചല്‍ക്കാരന് at 3:04 PM\nകേസുകള് തീര്‍പ്പാക്കുന്നതില് കോടതികള് വരുത്തുന്ന കുറ്റകരമായ അനാസ്ഥയും കുറ്റകൃത്യങ്ങള് കൂടുന്നതിനുള്ള കാരണങ്ങളില് ഒന്നാണ്. അതിവേഗ കോടതികളും കേസുകള് തീര്‍പ്പാക്കുന്നതില് ബഹുദൂരം പിന്നിലാണ്. കൊടതികളുടെ ഇത്തിരി സമയ നടപടികളാണ് കേസുകള് തീര്‍പ്പാക്കുന്നതിനു തടസ്സം നില്‍ക്കുന്നത്.\nFriday, January 16, 2009 6:52:00 PM\nന്യായാധിപന്മാരുടെയും വക്കീലന്മാരുടെയും മനോഭാവം മാറാതെ ആര്‍ക്കും നീതി ലഭിക്കാന് പോകുന്നില്ല.വൈകി വന്ന നീതി നിഷേധിക്കപ്പെട്ട നീതിക്കു തുല്യമാണെന്നൊക്കെ അറിയാവുന്നവര്\nതന്നെയാണ് കേസ്സ് വൈകിക്കാന് ബോധപൂര് വ്വം ശ്രമിക്കുന്നത്.10 മുതല്5വരെയാണ് കോടതി\nസമയം എങ്കിലും മജിസ്ട്രേട്ടും ജഡ്ജിയും ഒക്കെ കോടതിയില് വരുന്നത് 11 മണി കഴിഞ്ഞാണ്.\nവന്നാലോ കേസ് വിളിച്ചു മാറ്റി വയ്ക്കുകയാണ് പ്രധാന പണി.അതിനാകട്ടെ ബഞ്ചുക്ലാര്‍ക്കു മാത്രം മതി.സാധാരണ സര്‍ക്കാര് ജീവനക്കാര് ഓഫീസ് സമയത്തിന്റെ മൂന്നിലൊന്നു പോലും പണിയെടുക്കുന്നില്ലെന്ന് പരാതിപ്പെടുകയും പ്രതികരിക്കുകയും ചെയ്യുന്ന മാദ്ധ്യമങ്ങളും വിമര്‍ശകരും ജോലിസമയത്തിന്റെ പത്തില് ഒരംശം പോലും സാര്‍ത്ഥകമായി വിനിയോഗിക്കാത്ത ന്യായാധിപന്മാരെ കുറിച്ച് ഒരക്ഷരം പോലും ഉരിയാടില്ല.\nനിയമ ബിരുദ ധാരികള്‍ക്ക് ജോലിയുണ്ടാക്കി കൊടുക്കാന് വേണ്ടി ആയിരിക്കരുത് സായാഹ്നകോടതി\nസ്ഥാപിക്കുന്നത്.കണ്‍സ്യൂമര് റിഡ്രസ്സല് ഫോറങ്ങളില് ആദ്യകാലത്ത് വക്കീലന്മാരുടെ സഹായവും\nഇടപെടലും ഉണ്ടായിരുന്നില്ല.അന്ന് വേഗത്തില് പരാതികളില് തീര്പ്പു കല്പിച്ചിരുന്നു.ഇന്ന് വക്കിലന്മാ\nരും നടപടിക്രമങ്ങളും എല്ലാം കൂടി ഉപഭോക്താവിനെ ഭയപ്പെടുത്തുന്ന ബാലികേറാമലയായി അവ\nതാങ്കള് നിര്‍ദ്ദേശിച്ചിട്ടുള്ളതു പോലെ പ്രവര്‍ത്തിച്ചാല് നിലവിലുള്ള കോടതികള്‍ക്കു തന്നെ മിക്ക\nകേസും തീര്‍പ്പാക്കാവുന്നതേ ഉള്ളു.അതിന് ന്യായാധിപന്മാര് ഹര്‍ത്താല് മനോഭാവം മാറ്റണം.ഒരു\nമണിക്കൂര് പണിയും ബാക്കി സമയം ഹര്‍ത്താലുമാണ് ഇപ്പോള് അവര് നടത്തുന്നത്.\nFriday, January 16, 2009 9:51:00 PM\nഒരു നിര്‍ദേശത്തില് വിയോജിപ്പുണ്ട്- പഞ്ചായത്ത് തല തര്‍ക്ക പരിഹാര സമിതികളുടെ പ്രവര്‍ത്തനം നീതിപൂര്‍വ്വമായിരിക്കില്ല എന്ന് തോന്നുന്നു....\nതികച്ചും ചിന്തിപ്പിക്കുന്ന ഒന്നാണിത്.എന്തുകൊണ്ടാണ് ഒരു കേസ് തീര്‍പ്പാക്കാന് താമസിക്കുന്നത് എന്ന് മനസ്സിലാകുന്നില്ല.\nSaturday, January 17, 2009 2:30:00 AM\nSunday, January 18, 2009 7:51:00 AM\nഅഞ്ചത്സ് പറഞ്ഞതു പോലെ, കോടതികളുടെ എണ്ണം കൂട്ടുന്നതോടൊപ്പം പ്രവൃത്തി സമയവും കൂടിയാലെ കാലതാമസം കുറയ്ക്കുവാന് കഴിയൂ.\nഅടുത്തകാലത്ത് ഏതോ ഒരു പത്രം (കൌമുദി മുഖപ്രസംഗമാണെന്ന് തോന്നുന്നു) ചൂണ്ടികാണിച്ചിരുന്നത് പോലെ, ഇപ്പോള് എന്തിനും ഏതിനും മാനേജര്‍മാരുണ്ട്. ഒന്നുകില് കോടതികള് മാനേജര്‍മാരുടെ സേവനം ഉപയോഗപ്പെടുത്തണം അല്ലെങ്കില് ജഡ്ജിമാര് നല്ല മാനേജര്‍മാരാണെന്ന് തെളിയിക്കണം. കൂടാതെ ആധുനിക സാങ്കേതിക വിദ്യയുടെ സാധ്യതകള് കൂടി പ്രയോജനപ്പെടുത്തണം - കോടതികളില് മാത്രമല്ല, നിയമ വ്യവസ്ഥിതി ഒന്നാകെ. (എന്റെ പഴയ പോസ്റ്റ് - നിയമ വ്യവസ്ഥിതിയും സാങ്കേതികവിദ്യയും).\nനിയമങ്ങളെ ഓരൊരുത്തരും അവരവരുടെ രീതിയില് വ്യാഖ്യാനിക്കുന്നത് മൂലമാണ് പലപ്പോഴും കേസുകള് പെരുകുന്നത്. ഉദാഹരണത്തിന് സ്വന്തം ചൊല്‍പ്പടിക്ക് നില്‍ക്കാത്ത ഉദ്ദ്യോഗസ്ഥനെ വലയ്ക്കണമെന്ന് മേലുദ്ദ്യോഗസ്ഥന് തോന്നിയാല്, അയാള്‍ക്ക് തോന്നുന്ന രീതിയില് സര്‍വീസ് റുളുകള് ദുര്‍വ്യാഖ്യാനം ചെയ്യാന് കഴിയും. അങ്ങനെ കീഴുദ്ദ്യോഗസ്ഥന് നീതിക്ക് വേണ്ടി കോടതി കേറി നിരങ്ങിക്കൊള്ളും! - അതാണെല്ലോ ഏറ്റവും വലിയ ശിക്ഷ. കീഴ്കോടതി ജഡ്ജിമാരുടെ കാര്യം പോലെ ഇത്തരം ദുര്‍വ്യാഖ്യാനങ്ങള്‍ക്ക് പലപ്പോഴും ശിക്ഷ ലഭിക്കാറില്ല.\nSunday, January 18, 2009 8:27:00 AM


പ്രളയ കേരളത്തിന് കൈതാങ്ങായ ജെയ്‌സലിന് പ്രിയപ്പെട്ടൊരു സമ്മാനം\n6 May 2019 3:00 AM GMT\nപ്രളയ സമയത്ത് കേരളത്തിന് ലഭിച്ച പുതിയ സൈന്യമായിരുന്നു മത്സ്യത്തൊഴിലാളികള്. അവരില് ഒരാളായ ജെയ്‌സലിനെ കേരളം ഒരിക്കലും മറക്കില്ല. വെള്ളം കയറുന്ന വീടുകളില് നിന്നും ജനങ്ങളെ രക്ഷിക്കുന്ന വേളയില് ബോട്ടിലേക്കുകയറാന് കഴിയാത്തവര്‍ക്കു മുന്നില് കുനിഞ്ഞു കൊടുത്ത സ്വയം ചവിട്ടുപടിയായി മാറിയ ജെയ്‌സലിന്റെ ഏറ്റവും വലിയ ആഗ്രഹമായ വീട് പൂവണിഞ്ഞിരിക്കുന്നു.\nപ്രളയ സമയത്ത് സോഷ്യല് മീഡിയയില് വയറലായിരുന്നു ജെയ്‌സലും ജെയ്‌സലിന്റെ പ്രവര്‍ത്തിയും. മത്സ്യത്തൊഴിലാളിയായ ജെയ്‌സല് താനൂരുകാരനാണ്. ജെയ്‌സലിന്റെ ഈ പ്രവര്‍ത്തി ദേശീയ മാധ്യമങ്ങള് പോലും ഏറ്റെടുത്തിരുന്നു. അതിനു ശേഷം ഒരുപാടു പേരില് നിന്നുമായി ഒട്ടനവധി സമ്മാനങ്ങള് ജെയ്‌സലിനെ തേടിയെത്തി.\nസുന്നി യുവജന സംഘമാണ് ജെയ്സലിന് വീട് നിര്‍മ്മിച്ച് നല്‍കിയിരിക്കുന്നത്. വളരെ ദാരുണമായ അവസ്ഥയിലായിരുന്നു ജെയ്സലും കുടുംബവും മുന്‍പ് താമസിച്ചിരുന്നത്. ഇപ്പോള് പരപ്പനങ്ങാടിക്കടുത്തുള്ള ആവില് ബീച്ചിനടുത്താണ് പുതിയ വീടുയര്‍ന്നിരിക്കുന്നത്. 16 ലക്ഷം രൂപയാണ് ചെലവില് 1100 സ്‌ക്വയര് ഫീറ്റില് രണ്ട് മുറികളുള്ള രണ്ടുനില വീടാണിത്. ശനിയാഴ്ച പുതിയ വീട്ടിലേക്കുമാറുമ്പോള് എന്റെ സ്വപ്നം യാഥാര്‍ത്ഥ്യമായിരിക്കുന്നു എന്നാണ് ജെയ്സല് പറഞ്ഞത്.\njaisal newhouse Parappanangadi


പ്രവര്‍ത്തിക്കേണ്ട രീതിയെക്കുറിച്ച് നിങ്ങള് ചോദിച്ച ചോദ്യങ്ങള്‍ക്കുത്തരമായി എനിക്കു പറയാനുള്ള അതിപ്രധാനമായ സംഗതി ഇതാണ്; നാം കൊതിക്കുന്ന ഫലങ്ങളോടു പൊരുത്തപ്പെടുന്ന തോതിലായിരിക്കണം പ്രവൃത്തി തുടരുന്നത്. നിങ്ങളുടെ ഉദാരമായ മനസ്സ്, രാജ്യസ്നേഹം, സ്ഥിരോത്‌സാഹശീലം എന്നിവയെപ്പറ്റി എന്റെ സുഹൃത്തായ മിസ് മില്ലറില്‍നിന്നു വളരെയൊക്കെ ഞാന് കേട്ടിട്ടുണ്ട്. നിങ്ങളുടെ വൈദുഷ്യത്തിനു തെളിവു പ്രത്യക്ഷവുമാണ്. നിസ്സാരനായ എനിക്കു ചെറിയ തോതില് തുടങ്ങിവെയ്ക്കാന് കഴിഞ്ഞ സംഗതികളെക്കുറിച്ചറിയാന് നിങ്ങള് ആഗ്രഹിക്കുന്നത് ഞാന് വലിയൊരു ഭാഗധേയമായെണ്ണുന്നു. ആവുന്നത്ര അതിവിടെ ഞാന് പറഞ്ഞുകേള്‍പ്പിക്കാം. എന്നാല് ആദ്യമായി എന്റെ ഉറച്ച വിശ്വാസങ്ങള് സ്പഷ്ടമാക്കട്ടെ.\nഎക്കാലവും നാം അടിമകളായിരുന്നു – അതായത് തങ്ങളുടെ പൈതൃകസമ്പത്തായ ആഭ്യന്തരജ്യോതിസ്സു പ്രകാശിപ്പിക്കാന് ഭാരതത്തിലെ സാമാന്യജനത്തിന്ന് ഒരിക്കലും സ്വാതന്ത്ര്യമുണ്ടായിരുന്നില്ല. കഴിഞ്ഞ കുറേ ശതാബ്ദങ്ങളായി പാശ്ചാത്യര് സ്വാതന്ത്ര്യത്തിലേക്ക് അതിവേഗം നീങ്ങുകയാണ്. ഭാരതത്തില് ഇന്നിന്നതെല്ലാം ചെയ്യണമെന്നു നിര്‍ദ്ദേശിച്ചുവന്നതു രാജാവാണ്. ഇവയില് കുലീനത മുതല് ഭക്ഷ്യാഭക്ഷ്യങ്ങള്‍വരെയുള്ള സംഗതികള് ഉള്‍പ്പെട്ടു. പടിഞ്ഞാറന് ദേശങ്ങളില് ആളുകളാണ് സ്വയം കാര്യങ്ങളെല്ലാം നിര്‍വഹിച്ചുവന്നത്.\nഇന്നു സാമുദായികകാര്യങ്ങളില് രാജാവിന് ഒന്നും ഉരിയാടുക സാദ്ധ്യമല്ല. മറുവശത്ത്, ഭാരതീയര്‍ക്കാണെങ്കില് ഇന്നും സ്വല്പവും ആത്മവിശ്വാസമില്ലാതാണിരിക്കുന്നത്. സ്വാശ്രയത്തെ കുറിച്ചൊന്നും പറയാനുമില്ല. വേദാന്തത്തിന്റെ ചോടായ ആത്മവിശ്വാസം അല്പവും പ്രയോഗത്തില് കൊണ്ടുവരപ്പെട്ടിട്ടില്ലതന്നെ. അതുകൊണ്ടാണ് പാശ്ചാത്യമായ ആ രീതി – ഒന്നാമതു ലക്ഷ്യചര്‍ച്ച, പിന്നെ ഉള്ള ശക്തികളെല്ലാം ചേര്‍ത്ത് അതു സാക്ഷാത്കരിക്കുക – ഇനിയും ഈ നാട്ടില് നിഷ്ര്പയോജനമായിരിക്കുന്നത്. അതുകൊണ്ടാണ് വൈദേശികഭരണത്തിന്‍കീഴില് നാം യാഥാസ്ഥിതികതയെ ഇത്രയധികം മുറുകെ പിടിക്കുന്നു എന്നു തോന്നുന്നതും. ഇതു ശരിയാണെങ്കില്, പൊതുചര്‍ച്ചയിലൂടെ വലിയ ജോലിയേതെങ്കിലും ചെയ്യാനുള്ള ശ്രമം വിഫലമാണ്. ”തലയില്ലെങ്കില് തലവേദനക്കിടയെവിടെ?” ‘പൊതുജന’മെവിടെ? കൂടാതെ, നമ്മുടെ ദൗര്‍ബ്ബല്യാധിക്യംകൊണ്ട്, പൊതുചര്‍ച്ചയ്‌ക്കൊരുങ്ങിയാല് അതില്‍ത്തന്നെ നമ്മുടെ ശക്തിയൊക്കെ ചെലവാകുന്നു: പിന്നെ ജോലി ചെയ്യാന് വേണ്ടത്ര ശക്തി ശേഷിക്കുന്നില്ല. അതുകൊണ്ടാണെന്നു തോന്നുന്നു ‘വലിയ കരച്ചില്, പക്ഷേ സ്വല്പം കമ്പിളി’ എന്ന നില ബംഗാളില് കൊണ്ടുവരുന്നത്. രണ്ടാമതു ഞാന് മുമ്പേ എഴുതിയതുപോലെ, ഭാരതത്തിലെ ധനവാന്മാരില്‍നിന്ന് ഒന്നും ഞാന് പ്രതീക്ഷിക്കുന്നില്ല. നമ്മുടെ ആശകള്‍ക്ക് ഇടം നല്കുന്ന യുവാക്കന്മാരുടെയിടയില് പ്രവര്‍ത്തിക്കുന്നതാണ് അത്യുത്തമം – ക്ഷമയോടും സ്ഥിരതയോടുംകൂടി നിശ്ശബ്ദമായി പ്രവര്‍ത്തിക്കുന്നത്.\nഇനി ജോലിയെപ്പറ്റി പറയാം. വിദ്യാഭ്യാസം സംസ്‌കാരം മുതലായവ ഉയര്‍ന്നജാതിക്കാരില്‍നിന്ന് താഴ്ന്നജാതിക്കാരിലേക്കു പയ്യെ വ്യാപിക്കാന് തുടങ്ങിയതു മുതല്, പടിഞ്ഞാറന്‍നാടുകളിലേതുപോലുള്ള അര്‍വാചീനപരിഷ്‌കാരവും, ഭാരതം ഈജിപ്ത് റോം തുടങ്ങിയിടങ്ങളിലേതുപോലുള്ള പ്രാചീനസംസ്‌കാരവും തമ്മില് ഭേദം വര്‍ദ്ധിച്ചുതുടങ്ങി. ഞാന് കണ്‍മുമ്പില് കാണുന്നു, പൊതുജനങ്ങളുടെ ഇടയില് പരന്നിട്ടുള്ള വിദ്യാഭ്യാസത്തിന്റെയും ബുദ്ധിശക്തിയുടെയും തോതനുസരിച്ചാണ് അതുള്‍പ്പെടുന്ന ജനത പുരോഗമിച്ചിട്ടുള്ളതെന്ന്. ഭാരതത്തിന്റെ നാശത്തിനു മുഖ്യകാരണം, അഭിമാനം രാജശക്തി എന്നിവയിലൂടെ മുഴുവന് വിദ്യാഭ്യാസത്തിന്റെയും ബുദ്ധിശക്തിയുടെയും കുത്തക കുറേപ്പേരുടെ മാത്രം കൈയില് അമര്‍ന്നുപോയതാണ്. വീണ്ടും നാം എഴുന്നേറ്റുനില്ക്കാനാണ് ഭാവമെങ്കില്, അതേമട്ടില് – അതായത് പൊതുജനങ്ങളുടെ ഇടയില് വിദ്യാഭ്യാസം പരത്തിയിട്ട് – ആണ് നാം അതു സാധിക്കേണ്ടത്. സമുദായപരിഷ്‌കരണത്തെപ്പറ്റി ഒരു ശതാബ്ദക്കാലമായി വലിയ ഒച്ചപ്പാടുണ്ടായിട്ടുണ്ട്. കഴിഞ്ഞ പത്തു കൊല്ലമായി ഭാരതത്തില് പലേടത്തും ചുറ്റിസ്സഞ്ചരിച്ചപ്പോള് ഞാന് രാജ്യത്തില് നിറഞ്ഞുകണ്ടത് പരിഷ്‌കരണസംഘങ്ങളെയാണ്. എന്നാല് ‘മാന്യന്മാര്’ എന്നു പറയപ്പെടുന്നവന് ആവിര്‍ഭവിച്ചു തുടരുന്നത് ആരുടെ രക്തം ചൂഷണം ചെയ്തിട്ടാണോ, ആ കൂട്ടര്‍ക്കുവേണ്ടിയുള്ള ഒരൊറ്റ സംഘവും എനിക്കു കാണാന് കഴിഞ്ഞില്ല! മുസല്‍മാന്മാര് എത്ര പട്ടാളക്കാരെയാണ് കൂടെക്കൊണ്ടുവന്നത്? ആകെ എത്ര ഇംഗ്ലീഷുകാരാണുള്ളത്? ഭാരതത്തിലൊഴിച്ചു മറ്റെവിടെയാണ്, ആറു രൂപയ്ക്കുവേണ്ടി സ്വന്തം പിതാക്കളുടെയും സഹോദരന്മാരുടെയും കഴുത്തറുക്കാന് സന്നദ്ധരായി ദശലക്ഷക്കണക്കിന് ആളെ കിട്ടുക? എഴുനൂറു കൊല്ലക്കാലത്തെ മുസല്‍മാന്‍ഭരണത്തിന്റെ ഫലമായി ആറുകോടി മുസ്ലീങ്ങള്: നൂറു കൊല്ലം നിലകൊള്ളുന്ന ക്രിസ്തീയഭരണത്തിന്റെ ഫലമായി ഇരുപതു ലക്ഷം ക്രിസ്ത്യാനികള് – ഇതെങ്ങനെ സംഭവിച്ചു? നാട്ടില് അപൂര്‍വസൃഷ്ടിനൈപുണ്യം നിശ്ശേഷമില്ലാതായതെങ്ങനെ? കൗരകൗശല സമ്പത്തിയുള്ള നമ്മുടെ തൊഴിലാളികള് എന്തുകൊണ്ടാണ് യൂറോപ്യന്മാരോടു മല്‍സരിക്കാനാവാതെ നാമാവശേഷരാകുന്നത്? ലോകവിപണികളില് ഇംഗ്ലീഷ് തൊഴിലാളിക്കു പല ശതകങ്ങളായി നിലനിന്നുപോന്ന സ്ഥാനം പിടിച്ചുകുലുക്കാന് ജര്‍മ്മന് തൊഴിലാളിക്ക് എങ്ങനെ സാധിച്ചു?\nവിദ്യാഭ്യാസം, വിദ്യാഭ്യാസം, വിദ്യാഭ്യാസം ഒന്നുമാത്രം. യൂറോപ്പിലെ പല പട്ടണങ്ങളില്‍ക്കൂടി സഞ്ചരിക്കയും, അവിടെയെല്ലാം പാവങ്ങള്‍ക്കുപോലും കിട്ടുന്ന സുഖസൗകര്യങ്ങളും വിദ്യാഭ്യാസവും കാണുകയും ചെയ്തപ്പോള്, ഞാന് നമ്മുടെതന്നെ ദരിദ്രരുടെ സ്ഥിതിയോര്‍ത്തു കണ്ണീര് പൊഴിക്കാറുണ്ടായിരുന്നു. എന്തുകൊണ്ട് ആ വ്യത്യാസമുണ്ടായി? എനിക്കു കിട്ടിയ ഉത്തരം ‘വിദ്യാഭ്യാസ’മെന്നാണ്. അവരിലെ ബ്രഹ്മം വിദ്യാഭ്യാസത്തിലും ആത്മവിശ്വാസത്തിലുംകൂടി ഉണരുകയാണ്: നമ്മളിലുള്ള ബ്രഹ്മം ക്രമേണ മറയുകയുമാണ്. ന്യൂയോര്‍ക്കില്‍വെച്ച് ഐര്‍ലണ്ടുകാരായ അധിനിവേശക്കാര് വന്നു ചേരുന്നതു ഞാന് നോക്കിനില്ക്കുക പതിവായിരുന്നു. അക്കൂട്ടര് ചവുട്ടിമെതിക്കപ്പെട്ടവരും, കിടുങ്ങിപ്പോയവരും, സമസ്തവും നഷ്ടപ്പെട്ടവരും, ചില്ലിക്കാശുപോലുമില്ലാത്തവരും, മരത്തലയന്മാരുമായിരുന്നു. അവര്‍ക്കു സ്വന്തമായുള്ളത് ഒരു കമ്പിന്റെ തുമ്പില് തൂക്കിയ ഓരോ പഴന്തുണിക്കെട്ടുമാത്രം. ഓരോ ചുവടും അവര് വെച്ചതു കിടുകിടുത്തുകൊണ്ടാണ്. അവരുടെ കണ്ണില് ആശങ്ക നിറഞ്ഞിരുന്നു.. ആറുമാസം കൊണ്ട് ആ കാഴ്ചയ്ക്കു മാറ്റമേര്‍പ്പെട്ടു. ആ മനുഷ്യന് നിവര്‍ന്നു നടക്കുന്നു: തന്റെ വേഷം മാറ്റിയിരിക്കുന്നു. കണ്ണിലും ചുവടുകളിലും ഇപ്പോള് ഭയപ്പാടില്ല. എന്താണു കാരണം? സ്വന്തം നാട്ടില് ആ ഐര്‍ലണ്ടുകാരനെ ചുഴന്നിരുന്നതു നിന്ദയാണ്. പ്രകൃതി മുഴുവന് ഒരേ ശബ്ദത്തില് അയാളോടു പറഞ്ഞു; ”പാറ്റ്, നിനക്ക് ആശയ്ക്കവകാശമില്ല. ജനനാല് നീ ഒരടിമ: എന്നും നീ അങ്ങനെ കഴിയും.” ജനനം മുതല് ഇങ്ങനെ കേട്ടുവന്ന പാറ്റ് അതു വിശ്വസിച്ചു: മാസ്മരവിദ്യകൊണ്ടെന്നപോലെ, താണവനെന്നു സ്വയം വിശ്വസിച്ചു. അയാളിലെ ബ്രഹ്മം ചുരുങ്ങിപ്പോയി. എന്നാല് അമേരിക്കയില് കാല്‍കുത്തിയ ഉടനെ ചുറ്റുപാടും അയാള് കേട്ടതിതാണ്; ”പാറ്റ്, നീയും ഞങ്ങളെപ്പോലെ ഒരു മനുഷ്യനാണ്. നിന്നെപ്പോലുള്ള മനുഷ്യനാണ് എല്ലാം ചെയ്തിട്ടുള്ളത്. നിന്നെയും എന്നെയും പോലുള്ള ഒരു മനുഷ്യന്ന് എല്ലാം ചെയ്യാവുന്നതേയുള്ളു. ധൈര്യപ്പെടൂ.” അപ്പോള് പാറ്റ് തല നിവര്‍ത്തി കണ്ടു, അതൊക്കെ ശരിയാണെന്ന്. അയാളിലെ ബ്രഹ്മം ഉണര്‍ന്നു. പ്രകൃതി സ്വയം പറഞ്ഞു എന്നുവേണം പറയാന്, ”എഴുന്നേല്‍ക്കൂ: ഉണരൂ: ലക്ഷ്യത്തിലെത്തുന്നതുവരെ നില്ക്കാതെ മുന്നേറു.”അതുപോലെ നമ്മുടെ കുട്ടികള്‍ക്കു കിട്ടുന്ന വിദ്യാഭ്യാസം വളരെ നിഷേധരൂപത്തിലുള്ളതത്രേ. പള്ളിക്കൂടത്തില് പോകുന്ന കുട്ടി ഒരു വസ്തു പഠിക്കുന്നില്ല: എന്നാല് തന്‍േറതായതെല്ലാം തട്ടിത്തകര്‍ക്കുന്നുണ്ടുതാനും. ഫലം ശ്രദ്ധയുടെ അറുതി: വേദവേദാന്തങ്ങളുടെ മികച്ച സ്വരംതന്നെ ശ്രദ്ധയുടേതാണ്. യമനെ നേരിടാനും ചോദ്യങ്ങള് ചോദിക്കാനും നചികേതസ്സിനെ ധൈര്യപ്പെടുത്തിയത് ഈ ശ്രദ്ധയാണ്. ഈ ശ്രദ്ധയിലൂടെയാണ് ലോകം ചലിക്കുന്നത്. അജ്ഞശ്ചാശ്രദ്ദധാനശ്ച സംശയാത്മാ വിനശ്യതി. ”അറിവില്ലാത്തവനും ശ്രദ്ധയറ്റവനും സംശയാലുവും നാശമടയുന്നു.” ഇതുകൊണ്ടാണ് നാം നമ്മുടെ അറുതിയോടു നന്നെയടുത്തിരിക്കുന്നത്. ഇന്നത്തെ പ്രതിവിധി വിദ്യാഭ്യാസം പരത്തുകയാണ്. ഒന്നാമത്, ആത്മജ്ഞാനം. ജടയും ദണ്ഡും കമണ്ഡലുവും ഗിരിഗുഹകളും മറ്റുമല്ല എന്റെ വിവക്ഷിതം – ഇവയെല്ലാമാണ് ആ വാക്കുകൊണ്ടു സൂചിപ്പിക്കാറ്. പിന്നെ എന്താണ് വിവക്ഷ? പ്രാപഞ്ചികജീവിതത്തില്‍നിന്നു മോചനം നല്കുന്ന അറിവ് സാമാന്യമായ ഭൗതികാഭ്യുദയം കൈവരുത്താന് പര്യാപ്തമല്ലേ? നിശ്ചയമായും ആണ്. സ്വാതന്ത്ര്യം, വൈരാഗ്യം, ത്യാഗം – ഇവയൊക്കെയാണ് ഏറ്റവും ഉയര്‍ന്ന ആദര്‍ശങ്ങള്. എന്നാല്, സ്വല്പമപ്യസ്യ ധര്‍മ്മസ്യ ത്രായതേ മഹതോ ഭയാത്. ”ഈ ധര്‍മ്മത്തിന്റെ ചെറിയൊരു മാത്ര മതി വമ്പിച്ച ഭയത്തില്‍നിന്നു രക്ഷിക്കാന്.” ദൈ്വതി, വിശിഷ്ടാദൈ്വതി, ശൈവന്, വൈഷ്ണവന്, ശാക്തന്, ബൗദ്ധജൈനാദികള്‍പോലും – ഭാരതത്തിലുടലെടുത്തിട്ടുള്ള മതവിഭാഗക്കാരെല്ലാംതന്നെ – ഈ അംശത്തില് യോജിക്കുന്നു. ജീവാത്മാവില് അപരിമിതമായ ശക്തി ലീനമാണ്. എറുമ്പുമുതല് സിദ്ധന്‍വരെയുള്ളവരിലെല്ലാം ഒരേ ആത്മാവാണുള്ളത്. വ്യത്യാസം ആവിഷ്‌കാരത്തില്‍മാത്രം. ”കൃഷിക്കാരന് പ്രതിബന്ധങ്ങള് മാറ്റുംവണ്ണം.” സന്ദര്‍ഭം, പറ്റിയ ദേശകാലങ്ങള്, വന്നാല് ഉടന് ആ ശക്തി സ്വയം ആവിഷ്‌കൃതമാകുന്നു. ബ്രഹ്മാവുമുതല് പുല്‍ക്കൊടിവരെയുള്ളവയിലൊക്കെ ഒരേ ശക്തിയാണ് നിലകൊള്ളുന്നത്, അതു വ്യക്തമോ അവ്യക്തമോ ആകട്ടെ. നാം വീടുതോറും നടന്ന് ആ ശക്തിയെ വെളിയിലേക്ക് ആവാഹിക്കേണ്ടിയിരിക്കുന്നു.\nരണ്ടാമത്, ഇതോടൊത്ത് വിദ്യാഭ്യാസവും നല്കണം. ഇതു പറയാന് എളുപ്പം. എന്നാല് പ്രായോഗികമാക്കുകന്നതെങ്ങനെ? നമ്മുടെ നാട്ടില് എല്ലാം ത്യജിച്ചവരും നിഃസ്വാര്‍ത്ഥരും ദയാശീലരുമായി ആയിരക്കണക്കിനാളുകളുണ്ട്. അവര് ചുറ്റിനടന്ന് മതപരമായ ഉപദേശങ്ങള് പ്രതിഫലം കൂടാതെ നല്കുന്നതുപോലെ, നമുക്കത്യാവശ്യമായ വിദ്യാഭ്യാസത്തിന്റെ വാഹകര്‍ക്കു വേണ്ട, അദ്ധ്യാപകര്‍ക്കു വേണ്ട, ശിക്ഷണം അവരില് പകുതി പേര്‍ക്കെങ്കിലും നല്കാന് കഴിയും. (അപ്പോള് ആ വിദ്യാഭ്യാസവും അവര് പ്രതിഫലം കൂടാതെ വിതരണം ചെയ്യും.) അതിനു വേണ്ടത് ഓരോ പ്രവിശ്യയുടെയും തലസ്ഥാനത്ത് ഓരോ കേന്ദ്രമാണ്. അവിടങ്ങളില്‍നിന്നു വേണം ഭാരതത്തിലെങ്ങും വ്യാപിക്കുക. മദ്രാസിലും കല്ക്കത്തയിലും ഈയിടെ രണ്ടു കേന്ദ്രങ്ങള് സ്ഥാപിക്കയുണ്ടായി. കൂടുതല് കേന്ദ്രങ്ങള് സ്ഥാപിക്കപ്പെടുമെന്ന പ്രത്യാശയുണ്ടുതാനും. പിന്നെ, പാവങ്ങള്‍ക്കു വേണ്ട വിദ്യാഭ്യാസത്തിന്റെ ഒരു വലിയ ഭാഗം വായ്‌മൊഴിയായി കൊടുക്കണം. പാഠശാലകള് ഉണ്ടാക്കാന് കാലമായില്ല. ഈ മുഖ്യകേന്ദ്രങ്ങളില്, ക്രമേണ കൃഷി, വ്യവസായം മുതലായവ പഠിപ്പിക്കപ്പെടും. കലകളുടെ പുരോഗതിക്കു വേണ്ടി തൊഴില്‍ശാലകള് ഏര്‍പ്പെടുത്തും. യൂറോപ്പിലും അമേരിക്കയിലും ഈ തൊഴില്‍ശാലകളില് ഉണ്ടാക്കുന്ന സാമാനങ്ങള് വിറ്റഴിക്കാന് ഇപ്പോഴുള്ളതുപോലെ മറ്റു സംഘങ്ങളും ഏര്‍പ്പെടുത്തും. പുരുഷന്മാര്‍ക്കെന്നപോലെ സ്ര്തീകള്‍ക്കുവേണ്ടിയുള്ള കേന്ദ്രങ്ങളും ഏര്‍പ്പെടുത്തേണ്ടതുണ്ട്. എന്നാല് ഈ നാട്ടില് ഇതെത്ര വിഷമംപിടിച്ച കാര്യമാണെന്നു നിങ്ങള്‍ക്കറിയാമല്ലോ. പിന്നെ, ‘കടിക്കുന്ന പാമ്പു വെച്ച വിഷം എടുക്കതന്നെ വേണം.’ അതു നടക്കുമെന്നാണ് എന്റെ ദൃഢ വിശ്വാസം. ഇതിനു വേണ്ട പണം പടിഞ്ഞാറുനിന്നു വരേണ്ടിയിരിക്കുന്നു. അതുകൊണ്ട് യൂറോപ്പിലും അമേരിക്കയിലും നമ്മുടെ മതം പ്രചരിപ്പിക്കണം. ക്രിസ്തുമതത്തെപ്പോലുള്ളവയുടെ അടിത്തട്ട് ആധുനികശാസ്ര്തം തകര്‍ത്തു കളഞ്ഞിരിക്കയാണ്. കൂടാതെ, മതവാസനയെത്തന്നെ ഭോഗപ്രചുരത നശിപ്പിക്കാന് തുടങ്ങുകയുമാണ്. യൂറോപ്പും അമേരിക്കയും പ്രതീക്ഷാനിര്‍ഭരമായി ഭാരതത്തിലേക്ക് ഉറ്റുനോക്കുന്നു. ഇതാണ് മനുഷ്യസ്നേഹത്തിനുള്ള സമയം. ഇതാണ് വിമതരുടെ കോട്ടകൊത്തളങ്ങള് കൈവശപ്പെടുത്താന് പറ്റിയ സമയം.പടിഞ്ഞാറു സ്ര്തീഭരണമാണ് നടക്കുന്നത്. പ്രഭാവവും പ്രതാപവുമെല്ലാം അവര്‍ക്കാണ്. ധൈര്യവും ബുദ്ധിശക്തിയും തികഞ്ഞ നിങ്ങളെപ്പോലുള്ള സ്ര്തീകള് – വേദാന്തവ്യുത്പത്തിയുള്ളവര് – ഇംഗ്ലണ്ടില് ചെന്നു മതപ്രചാരണം ചെയ്താല്, ഓരോ കൊല്ലവും നൂറുകണക്കിനു സ്ര്തീപുരുഷന്മാര് ഭാരതവര്‍ഷത്തിലെ മതം സ്വീകരിച്ചു ധന്യരാകും. നമ്മുടെ നാട്ടില്‍നിന്നു ചെന്ന ഒരേയൊരു സ്ര്തീ രമാബായിയാണ്. ഇംഗ്ലീഷിലും പാശ്ചാത്യശാസ്ര്തങ്ങളിലും കലകളിലും അവര്‍ക്കുണ്ടായിരുന്ന അറിവ് പരിമിതമാണ്. എന്നിട്ടും അവര് എല്ലാവരെയും ആശ്ചര്യപ്പെടുത്തി. നിങ്ങളെപ്പോലുള്ളവര് ആരെങ്കിലും ചെന്നാല് ഇംഗ്ലണ്ട് ഒന്നു കുലുങ്ങും: അമേരിക്കയെപ്പറ്റി പറയേണ്ടതുമില്ല! ഭാരതീയര്‍ഷിമാരുടെ നാവില്‍നിന്നുദിച്ച മതതത്ത്വങ്ങള് ഭാരതീയവേഷത്തിലുള്ള ഒരു ഭാരതീയസ്ര്തീ – പ്രചരിപ്പിച്ചാല് നടക്കാന്‍പോകുന്ന ഒന്നിന്റെ കാഴ്ചയാണ് ഞാന് കാണുന്നത് – പാശ്ചാത്യലോകത്തെ മുഴുവന് ആറാടിക്കുന്ന ഒരു വന്‍തരംഗം ഉയരുകതന്നെ ചെയ്യും. മൈത്രേയി, ഖന, ലീലാവതി, സാവിത്രി, ഉഭയഭാരതി എന്നിവരുടെ നാട്ടില് ഇതു ചെയ്യാന് ധൈര്യപ്പെടുന്ന ഒരു സ്ര്തീ ജനിക്കില്ലെന്നോ? ഈശ്വരന്നറിയാം. ഇംഗ്ലണ്ടിനെ നമുക്കു കീഴടക്കണം, നമുക്കു സ്വായത്തമാക്കണം – ആദ്ധ്യാത്മികശക്തിയിലൂടെ. നാന്യഃ പന്ഥാ വിദ്യതേിയനായ. ”മോക്ഷത്തിനു വേറെ വഴിയില്ല.” സമ്മേളനങ്ങളും സംഘങ്ങളും സംവിധാനം ചെയ്യുന്നതുകൊണ്ടുണ്ടോ വല്ലപ്പോഴും മോക്ഷം കൈവരുന്നു? നമ്മുടെ ആദ്ധ്യാത്മികശക്തിയിലൂടെ നമ്മുടെ വിജേതാക്കളെ നമുക്കു ദേവന്മാരാക്കണം. ഞാന് എളിയൊരു സന്ന്യാസി, പരിവ്രാജകന്, നിസ്സഹായന്, ഏകാകി. എനിക്കെന്തു സാദ്ധ്യം? നിങ്ങള്‍ക്കു ധനശക്തിയുണ്ട്: വിദ്യാശക്തിയുണ്ട്. ഈ സന്ദര്‍ഭം നിങ്ങള് വൃഥാ കളയുമോ? ഇംഗ്ലണ്ട് യൂറോപ്പ് അമേരിക്ക – ഇവയെ കീഴടക്കുക. ഇക്കാലത്തെ ഏറ്റവും മികവുറ്റ മന്ത്രം ഇതാക്കണം. ഇതിലാണ് നമ്മുടെ നാടിന്റെ നന്മ ഇരിക്കുന്നത്. വ്യാപിക്കലാണ് ജീവിതത്തിന്റെ അടയാളം. നമ്മുടെ ആദ്ധ്യാത്മികാദര്‍ശവുമായി നാം ലോകമെങ്ങും വ്യാപിക്കണം. കഷ്ടം! ഈ ശരീരം മോശമാണ്: വിശേഷിച്ചും ഒരു ബംഗാളിയുടെ ശരീരം. ഇപ്പോള് ചെയ്ത ജോലികൊണ്ടുതന്നെ മാരകമായ ഒരു വ്യാധി അതിനെ പിടികൂടിയിരിക്കുന്നു. എങ്കിലും ആശയ്ക്കു വകയുണ്ട്;\nഉത്പത്‌സ്യതേിസ്തി മമ കോഠിപി സമാനധര്‍മ്മാ\nകാലോ ഹ്യയം നിരവധിര്‍വിപുലാ ച പൃഥ്വീ.\n”ഈ ജോലി ചെയ്യാന് എന്നോടു തുല്യമായ ചേതനയുള്ള ഒരുവന് ഉണ്ടുതന്നെ: അഥവാ അതിരറ്റ കാലത്തിലും ജനനിബിഡമായ ഭൂമിയിലും അങ്ങനെ ഒരുവന് ഉണ്ടാകും.”\nസസ്യഭക്ഷണത്തെപ്പറ്റി എനിക്കു പറയാനുള്ളതിതാണ്. ഒന്നാമത് എന്റെ ഗുരു സസ്യഭുക്കായിരുന്നു. എന്നാല് ദേവിക്കു നിവേദിച്ച മാംസം അവിടുത്തേക്കു കൊടുത്താല് തലവരെ അതുയര്‍ത്തിയിരുന്നു. ജീവിതാപഹരണം നിശ്ചയമായും തിന്മതന്നെ. എന്നാല് രസായന ശാസ്ര്തത്തിന്റെ പുരോഗതിയിലൂടെ സസ്യാഹാരം മനുഷ്യശരീരത്തിനു പിടിക്കുന്നതാക്കിത്തീര്‍ക്കാത്തിടത്തോളം, മാംസഭോജനത്തിനു പകരമായി യാതൊന്നുമില്ല. ഇന്നത്തേതുപോലെ രാജസമായ ചുറ്റുപാടുകളില് ജീവിക്കേണ്ടിയിരിക്കുന്നിടത്തോളം മനുഷ്യന്നു മാംസഭോജനം അനിവാര്യമാണ്. അശോകചക്രവര്‍ത്തി വാളുകാട്ടി ഹിംസകരെ ഭയപ്പെടുത്തിയിട്ട് ദശലക്ഷം ജന്തുക്കളുടെ ജീവിതം രക്ഷിച്ചു എന്നതു സത്യംതന്നെ. എന്നാല് അതിലും ഭയങ്കരമല്ലേ ആയിരം കൊല്ലക്കാ ലമായി നിലനിന്ന അടിമത്തം? (ഒരിടത്ത്) കുറെ ആടുകളെ ഹിംസിക്കുക: മറ്റൊരിടത്ത്, സ്വന്തം ഭാര്യയുടെയും മകളുടെയും മാനം രക്ഷിക്കാനാവാതെ വരുക: സ്വന്തം കുട്ടികള്‍ക്കു കഴിക്കാനുള്ള കൊറ്റു കവര്‍ച്ചക്കാരില്‍നിന്നു രക്ഷിക്കാന് കഴിയാതെ വരുക – ഇവയില് ഏതാണ് കൂടുതല് പാപാവഹം? അദ്ധ്വാനിച്ച് ഉപജീവനം നേടാത്ത മേല്‍ക്കിടയില്‍പ്പെട്ട കുറേപേര് മാംസാഹാരം ഉപേക്ഷിക്കട്ടെ. രാപകല് അദ്ധ്വാനിച്ചു തീറ്റിക്കു വകപ്പടി നേടേണ്ടവരുടെമേല്, ബലാത്കാരമായി, സസ്യാഹാരരീതി അടിച്ചേല്പിച്ചത് നമ്മുടെ സ്വാതന്ത്ര്യനാശത്തിന്റെ കാരണങ്ങളില് ഒന്നാണ്. പോഷകമായ നല്ല ഭക്ഷ്യങ്ങള്‍ക്കു ചെയ്യാന് കഴിയുന്നതിന്റെ ഒരുദാഹരണമാണത്രേ ജപ്പാന്.\nസര്‍വ്വശക്തയായ വിശ്വേശ്വരി നിങ്ങളുടെ ഹൃദയത്തെ പ്രചോദിപ്പിക്കട്ടെ!\nമനുഷ്യന്റെ യഥാര്‍ത്ഥസ്വരൂപമായ ആത്മതത്ത്വം (105)


Janmabhumi| രാജ്യത്ത് ഇന്ന് ഏറ്റവും കൂടുതല് കൊറോണ റിപ്പോര്‍ട്ട് ചെയ്തത് കേരളത്തില്; വൈറസ് ബാധ സ്ഥിരീകരിച്ചത് 6036 പേര്‍ക്ക്; മരണം 3607 കടന്നു; ആശങ്ക തുടരുന്നു\nരാജ്യത്ത് ഇന്ന് ഏറ്റവും കൂടുതല് കൊറോണ റിപ്പോര്‍ട്ട് ചെയ്തത് കേരളത്തില്; വൈറസ് ബാധ സ്ഥിരീകരിച്ചത് 6036 പേര്‍ക്ക്; മരണം 3607 കടന്നു; ആശങ്ക തുടരുന്നു\nJanuary 24, 2021, 06:16 p.m.\nകഴിഞ്ഞ 24 മണിക്കൂറിനിടെ 48,378 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 12.48 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 92,58,401 സാമ്പിളുകളാണ് പരിശോധനയ്ക്കായി അയച്ചത്.\nതിരുവനന്തപുരം: രാജ്യത്ത് ഇന്ന് ഏറ്റവും കൂടുതല് കൊറോണ രോഗികള് കേരളത്തില്. സംസ്ഥാനത്ത് ഇന്ന് 6036 പേര്‍ക്കാണ് കൊറോണ സ്ഥിരീകരിച്ചു. എറണാകുളം 822, കോഴിക്കോട് 763, കോട്ടയം 622, കൊല്ലം 543, പത്തനംതിട്ട 458, തൃശൂര് 436, മലപ്പുറം 403, തിരുവനന്തപുരം 399, കണ്ണൂര് 362, ഇടുക്കി 320, വയനാട് 292, ആലപ്പുഴ 284, പാലക്കാട് 208, കാസര്‍ഗോഡ് 124 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nയു.കെ.യില് നിന്നും വന്ന ആര്‍ക്കും തന്നെ കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചിട്ടില്ല. അടുത്തിടെ യു.കെ.യില് നിന്നും വന്ന 69 പേര്‍ക്കാണ് ഇതുവരെ കൊറോണ സ്ഥിരീകരിച്ചത്. ഇവരില് 45 പേരുടെ പരിശോധനാഫലം നെഗറ്റീവായി. ആകെ 10 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nകഴിഞ്ഞ ദിവസങ്ങളിലുണ്ടായ 20 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3607 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nഇന്ന് രോഗം സ്ഥിരീകരിച്ചവരില് 74 പേര് സംസ്ഥാനത്തിന് പുറത്ത് നിന്നും വന്നവരാണ്. 5451 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 469 പേരുടെ സമ്പര്‍ക്ക ഉറവിടം വ്യക്തമല്ല. എറണാകുളം 762, കോഴിക്കോട് 731, കോട്ടയം 557, കൊല്ലം 537, പത്തനംതിട്ട 408, തൃശൂര് 423, മലപ്പുറം 390, തിരുവനന്തപുരം 271, കണ്ണൂര് 286, ഇടുക്കി 303, വയനാട് 283, ആലപ്പുഴ 278, പാലക്കാട് 101, കാസര്‍ഗോഡ് 121 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.\n42 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 14, തിരുവനന്തപുരം 7, കോഴിക്കോട് 6, എറണാകുളം, തൃശൂര്, പാലക്കാട്3വീതം, വയനാട് 2, പത്തനംതിട്ട, ഇടുക്കി, മലപ്പുറം, കാസര്‍ഗോഡ് 1 വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.രോഗം സ്ഥിരീകരിച്ച് ചികിത്സയിലായിരുന്ന 5173 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 345, കൊല്ലം 138, പത്തനംതിട്ട 224, ആലപ്പുഴ 395, കോട്ടയം 320, ഇടുക്കി 325, എറണാകുളം 1045, തൃശൂര് 383, പാലക്കാട് 268, മലപ്പുറം 570, കോഴിക്കോട് 593, വയനാട് 177, കണ്ണൂര് 340, കാസര്‍ഗോഡ് 50 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 72,891 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 8,13,550 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 2,14,289 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,02,063 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 12,226 പേര് ആശുപത്രികളിലും നിരീക്ഷണത്തിലാണ്. 1453 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇന്ന്5പുതിയ ഹോട്ട് സ്പോട്ടുകളാണുള്ളത്. ഇടുക്കി ജില്ലയിലെ വെള്ളത്തൂവല് (കണ്ടൈന്‍മെന്റ് വാര്‍ഡ് 4), പത്തനംതിട്ട ജില്ലയിലെ പെരുമറ്റം (സബ് വാര്‍ഡ് 8), കൊല്ലം ജില്ലയിലെ മണ്‍ട്രോതുരുത്ത് (6, 7, 9, 10), പാലക്കാട് ജില്ലയിലെ പാലക്കാട് മുന്‍സിപ്പാലിറ്റി (9, 26, 38), മലമ്പുഴ (6) എന്നിവയാണ് പുതിയ ഹോട്ട് സ്പോട്ടുകള്.5 പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കി. ഇതോടെ നിലവില് ആകെ 407 ഹോട്ട് സ്പോട്ടുകളാണുള്ളത്.\nവിജയ യാത്രയുടെ വഴിയേ...\nവികസനം മുഖ്യ അജണ്ട\nമുത്തൂറ്റ് ഗ്രൂപ്പ് ചെയര്‍മാന് മരിച്ചത് നാലുനില കെട്ടിടത്തില് നിന്നുവീണ്; മൃതദേഹം പോസ്റ്റ്‌മോര്‍ട്ടം നടത്തി; വെളിപ്പെടുത്തലുമായി ദല്‍ഹി പോലീസ്\nജീവനക്കാര്‍ക്കും കുടുംബാംഗങ്ങള്‍ക്കും സൗജന്യ കൊറോണ വാക്‌സിന് ലഭ്യമാക്കി ടിവിഎസ്\nതമിഴ്‌നാട്ടിലെ മാര്‍ക്കറ്റുകളില് ചെറിയ ഉള്ളിയുടെ വരവ് കൂടി; വില 110 രൂപയില് നിന്ന് 30 ആയി\nഗുലാംനബി ആസാദിനെയും കൂട്ടരേയും പുറത്താക്കണം; ഗ്രൂപ്പ് 23ക്കെതിരെ കോണ്‍ഗ്രസില് അടുക്കളപ്പോര്; നടപടി തെരഞ്ഞെടുപ്പു കഴിഞ്ഞ്\nഈ ശ്രീധരന്റെ കൈയ്യൊപ്പ് പതിഞ്ഞു; പൊളിച്ച് പണിത പാലാരിവട്ടം മേല്‍പ്പാലം നാളെ തുറക്കും; പണി പൂര്‍ത്തികരിച്ചത് റെക്കോര്‍ഡ് വേഗത്തില്; കൊച്ചി ആവേശത്തില്\nPJ Army Vijay Pal Singh Atmanirbhar Pope Francis Food waste KST Employees sangh Vinodini Muthoot Chairman George Muthoot Kar Sevaks Godhra Massacre Godhra K.M. Abraham Aparna Purohit Thandav web series Gas Printing Press\nസ്ഥാനാര്‍ത്ഥിനിര്‍ണ്ണയത്തില് സിപഎമ്മില് പടലപ്പിണക്കം; കടിപിടി;പാര്‍ട്ടിയില് പിണറായിയുടെ അപ്രമാദിത്വം ചോദ്യം ചെയ്യപ്പെടുമ്പോള്...\nടെക്സസ്സിൽ വിട്ടയച്ച 108 അനധികൃത കുടിയേറ്റക്കാര്‍ക്കും കൊറോണ വൈറസ് സ്ഥിരീകരിച്ചു\nഎന്താണ് നമ്മുടെ കേരളം ഇങ്ങനെ\nചെറുവള്ളി എസ്റ്റേറ്റ് ആദായനികുതി വകുപ്പ് കണ്ടുകെട്ടി; കണ്ടുകെട്ടിയത് ശബരിമല വിമാനത്താവള പദ്ധതി പ്രദേശം ഉള്‍പ്പെട്ട 2000 ഏക്കര് ഭൂമി\nമെട്രോമാന് ഇ.ശ്രീധരന് ബിജെപിയില് ചേരുന്നു; വിജയയാത്ര വേളയില് അംഗത്വം സ്വീകരിക്കുമെന്ന് കെ.സുരേന്ദ്രന്\nകേരളത്തിന് നീതി ഉറപ്പാക്കാന് ബിജെപി വരണം; ഒമ്പതു വര്‍ഷത്തെ അനുഭവത്തിന്റെ വെളിച്ചത്തിലാണ് രാഷ്ട്രീയപ്രവേശമെന്നും മെട്രോമാന്


വിദ്യാര്‍ത്ഥിനിയെ ആള്‍താമസമില്ലാത്ത വീട്ടിലേക്ക് കൂട്ടിക്കൊണ്ടുപോയി പീഡിപ്പിക്കാന് ശ്രമിച്ച കേസിലെ പ്രതി അറസ്റ്റില് – Utharadesam\nബന്തിയോട്: വിദ്യാര്‍ത്ഥിനിയെ ആള്‍താമസമില്ലാത്ത വീട്ടിലേക്ക് കൂട്ടിക്കൊണ്ടുപോയി പീഡിപ്പിക്കാന് ശ്രമിച്ച കേസില് പ്രതിയായ യുവാവ് അറസ്റ്റില്. ബേക്കൂര് കോളനിയിലെ ഹശിഖ് എന്ന അപ്പു(22)വാണ് അറസ്റ്റിലായത്. കുമ്പള സ്റ്റേഷന് ഹൗസ് ഓഫീസര് പി. പ്രമോദിന്റെ നേതൃത്വത്തില് ഇന്നലെ രാത്രി ബേക്കൂരില് വെച്ചാണ് പ്രതിയെ പിടികൂടിയത്. ഏതാനും ദിവസം മുമ്പാണ് സംഭവം. സ്‌കൂള് വിട്ട് വീട്ടിലേക്ക് മടങ്ങുകയായിരുന്ന പെണ്‍കുട്ടിയെ യുവാവ് കൂട്ടിക്കൊണ്ടുപോയി പീഡിപ്പിക്കാന് ശ്രമിച്ചുവെന്നാണ് പരാതി. അതുവഴി വന്ന ഓട്ടോ ഡ്രൈവര് സംശയസാഹചര്യത്തില് ഇവരെ കണ്ട് അന്വേഷിച്ചതോടെയാണ് പെണ്‍കുട്ടി രക്ഷപ്പെട്ടത്. തുടര്‍ന്ന് പൊലീസില് പരാതി നല്‍കുകയായിരുന്നു. പീഡനശ്രമം നടന്ന, ആള്‍താമസമില്ലാത്ത വീട് കഞ്ചാവ് സംഘത്തിന്റെ താവളമാണെന്നും പരാതി ഉയര്‍ന്നിരുന്നു.


കളിക്കാന് പോയതിന് 14കാരന് പിതാവിന്റെ മര്‍ദ്ദനം; കേസെടുത്തു | Newsthen l The news interactive\nHome/NEWS/Kerala/കളിക്കാന് പോയതിന് 14കാരന് പിതാവിന്റെ മര്‍ദ്ദനം; കേസെടുത്തു\nതിരുവനന്തപുരം: കളിക്കാന് പോയതിന്റെ പേരില് 14കാരനെ ക്രൂരമായി മര്‍ദ്ദിച്ച പിതാവിനെതിരെ കേസ്. പാങ്ങോട് മിലിട്ടറി ക്യാംമ്ബിലെ ഹവില്‍ദാര് ബി.ഡി. പ്രസാദിനെതിരെയാണ് ജാമ്യമില്ലാ വകുപ്പ് ചുമത്തി പൂജപ്പുര പൊലീസ് കേസെടുത്തത്. ചൈല്‍ഡ് ലൈന് അധികൃതര് നല്‍കിയ പരാതിയിലാണ് നടപടി.\nക്വാട്ടേഴ്‌സിലെ കുട്ടികളുടെ പാര്‍ക്കില് കളിക്കാന് പോയതിന്റെ പേരിലായിരുന്നു മര്‍ദ്ദനമെന്നാണ് കുട്ടി നല്‍കിയ മൊഴി. മര്‍ദ്ദനത്തില് കുട്ടിയുടെ കൈക്ക് പൊട്ടലും ദേഹത്ത് അടികൊണ്ട പാടുകളുമുണ്ട്. മര്‍ദ്ദനം കൊണ്ട് വീട് വിട്ടിറങ്ങിയ കുട്ടി തമ്പാനൂര് റെയില്‍വേ സ്‌റ്റേഷനില് എത്തി.\nസംശായദപദമായ സാഹചര്യത്തില് കുട്ടിയെ കണ്ട റെയില്‍വേ പൊലീസ് കാര്യം തിരക്കിയപ്പോഴാണ് മര്‍ദ്ദനവിവരം പുറത്തുവരുന്നത്. തുടര്‍ന്ന് റെയില്‍വേ പൊലീസ് ചൈല്‍ഡ് ലൈനില് വിവരം അറിയിക്കുകയായിരുന്നു. കുട്ടിയെ ചികിത്സക്കായി ജനറല് ആശുപത്രിയില് പ്രവേശിപ്പിച്ചു.\nകുടുംബ ബന്ധങ്ങളുടെ കഥ പറയുന്ന ''സൊല്യൂഷന്‍സ്"; ടൈറ്റിൽ റിലീസ് ചെയ്തു\nവ്യാജ നമ്പര് പതിച്ച് ആംബുലന്‍സ് സര്‍വീസ്; മുഖ്യപ്രതി അറസ്റ്റില്


സൂപ്പര് ജയന്റ്‌സിനെ തകർത്ത് രണ്ടാം ക്വാളിഫയറിലേക്ക് റോയൽ ചലഞ്ചേഴ്‌സ്\nഐപിഎല്ലിൽ ലഖ്‌നൗ സൂപ്പര് ജയന്റ്‌സിനെ തകർത്ത് രണ്ടാം ക്വാളിഫയറിലേക്ക് റോയൽ ചലഞ്ചേഴ്‌സ്. ആവേശം അവസാന ഓവര് വരെ നീണ്ട എലിമിനേറ്റര് മത്സരത്തില് 14 റണ്‍സിനായിരുന്നു ആര്‍സിബിയുടെ ജയം.\nടോസ് നഷ്ട്ടപ്പെട്ട് ആദ്യം ബാറ്റിംഗിനിറങ്ങിയ റോയൽ ചലഞ്ചേഴ്‌സ് ഉയർത്തിയ 208 റൺസ് പിന്തുടർന്നിറങ്ങിയ ലഖ്‌നൗവിന് ആറു വിക്കറ്റ് നഷ്ടത്തില് 193 റണ്‍സെടുക്കാനെ സാധിച്ചുള്ളൂ. ഉയർന്ന വിജയലക്ഷ്യം പിന്തുടര്‍ന്ന് ഇറങ്ങിയ സൂപ്പര് ജയന്റ്‌സിന് ആദ്യ ഓവറില് തന്നെ ക്വിന്റണ് ഡി കോക്കിനെ (6) നഷ്ടമായി. അഞ്ചാം ഓവറില് മനന് വോഹ്‌റയും (19) ഗ്യാലറിയിലെത്തിയതോടെ ടീം പരുങ്ങലിലാകുമെന്ന് കരുതി.\nഎന്നാൽ പ്രവചനങ്ങൾ തെറ്റിച്ചുകൊണ്ട് ഒറുവശത്ത് നിലയുറപ്പിച്ച നായകൻ കെഎൽ രാഹുലും ദീപക് ഹൂഡയും ചേർന്ന് രക്ഷാപ്രവർത്തനം ഏറ്റെടുത്തു. ഇരുവരും ചേര്‍ന്ന് 96 റണ്‍സ് കൂട്ടിച്ചേര്‍ത്തതോടെ ആര്‍സിബി പ്രതിരോധത്തിലായി. 26 പന്തിൽ 45 റൺസെടുത്ത ഹൂഡയെ പുറത്താക്കി വാനിന്ദു ഹസരങ്ക ബാംഗ്ലൂരിന് ബ്രേക്ക്ത്രൂ നൽകി. പോരാട്ടം രാഹുലിൽ മാത്രം ഒതുങ്ങുകയായിരുന്നു.\n58 പന്തിൽ 79 റൺസെടുത്ത രാഹുൽ 19-ാം ഓവറിൽ പുറത്തായതാണ് ആർസിബിക്ക് വിജയം സമ്മാനിച്ചത്. തുടര്‍ന്നെത്തിയ മാര്‍ക്കസ് സ്‌റ്റോയ്‌നിസിനും (9) എവിൻ ലൂയിസിനും (2) ക്രൂനാൽ പാണ്ഡ്യയ്ക്കും (0) കാര്യമായി ഒന്നും ചെയ്യാനായില്ല. അവസാന ഓവറില് വമ്പനടിക്കാരനായ എവിന് ലൂയിസിനെയും (6 പന്തില് 2) ദുഷ്മാന്ത ചമീരയേയും (4 പന്തില് 11) പിടിച്ചുകെട്ടിയ ഹര്‍ഷലാണ് ആര്‍സിബിക്ക് വിജയം സമ്മാനിച്ചത്.


Advocate A Jayasankar on binoy kodiyeri case | വേദനിക്കുന്ന ഏതെങ്കിലും കോടീശ്വരൻ ബിഹാറി യുവതി ചോദിക്കുന്ന പണം കൊടുത്ത് പരാതി പിന്‍വലിപ്പിക്കും - Malayalam Oneindia\nഅസൂയക്കാര് അങ്ങനെ പലതും പറയും, രാജി ആവശ്യപ്പെടുന്നവര് പരമ പിന്തിരിപ്പന്മാരാണ്; പരിഹസിച്ച് ജയശങ്കർ\n14 min ago രാജ്യം 72ാമത് റിപബ്ലിക്ക് ദിനാഘോഷ നിറവില്, കനത്ത സുരക്ഷാ ക്രമീകരണങ്ങള് സജ്ജം\n29 min ago Today Horoscope in Malayalam (26th Jan 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\n41 min ago എകെ ബാലനോടും രവീന്ദ്രനാഥിനോടും നോ പറയാന് സിപിഎം, ഇത്തവണ മത്സരിപ്പിക്കില്ല, ഇവര്‍ക്ക് ഇളവ്!!\nUpdated: Sun, Jun 23, 2019, 12:10 [IST]\nതിരുവനന്തപും: ബിനോയ് കോടിയെരിക്കെതിരെ ബീഹാര് സ്വദേശിയായ യുവതി നല്‍കിയ പരാതിയില് കേസും വിമര്‍ശനങ്ങളും ശക്തമാകുന്നതിനിടെ മകനെ പരസ്യമായി തള്ളിപ്പറഞ്ഞ് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് കഴിഞ്ഞ ദിവസം രംഗത്ത് എത്തിയിരുന്നു. ബിനോയിക്ക് അച്ഛനെന്ന നിലയിലോ പാര്‍ട്ടി സെക്രട്ടറിയെന്ന നിലയിലോ തന്നില് നിന്ന് സംരക്ഷണമോ സഹായമോ ലഭിക്കില്ലെന്നായിരുന്നു കോടിയേരി വ്യക്തമാക്കിയത്.\nഅതേസമയം, സംഭവത്തില് സിപിഎമ്മിനും കോടിയേരി ബാലകൃഷ്ണനുമെതിരെ രൂക്ഷമായ പരിഹാസമാണ് രാഷ്ട്രീയ നിരീക്ഷകനായ അഡ്വ: ജയശങ്കര് നടത്തുന്നത്. ബിനോയ് കോടിയേരിക്കു വേണ്ടി ബക്കറ്റ് പിരിവു നടത്താൻ പാർടി ഉദ്ദേശിക്കുന്നില്ല. വേദനിക്കുന്ന ഏതെങ്കിലും കോടീശ്വരൻ ബിഹാറി യുവതി ചോദിക്കുന്ന പണം കൊടുത്തു പരാതി പിൻവലിപ്പിക്കും എന്നാണ് പ്രതീക്ഷയെന്നാണ് ജയശങ്കര് ഫേസ്ബുക്കില് കുറിക്കുന്നത്. അദ്ദേഹത്തിന്‍റെ ഫേസ്ബുക്ക് കുറിപ്പിന്‍റെ പൂര്‍ണ്ണരൂപം ഇങ്ങനെ..\nപാര്‍ട്ടിയുമായി ഒരു ബന്ധവുമില്ല\nബിനോയ് കോടിയേരി എന്ന തൂലികാ നാമത്തിൽ അറിയപ്പെടുന്ന ബിനോയ് വിനോദിനി ബാലകൃഷ്ണൻ എന്ന യുവാവുമായി കമ്യൂണിസ്റ്റ് പാർടി ഓഫ് ഇന്ത്യ (മാർക്സിസ്റ്റ്)ന് ഒരു ബന്ധവുമില്ല. അദ്ദേഹം പാർടി അംഗമല്ല. അനുഭാവിയുമല്ല. ബിനോയ് എന്തെങ്കിലും തെറ്റോ കുറ്റമോ ചെയ്തിട്ടുണ്ടെങ്കിൽ അതിന്റെ പൂർണ ഉത്തരവാദിത്തം അദ്ദേഹത്തിനു മാത്രമാണ്.\nബിനോയുടെ പേരുമായി ബന്ധപ്പെടുത്തി സിപിഐ(എം) സംസ്ഥാന സെക്രട്ടറി സ.കോടിയേരി ബാലകൃഷ്ണനെ അപകീർത്തിപ്പെടുത്താൻ വർഗശത്രുക്കളും ഒരു വിഭാഗം മാധ്യമങ്ങളും നടത്തുന്ന ശ്രമം അപലപനീയമാണ്. ബിനോയ് ഒരു സ്വതന്ത്ര പൗരനാണ്. അദ്ദേഹത്തിന് പീഡനമോ വഞ്ചനയോ നടത്താൻ ആരുടെയും അനുവാദം ആവശ്യമില്ല. ബിനോയ് നിയമവിരുദ്ധമായി എന്തെങ്കിലും ചെയ്തതായി സ.കോടിയേരി ഇതുവരെ മനസിലാക്കിയിരുന്നില്ല. മലയാള മനോരമയിലെ വാർത്ത കണ്ടാണ് സഖാവ് ബിഹാറിൽ തനിക്കൊരു പേരക്കുട്ടിയുളള കാര്യം അറിഞ്ഞത്.\nബിനോയ് എന്തെങ്കിലും കുറ്റകൃത്യം ചെയ്തിട്ടുണ്ടെങ്കിൽ പാർടി അതിനെ അംഗീകരിക്കുകയോ ന്യായീകരിക്കുകയോ ഇല്ല. അദ്ദേഹത്തിന് രാഷ്ട്രീയമായോ നിയമപരമായോ പിന്തുണ നൽകില്ല. ലിംഗനീതിയിലും നവോത്ഥാന മൂല്യങ്ങളിലും ഉറച്ചു വിശ്വസിക്കുന്ന സിപിഐ(എം)പാർടിയുടെ അനുഭാവം എല്ലായ്പ്പോഴും ഇരയോടൊപ്പമാണ്.\nഅതേസമയം, ബിനോയെ മുൻനിർത്തി സ.കോടിയേരി ബാലകൃഷ്ണനെയും പാവങ്ങളുടെ ആശാകേന്ദ്രമായ പാർടിയെയും അപകീർത്തിപ്പെടുത്താനുളള ശ്രമത്തിനെതിരെ നാം ജാഗ്രത പാലിക്കണം. അടിസ്ഥാന രഹിതമായ ആരോപണങ്ങളുന്നയിച്ച് കമ്യൂണിസ്റ്റ് നേതാക്കളെ തേജോവധം ചെയ്യുന്നത് അമേരിക്കൻ സാമ്രാജ്യത്വത്തിന്റെ സ്ഥിരം പരിപാടിയാണ്. ബിജെപി ഭരിക്കുന്ന മഹാരാഷ്ട്രയിലെ പോലീസും ആ ഗൂഢാലോചനയിൽ പങ്കുചേർന്നത് തികച്ചും സ്വാഭാവികം.\nബിനോയ് കോടിയേരിക്കു വേണ്ടി ബക്കറ്റ് പിരിവു നടത്താൻ പാർടി ഉദ്ദേശിക്കുന്നില്ല. വേദനിക്കുന്ന ഏതെങ്കിലും കോടീശ്വരൻ ബിഹാറി യുവതി ചോദിക്കുന്ന പണം കൊടുത്തു പരാതി പിൻവലിപ്പിക്കും എന്നാണ് പ്രതീക്ഷ.\na jayashankar binoy kodiyeri rape mumbai cpm police ബിനോയ് കോടിയേരി പോലീസ് സിപിഎം എ ജയശങ്കര്\nAdvocate A Jayasankar on binoy kodiyeri case,


'ഞാന് തിരിച്ചു വരുകയാണ്': റിപ്പബ്ലിക് ടിവി' യുടെ ഫസ്റ്റ് ലുക്ക് പുറത്തുവിട്ട് അര്‍ണാബ് ഗോസ്വാമി/ വീഡിയോ\n15 April 2017 4:17 PM GMT\nപ്രമുഖ മാധ്യമപ്രവര്‍ത്തകന് അര്‍ണാബ് ഗോസ്വാമിയുടെ പുതിയ ചാനല് 'റിപ്പബ്ലിക് ടിവി' യുടെ ഫസ്റ്റ് ലുക്ക് പുറത്തുവിട്ടു. 45 സെക്കന്‍ഡ് ദൈര്‍ഘ്യമുള്ള ഫസ്റ്റ് ലുക്ക് വീഡിയോയില് അര്‍ണാബ് തന്റെ പ്രേക്ഷകര്‍ക്ക് എഴുത്തുന്ന ഒരു കത്തിന്റെ ദൃശ്യവും അതിലെ വരികള് അദ്ദേഹത്തിന്റെ തന്നെ ശബ്ദത്തില് വോയീസ് ഓവറുമാണുള്ളത്.\n'ഞാന് ശരിക്കും നിങ്ങളെ മിസ് ചെയ്യുന്നുണ്ട്. ഞാനും എന്റെ ടീമും ഈ (റിപ്പബ്ലിക് ടിവി) സ്വപ്‌നത്തിനായിട്ടുള്ള കഷ്ടപ്പാടിലായിരുന്നു. നിങ്ങളുടെ കൂടി സ്വപ്‌നമാണിത്. ഞാന് തിരിച്ചു വരുകയാണ്. അടുത്ത് തന്നെ നിങ്ങളുടെ അടുത്ത് എത്തും.' എന്നാണ് വീഡിയോയില് അര്‍ണാബ് പറയുന്നത്.\nറിപ്പബ്ലിക് ടിവി, എആര്‍ജി ഔട്ടലൈര് മീഡിയ-ഏഷ്യാനെറ്റ് ന്യൂസ് സര്‍വ്വീസ് എന്നാണ് ന്യൂസ് ചാനലിനെ കുറിച്ച് വീഡിയോയില് കാണിക്കുന്നത്. കൂടാതെ #ArnabWithYouSoon എന്ന ഹാഷ്ടാഗും വീഡിയോയില് കാണിക്കുന്നുണ്ട്.\narnabgoswami ArnabWithYouSoon channel Journalist news newschannel republictv


4malayalees - കാബൂളിലെ യുഎസിന്റെ അവസാന ആക്രമണം സമ്മര്‍ദ്ദം കൊണ്ട് സംഭവിച്ച ഒരു അബദ്ധമോ ? യുഎസ് സൈനീകരുടേയും സാധാരണക്കാരുടേയും ജീവനെടുത്ത ഐഎസിന് മറുപടി നല്‍കിയപ്പോള് യുഎസിന് പിഴച്ചു ; കുട്ടികളുള്‍പ്പെടെ ഒരു കുടുംബത്തെ മുഴുവന് ഇല്ലാതാക്കി ആ ആവേശം\nതാലിബാന്റെ അഫ്ഗാന് കീഴടക്കലിന് പിന്നാലെ യുഎസ് സൈന്യം രാജ്യം വിടും മുമ്പ് നടന്നത് സംഭവ ബഹുലമായ കാര്യങ്ങളായിരുന്നു. പെട്ടെന്നുള്ള താലിബാന്റെ മുന്നേറ്റത്തില് യുഎസ് പതറിയിരുന്നു. എങ്കിലും പൗരന്മാരെ തിരിച്ചുകൊണ്ടുപോകാനുള്ള ദൗത്യം കാബൂള് എയര്‍പോര്‍ട്ടില് സൈനീകര് കൃത്യമായി നിര്‍വ്വഹിച്ചു. എന്നാല് ഐഎസിന്റെ ആക്രമണത്തോടെ കാര്യങ്ങള് കൈവിട്ടുപോവുകയായിരുന്നു.\nരാജ്യം വിടാന് കൊതിച്ച് എയര്‍പോര്‍ട്ടിലേക്കെത്തിയ സാധാരണക്കാരായ 170 ഓളം അഫ്ഗാന്‍കാരേയും 13 സെര്‍വീസ് അംഗങ്ങളുമാണ് നഷ്ടമായത്. യുഎസ് ട്രൂപ്പിന് വലിയ നഷ്ടമായ സംഭവത്തില് തിരിച്ചടിക്കുമെന്ന് പ്രസിഡന്റ് ജോ ബൈഡനും വ്യക്തമാക്കിയിരുന്നു. എന്നാല് ഈ തിരിച്ചടിയില് നഷ്ടമായത് ഒരു കുടുംബത്തിന്റെ മുഴുവന് പേരുമാണെന്നാണ് റിപ്പോര്‍ട്ട്.\nയുഎസിന്റെ തിടുക്കം പിടിച്ചുള്ള അക്രമം ഫലം കണ്ടില്ലെന്നാണ് മാധ്യമങ്ങളുടെ വിമര്‍ശനം. ഖൊറാസന് ഇസ്ലാമിക് സ്റ്റേറ്റിന്റെ ശക്തി കേന്ദ്ര പ്രവിശ്യയിലാണ് യുഎസ് ആക്രമണം നടത്തിയത്. എന്നാല് വീഡിയോകളുടേയും സാക്ഷികളുടേയും അടിസ്ഥാനത്തില് ഈ ആക്രമണം സാധാരണക്കാരുടെ ജീവനെടുത്തെന്ന് ന്യൂയോര്‍ക്ക് ടൈംസ് വ്യക്തമാക്കുന്നു.\nഏഴു കുട്ടികളും ഈ ആക്രമണത്തില് മരിച്ചതായിട്ടാണ് റിപ്പോര്‍ട്ട്. അഹമ്മാദിയും കുട്ടികളും മുതിര്‍ന്നവരും ഉള്‍പ്പെടെ പത്തു പേരുടെ ജീവന് നഷ്ടമായി. ഡ്രൗണ് ആക്രമണത്തില് മൂന്നു പേര് മാത്രമാണ് മരിച്ചതെന്നാണ് അമേരിക്ക വ്യക്തമാക്കുന്നത്. മരിച്ചവരില് രണ്ടും മൂന്നും വയസ്സുള്ള കുട്ടികളും ഉള്‍പ്പെടുന്നുവെന്നാണ് മാധ്യമങ്ങള് വ്യക്തമാക്കുന്നത്.\nഏതായാലും കാബൂള് ആക്രമണത്തിന് യുഎസ് നടത്തിയ പ്രത്യാക്രമണം സാധാരണക്കാരുടെ ജീവനെടുത്തത് വലിയ തിരിച്ചടിയാണ്. പ്രത്യാക്രമണം നടത്തിയപ്പോള് വേണ്ട തയ്യാറെടുപ്പുകള് ഉണ്ടായിട്ടില്ലെന്നാണ് റിപ്പോര്‍ട്ട് ചൂണ്ടിക്കാണിക്കുന്നത്.


മലബാര് സിമന്റ്‌സ് മുന് കമ്പനി സെക്രട്ടറി ശശീന്ദ്രന്റെ ഭാര്യ മരിച്ചു; ദുരൂഹതയെന്ന് കുടുംബം • ഇ വാർത്ത | evartha\nevartha Desk July 14, 2018, 4:58 pm July 14, 2018\nമലബാര് സിമന്റ്‌സ് മുന് കമ്പനി സെക്രട്ടറി ശശീന്ദ്രന്റെ ഭാര്യ ടീന(52) അന്തരിച്ചു. കോയമ്പത്തൂരിലെ ആശുപത്രിയില് ചികിത്സയിലിരിക്കെയാണു മരണം. മൂന്നു ദിവസം മുന്‍പാണ് വൃക്കരോഗ ചികിത്സയുമായി ബന്ധപ്പെട്ട് ഇവരെ ആശുപത്രിയില് പ്രവേശിപ്പിച്ചത്.\n2011 ജനുവരി 24നാണ് ശശീന്ദ്രനും രണ്ടു മക്കളും തൂങ്ങി മരിച്ച നിലയില് കാണപ്പെട്ടത്. മലബാര് സിമന്റ്‌സിലെ അഴിമതിയും ശശീന്ദ്രന്റെ അസ്വാഭാവിക മരണവും സിബിഐ അന്വേഷിക്കുന്നതിനിടെയാണ് കേസിലെ പ്രധാന സാക്ഷി കൂടിയായ ടീന മരിച്ചത്.\nഎറണാകുളത്ത് സ്വകാര്യ സ്ഥാപനത്തില് ജോലി ചെയ്തു വരികയായിരുന്നു ടീന. മൂന്നു ദിവസം മുന്‍പ് കോയമ്പത്തൂരിലേക്കു പോവുകയായിരുന്നു. സംഭവത്തില് ദുരൂഹതയുണ്ടെന്നു മലബാര് സിമന്റ്‌സ് ആക്ഷന് കൗണ്‍സിലും ശശീന്ദ്രന്റെ കുടുംബാംഗങ്ങളും ആരോപിച്ചു.\nപ്രചരണത്തില് വ്യത്യസ്തത പുലർത്തി വി കെ ശ്രീകണ്ഠൻ; തെരഞ്ഞെടുപ്പ് പ്രചരണം മാന്യമായിരിക്കണമെന്ന് ആഹ്വാനം ചെയ്ത വീഡിയോ വൈറലായി


പത്താം ക്ലാസ്സ് വിദ്യാര്‍ഥിനിയുടെ ആത്മഹത്യ; ഓണ്‍ലൈന് പഠനം മുടങ്ങിയതിനാലെന്ന് മാതാപിതാക്കള് | 14 year old Student Suicide in Malappuram\nപത്താം ക്ലാസ്സ് വിദ്യാര്‍ഥിനിയുടെ ആത്മഹത്യ; ഓണ്‍ലൈന് പഠനം മുടങ്ങിയതിനാലെന്ന് മാതാപിതാക്കള്\nJun 2, 2020, 07:30 AM IST\nമലപ്പുറം: വളാഞ്ചേരി ഇരിമ്പിളിയത്തെ പതിനാലുവയസ്സികാരിയുടെ ആത്മഹത്യ പഠനം മുടങ്ങിയതിനാലെന്ന് മാതാപിതാക്കള്. സ്മാര്‍ട്ട്‌ഫോണും ടിവിയും ഇല്ലാതിരുന്നതിനാല് വിദ്യാര്‍ഥിനിക്ക് ഓണ്‍ലൈന് ക്ലാസ്സില് പങ്കെടുക്കാനായിരുന്നില്ല. ഇത് കുട്ടിയെ മാനസികമായി തളര്‍ത്തിയിരുന്നുവെന്ന് മാതാപിതാക്കള് പറഞ്ഞു. ഇരിമ്പിളിയം ഗവ. ഹയര്‍സെക്കന്‍ഡറി സ്‌കൂളിലെ പത്താം ക്ലാസ് വിദ്യാര്‍ഥിനിയാണ് മരണപ്പെട്ട ദേവിക.\nതിങ്കളാഴ്ച വൈകുന്നേരം അഞ്ചരയോടെയാണ് ഇരിമ്പിളിയം തിരുനിലം പുളിയാപ്പറ്റക്കുഴിയില് കുളത്തിങ്ങല്‍വീട്ടില് ബാലകൃഷ്ണന്റെയും ഷീബയുടെയും മകളായ ദേവികയുടെ മൃതദേഹം വീടിനടുത്തുള്ള ആളൊഴിഞ്ഞുകിടക്കുന്ന മറ്റൊരു വീടിന്റെ മുറ്റത്ത് കത്തിക്കരിഞ്ഞനിലയില് കണ്ടെത്തിയത്.\nതിങ്കളാഴ്ച വൈകുന്നേരം നാലോടെ ദേവികയെ കാണാനില്ലായിരുന്നു. തുടര്‍ന്ന് നടന്ന തിരച്ചിലിനിടെയാണ് മൃതദേഹം കണ്ടത്. മണ്ണെണ്ണയുടെ ഒഴിഞ്ഞ കുപ്പി സമീപത്തുനിന്നു ലഭിച്ചതായും പ്രാഥമികാന്വേഷണത്തില് ദുരൂഹതയൊന്നും കണ്ടെത്താനായിട്ടില്ലെന്നും വളാഞ്ചേരി സ്റ്റേഷന് ഓഫീസര് എം.കെ. ഷാജി പറഞ്ഞു. ജില്ലാ പോലീസ് മേധാവി യു. അബ്ദുള്‍കരീം, തിരൂര് ഡിവൈ.എസ്.പി കെ.എ. സുരേഷ്ബാബു എന്നിവര് സ്ഥലത്തെത്തി പരിശോധന നടത്തി. ചൊവ്വാഴ്ച മൃതദേഹപരിശോധനയ്ക്കുശേഷം മേല്‍നടപടികള്‍ക്കായി മഞ്ചേരി മെഡിക്കല്‍കോളേജിലേക്ക് കൊണ്ടുപോകും.\nദേവനന്ദ, ദീക്ഷിത്, ഏഴുമാസം പ്രായമായ ആണ്‍കുട്ടി എന്നിവര് സഹോദരങ്ങളാണ്.


ആഗോള കാറ്റിൽ സൂചികകൾ താഴുന്നു; റിലയൻസും ബജാജ് ഓട്ടോയും ഉയരുന്നു | stock market update\nആഗോള കാറ്റിൽ സൂചികകൾ താഴുന്നു; റിലയൻസും ബജാജ് ഓട്ടോയും ഉയരുന്നു\nപ്രാജ് ഇൻഡസ്ട്രീസ് കുറേ ദിവസങ്ങളായുള്ള കുതിപ്പ് തുടരുന്നു\n|19 Jan 2022 5:45 AM GMT\nആഗോള കാറ്റിൽ ഇന്ത്യൻ വിപണി ഉലയുന്നു. രണ്ടാം ദിവസവും വലിയ താഴ്ചയിലാണു വ്യാപാരം. ബാങ്ക്, മെറ്റൽ, കൺസ്യൂമർ ഡ്യുറബിൾസ്, ഓയിൽ മേഖലകൾ ഒഴികെ എല്ലാം വ്യാപാരത്തുടക്കത്തിൽ നഷ്ടത്തിലായിരുന്നു. നിഫ്റ്റി 18,000നു താഴെ പോയിട്ട് ഗണ്യമായി തിരിച്ചു കയറി. ഐടി, ഫാർമ മേഖലകൾ താഴ്ചയുടെ മുന്നിൽ നിന്നു. ആദ്യം നഷ്ടത്തിലായിരുന്ന ബാങ്ക് നിഫ്റ്റി ഒരു മണിക്കൂർ കഴിഞ്ഞപ്പോൾ നേട്ടത്തിലായി.\nറിലയൻസ് ജിയാേ വരിക്കാരുടെ എണ്ണം വർധിപ്പിക്കുന്നതിൽ ഒന്നാം സ്ഥാനം നിലനിർത്തിയതും സ്പെക്ട്രം ലൈസൻസ് ഫീസ് (30,000-ൽ പരം കോടി രൂപ) കുടിശ്ശിക മുൻകൂർ അടച്ചതും റിലയൻസ് ഓഹരിയെ സഹായിച്ചു. റോബോട്ടിക്സ് സ്ഥാപനമായ ആഡ്വെർബ് ടെക്നോളജീസിൽ റിലയൻസ് 55 ശതമാനം ഓഹരി എടുത്തതും കമ്പനിയിലെ താൽപര്യം വളർത്തി. ഓട്ടോമേറ്റഡ് വെയർഹൗസുകളും മറ്റും ഡിസൈൻ ചെയ്തു നിർമിക്കുന്ന കമ്പനിയാണിത്.\nമികച്ച മൂന്നാം പാദ റിസൽട്ട് പുറത്തിറക്കിയ ബജാജ് ഫിൻ ഇന്നത്തെ തകർച്ചയ്ക്ക്ക്കിടയിലും നേട്ടമുണ്ടാക്കി.\nബജാജ് ഓട്ടോയും ഇന്നു നേട്ടത്തിലാണ്.\nപഞ്ചസാരമില്ലുകൾക്കു വേണ്ട യന്ത്രങ്ങൾ നിർമിക്കുന്ന പ്രാജ് ഇൻഡസ്ട്രീസ് കുറേ ദിവസങ്ങളായുള്ള കുതിപ്പ് തുടരുന്നു. ഒരു മാസം കൊണ്ട് ഓഹരിവില 37 ശതമാനം വർധിച്ചു.\nനവംബർ മുതൽ നല്ല നേട്ടം ഉണ്ടാക്കിയ തെർമാക്സ് ഓഹരി ഇന്നും ഉയർന്നു.\nക്രൂഡ് ഓയിൽ വില കുതിച്ചു കയറിയത് ഒഎൻജിസി അടക്കം ഓയിൽ കമ്പനികളുടെ വില ഉയർത്തി.\nലോക വിപണിയിൽ സ്വർണം 1812 ഡോളറിലായി. കേരളത്തിൽ പവന് 80 രൂപ കൂടി 36,080 രൂപയായി.\nഡോളർ ഒൻപതു പൈസ നേട്ടത്തിൽ 74.66 രൂപയിൽ വ്യാപാരം തുടങ്ങി.\nstock market update stock investment tc mathew


ടാഗോർ ജന്മവാർ‍ഷികം... | 4PM News\nലോകം കണ്ടിട്ടുള്ള മഹാകവികളിൽ ഒരാളായ രബീന്ദ്രനാഥ് ടാഗോറിന്റെ ജന്മവാർ‍ഷികദിനമായിരുന്നു ഇന്നലെ. കൊൽക്കത്തയിൽ 1861 മെയ് 7നാണ് രബി എന്ന വിളിപ്പേരുണ്ടായിരുന്ന ടാഗോർ ജനിച്ചത്. ദീബേന്ദ്രനാഥ് ടാഗോറിന്‍റെയും ശാരദാദേവിയുടെയും 14 മക്കളിൽ ഇളയമകനായിരുന്നു ടാഗോർ. എട്ടാമത്തെ വയസിൽ കവിതയെഴുതാനാരംഭിച്ചു. പതിനാറാമത്തെ വയസ്സിൽ ഭാനുസിംഹൻ എന്ന തൂലികാനാമത്തിൽ ആദ്യ കവിതാസമാഹാരം പുറത്തിറക്കി. ഇന്ത്യയുടെ മാത്രമല്ല ബംഗ്ലാദേശിന്റെയും ദേശീയഗാനങ്ങൾ രചിച്ചത് ടാഗോറാണ്. (ഇന്ത്യ: ജനഗണമന..., ബംഗ്ലാദേശ്:− അമർ സോനാ ബംഗ്ലാ...) ഗാന്ധിജിക്ക് മഹാത്മ എന്ന സ്ഥാനവിളി നൽകിയത് ടാഗോറാണ്. ഗാന്ധിജി അദ്ദേഹത്തെ അഭിസംബോധന ചെയ്തിരുന്നത് ഗുരുദേവ് എന്നായിരുന്നു. ആധുനിക ഭാരതം കെട്ടിപ്പെടുക്കുന്നതിൽ ഇദ്ദേഹത്തിന്റെ സംഭാവന വിലപ്പെട്ടതാണ്.\nരണ്ട് ലക്ഷത്തിപ്പതിനായിരം വരി കവിതകളും പതിനാല് നോവലുകളും നൂറിലധികം ചെറുകഥകളും എൺപത്തിയൊന്ന് നാടകങ്ങളും ഇരുപതോളം ഗദ്യകൃതികളും അനേകം ചിത്രങ്ങളും കാർട്ടൂണുകളും രബീന്ദ്രസംഗീതവും ടാഗോറിന്റേതായി നമുക്ക് ലഭിച്ചിട്ടുണ്ട്. വിനോദത്തിനു വേണ്ടി അറുപത്തിയെട്ടാം വയസ്സിൽ ചിത്രരചന ആരംഭിച്ച് ഏകദേശം മൂവായിരത്തോളം ചിത്രങ്ങൾ രചിച്ചു. ഒഴുകിക്കൊണ്ടിരുന്ന നദീജലത്തിന് മുകളിൽ പത്തേമാരിയിൽ നിവർന്നു കിടന്ന് പ്രകൃതി പ്രതിഭാസങ്ങളെ നിരീക്ഷിച്ചുകൊണ്ട് നദീജലത്തിന്റെ താളലയങ്ങൾക്ക് അനുഗുണമായ ഈണത്തിലും താളത്തിലും ഗാനങ്ങൾ ചമച്ച് സ്വയം ഉറക്കെച്ചൊല്ലുകയും ആ ഗാനങ്ങൾ ഇദ്ദേഹത്തിന്റെ കൂടെയുള്ളവർ രേഖപ്പെടുത്തി െവയ്ക്കുകയും പതിവായിരുന്നു. പ്രത്യേക ശൈലിയിലുള്ള ഒരു ഗാനസഞ്ചയം ഇപ്രകാരം രൂപം കൊള്ളുവാനിടയായി. രബീന്ദ്ര സംഗീതം ഇന്നും സവിശേഷമായ ഒന്നായി ലോകമെങ്ങും ആസ്വദിക്കപ്പെടുന്നുണ്ട്.\nദേശാതിർ‍ത്തികളോടുള്ള മനോവിഭ്രമമായി മാറുന്ന അമിതദേശസ്‌നേഹത്തിന്റെ അപകടത്തെക്കുറിച്ച് അദ്ദേഹം മുന്നറിയിപ്പ് നൽ‍കിയിട്ടുണ്ട്. “തിന്മയുടെ നിഷ്ഠുരമായ മഹാമാരിയാണ് ദേശീയത. വർ‍ത്തമാനയുഗത്തിലെ മനുഷ്യരാശിയെ, അതിന്റെ ധാർ‍മ്മിക തേജസ്സിനെ വിഴുങ്ങുന്ന ഒരു മഹാമാരി.” ഇന്ത്യ നേരിടാൻ പോകുന്ന പ്രശ്‌നങ്ങളുടെ അടിത്തറ തന്നെ ദേശീയതയായിരിക്കുമെന്ന് മഹാകവി ദീർ‍ഘദർ‍ശനം ചെയ്തു. രത്‌നങ്ങളുടെ വില നൽ‍കി ചില്ലുകഷ്ണങ്ങൾ വാങ്ങുന്നതിന് സമാനമാണ് ദേശീയതയിൽ അഭയമന്വേഷിക്കൽ. ഒരിക്കലും തന്റെ അഭയസ്ഥാനം ദേശീയതയല്ലെന്നും അത് മനുഷ്യരാശിയാണെന്നും അദ്ദേഹം വ്യക്തമാക്കി.\nരബീന്ദ്രനാഥ് ടാഗോർ എന്ന കവി, പ്രതിഭയും പ്രശസ്തനും ഭാഗ്യവാനുമായിരുന്നു. എന്നാൽ, ടാഗോർ എന്ന മനുഷ്യനാകട്ടെ വലിയ ദുഃഖിതനും ദുരന്തകഥാപാത്രവുമായിരുന്നു. ജീവിതം ദുരന്തപൂർണ്ണമായിരുന്നു, കുടുംബത്തിലെ മിക്കവാറും എല്ലാവരേയും നഷ്ടപ്പെട്ട ടാഗോർ ബംഗാളിന്റെ അധഃപതനത്തിനും സാക്ഷ്യം വഹിച്ചു. ടാഗോറിന്റെ കൃതികളും അദ്ദേഹം സ്ഥാപിച്ച വിശ്വഭാരതി സർവ്വകലാശാലയും ഇതെല്ലാം അതിജീവിച്ചു.\n1913−ലെ സാഹിത്യത്തിനുള്ള നോബൽ സമ്മാനം നേടിക്കൊടുത്ത കൃതിയാണ് ഗീതാഞ്ജലി. ഇതിലെ ഭാവഗാനസ്വഭാവമുള്ള വരികളും, വാമൊഴിയും, പ്രകൃതി മാഹാത്മ്യ വാദവും, തത്ത്വചിന്തയും ലോകപ്രശസ്തമാണ്. ഈ ഗദ്യകാവ്യത്തിൽ, ദൈവം ചൂടിലും മഴയത്തും അഴുക്കുവസ്ത്രങ്ങളുമണിഞ്ഞ് പാടത്തും പറന്പിലും പണിയെടുക്കുന്നവന്റെയും പാതയിൽ കല്ലുകൊത്തുന്നവന്റെയും കൂടെയാണുള്ളതെന്ന് പറയുന്നു. അവരുടെ ഇടയിലേയ്ക്ക് ഇറങ്ങി ചെന്ന് സർ‍വ്വവ്യാപിയായ ദൈവത്തെ കാണാൻ ആവശ്യപ്പെടുന്നു. നോബൽ സമ്മാനം നേടിയ ആദ്യത്തെ ഇന്ത്യക്കാരൻ മാത്രമല്ല ഏഷ്യക്കാരൻ കൂടിയാണ് അദ്ദേഹം. 1941 ഓഗസ്റ്റ് 7ന് തന്റെ എൺ‍പതാം വയസ്സിൽ ആ വിശ്വമഹാ സാഹിത്യകാരൻ ലോകത്തോട് വിട പറഞ്ഞു. മരണക്കിടക്കയിൽ കിടക്കുന്പോൾ അവസാനമായി ചൊല്ലിക്കൊടുത്ത കവിതയിലെ വരികളിൽ “മനുഷ്യനിലുളള വിശ്വാസം നഷ്ടപ്പെടുകയെന്ന പാപം ഞാനൊരിക്കലും ചെയ്തിട്ടില്ല” എന്ന് പറയുന്നു.\nഈ നാടിന് ഇതെന്ത് പറ്റി


വിവാദങ്ങളും പ്രതിഷേധങ്ങളും : ശ്രദ്ധനേടിയ ചലച്ചിത്രമേള\nതിരുവനന്തപുരം(14-12-16) : അന്താരാഷ്ട്ര ചലച്ചിത്രമേള അഞ്ചാം ദിവസത്തിലേക്ക് കടക്കുമ്പോള് ചിത്രങ്ങളെക്കാള് ശ്രദ്ധ നേടുന്നത് വിവാദങ്ങളാണ്. ചലച്ചിത്ര മേളയുടെ ഡെലഗേറ്റ് രജിസ്‌ട്രേഷന് മുതല് സിനിമ പ്രദര്‍ശനം വരെ വിവാദങ്ങളും പ്രതിഷേധങ്ങളും നിറഞ്ഞു നില്‍ക്കുകയാണ്. ചിത്രമേളയ്ക്കുള്ള പാസ് രജിസ്‌ട്രേഷനില് ഫിലിം മേഖലയില് നിന്നുള്ളവര്‍ക്ക് പ്രത്യേക പാസ് ഏര്‍പ്പെടുത്തിയതാണ് പ്രതിഷേധങ്ങള്‍ക്ക് തുടക്കമിട്ടത്. ഏതെങ്കിലും സംഘടനയില് അംഗമല്ലാത്ത സ്വതന്ത്ര സംവിധായകര്‍ക്ക്, അവര് എത്ര അംഗീകാരം ലഭിച്ചവരാണെങ്കില് പോലും സിനിമാമേഖലക്കാരുടെ പാസ് നല്‍കാത്തത് വിവാദങ്ങള് ഉയര്‍ത്തിയിരുന്നു. അടുത്ത പ്രശ്‌നം സിനിമാ പ്രദര്‍ശനത്തെ ചൊല്ലിയായിരുന്നു. ജൂറി അംഗങ്ങള്‍ക്കും സിനിമാ-മാധ്യമപ്രവര്‍ത്തകര്‍ക്കും ചിത്രങ്ങളുടെ പ്രത്യേക പ്രദര്‍ശനത്തിന് സൗകര്യം ഒരുക്കിയതിനെ ചൊല്ലി ചില പ്രമുഖ സംവിധായകരടക്കം രംഗത്ത് വന്നിരുന്നു. ചലച്ചിത്ര മേളയിലെ തരംതിരിവുകളെ ചോദ്യം ചെയ്തായിരുന്നു അവരുടെ പ്രതിഷേധം. സോഷ്യല് മീഡിയ കൂടി പ്രശ്‌നങ്ങള് ഏറ്റെടുത്തതോടെ ഇത്തരം സംഭവങ്ങള് വന് വാര്‍ത്താ പ്രാധാന്യം നേടിയിരുന്നു.\nഭിന്നലിംഗക്കാര്‍ക്ക് പ്രത്യേക രജിസ്‌ട്രേഷനടക്കം നിരവധി സൗകര്യങ്ങള് ഒരുക്കി ചലച്ചിത്രമേള വ്യത്യസ്തതയൊരുക്കിയെങ്കിലും വിവാദങ്ങളും പ്രതിഷേധങ്ങളും പുതുമകളുടെ ശോഭ കെടുത്തി. മറ്റൊരു പ്രധാന പ്രശ്‌നം റിസര്‍വേഷന് സംവിധാനമായിരുന്നു. ഇത്തരമൊരു സംവിധാനം ഏര്‍പ്പെടുത്തിയത് മുതല് തന്നെ പ്രതിഷേധങ്ങള് ഉണ്ടായിരുന്നുവെങ്കിലും കൂടുതല് രൂക്ഷമായത് ഇത്തവണയായിരുന്നു. മണിക്കൂറുകളോളം ക്യൂവില് നിന്ന് ചിത്രം കാണാനെത്തുന്നവര്‍ക്ക് റിസര്‍വേഷന് ആളുകളെ കാരണം സീറ്റുകള് ലഭിക്കാത്തത് പലപ്പോഴും അതിരുവിട്ട പ്രതിഷേധങ്ങള്‍ക്ക് വഴിയൊരുക്കി. ഇത്തരം സംവിധാനങ്ങള് നിയന്ത്രിക്കേണ്ട വോളണ്ടിയര്‍മാരുടെ ഭാഗത്ത് നിന്നുള്ള നിരുത്തരവാദിത്വവും അപക്വപരവുമായ പെരുമാറ്റങ്ങളും പലപ്പോഴും പരാതി ഉയര്‍ത്തി.\nചിത്രപ്രദര്‍ശനങ്ങള്‍ക്കു മുമ്പ് ദേശീയഗാനം നിര്‍ബന്ധമാക്കിക്കൊണ്ടുള്ള സുപ്രീം കോടതി ഉത്തരവ് വന്നതിനുശേഷമുള്ള ആദ്യ ചലച്ചിത്ര മേളയായിരുന്നു ഇത്. കോടതിവിധിക്കെതിരായുള്ള പലരുടെ പ്രതിഷേധത്തിനും മേള വേദിയൊരുക്കി. ചിത്രപ്രദര്‍ശനത്തിനു മുമ്പുള്ള ദേശീയ ഗാനം കേള്‍ക്കുമ്പോള് എഴുന്നേറ്റ് നില്‍ക്കാത്തവരെ പോലീസ് അറസ്റ്റ് ചെയ്ത് നീക്കിയത് വലിയ പ്രശ്‌നങ്ങള്‍ക്കായിരുന്നു വഴിവെച്ചത്. തിയറ്ററിനുള്ളിലടക്കം മഫ്തിയില് പോലീസ് സംഘത്തെ ഇതിനായി നിയോഗിച്ചതും വിവാദങ്ങള്‍ക്കിടയാക്കി. സുപ്രീം കോടതി വിധിയാണെന്നും തനക്കിതിലിടപെടാനാവില്ലെന്നും പോലീസുമായി സഹകരിച്ചേ പറ്റൂ എന്നുമുള്ള നിലപാടായിരുന്നു മേളയുടെ ഭാരവാഹികളില് നിന്നുണ്ടായത്. ഈ സമാപനത്തിനെതിരേയും പ്രമുഖ സംവിധായകന് പ്രകാശ് ബാരെയടക്കമുള്ളവര് രംഗത്തെത്തി സിനിമകളുടെ തെരഞ്ഞെടുപ്പുകളിലും മേളയുടെ ഒരുക്കത്തിലും ഇതുവരെയുള്ളതില് വെച്ച് മികച്ച ഒന്നു തന്നെയായിരുന്നു ഇത്തവണത്തേത് എന്ന് പത്തക്ക അഭിപ്രായം ഉണ്ടായിരുന്നെങ്കിലും വിവാദച്ചുഴിയില് തിളക്കം നഷ്ടപ്പെടുകയാണുണ്ടായത്. പാസ് രജിസ്‌ട്രേഷനില് തുടങ്ങി തിയറ്ററിലെ ദേശീയഗാനം വരെ മേളയുടെ തുടക്കം മുതല് ഒടുക്കം വരെ വിവാദങ്ങളില് നിറഞ്ഞത് വ്യത്യസ്തതയും പുതുമയും കൊണ്ട് മികച്ച് നില്‍ക്കേണ്ട മേളയെ പ്രതികൂലമായി തന്നെയാണ് ബാധിച്ചിരിക്കുന്നത്.


യുഡിഎഫ് വിടുന്ന കാര്യമോ എൽഡിഎഫിൽ ചേരുന്ന കാര്യമോ ചർച്ച ചെയ്തിട്ടില്ലെന്ന് വീരേന്ദ്രകുമാർ- JDU JDS merging mp veerendra kumar comments\nനിതീഷ് കുമാറിന്റെ പാർട്ടിയുടെ എംപിയായി തുടരാൻ ആഗ്രഹിക്കുന്നില്ലെന്നും വീരേന്ദ്രകുമാർ\nNovember 29, 2017 11:49:47 am\nകോഴിക്കോട്: യുഡിഎഫ് വിടുന്ന കാര്യമോ എൽഡിഎഫിൽ ചേരുന്ന കാര്യമോ ഇപ്പോൾ ചർച്ച ചെയ്തിട്ടില്ലെന്ന് എം.പി.വീരേന്ദ്രകുമാർ എംപി. അതേസമയം, നിതീഷ് കുമാറിന്റെ പാർട്ടിയുടെ എംപിയായി തുടരാൻ ആഗ്രഹിക്കുന്നില്ലെന്നും അദ്ദേഹം പറഞ്ഞു. ജനതാദള് യുണൈറ്റഡ് യുഡിഎഫ് വിട്ട് ഇടതുമുന്നണിയില് ചേരുന്നുവെന്ന സൂചനകള്‍ക്ക് പിന്നാലെയാണ് വീരേന്ദ്ര കുമാറിന്റെ പ്രതികരണം.\nകേരളത്തില് പാർട്ടി ഇപ്പോൾ യുഡിഎഫിലാണ് നിൽക്കുന്നത്. എല്‍ഡിഎഫിലേക്ക് പോകണോ എന്ന കാര്യം പാര്‍ട്ടിയുടെ സംസ്ഥാനസമിതിയാണ് തീരുമാനിക്കേണ്ട്. അക്കാര്യം പാര്‍ട്ടി ചര്‍ച്ച ചെയ്ത് തീരുമാനിക്കും. എൽഡിഎഫ് നേതാക്കളുമായി ചർച്ച നടത്തിയിട്ടില്ല. ജെഡിയുവിൽ ലയിക്കേണ്ടിയിരുന്നില്ല. ദേശീയതലത്തിൽ ജനതാദൾ യു വലിയ പ്രതിസന്ധിയാണ് നേരിടുന്നത്. എസ്ജെഡിയായി നിന്നാല് മതിയായിരുന്നുവെന്നും വേണ്ടി വന്നാല് എസ്ജെഡി പുനരുജ്ജീവിപ്പിക്കുമെന്നും അദ്ദേഹം മാധ്യമപ്രവർത്തകരോട് പറഞ്ഞു.\nഅതിനിടെ, വീരേന്ദ്രകുമാറിന്റെ ഇടതുമുന്നണി പ്രവേശനത്തെ സിപിഎം ദേശീയ നേതൃത്വം സ്വാഗതം ചെയ്തു. എന്നാൽ വിരേന്ദ്രകുമാറുമായി ചര്‍ച്ച നടന്നിട്ടില്ലെന്നും ജെഡിയു ഔദ്യോഗികമായി തീരുമാനിക്കട്ടെ എന്നിട്ട് പ്രതികരിക്കാമെന്നും സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ പറഞ്ഞു.\nWeb Title: Jdu jds merging mp veerendra kumar comments


Pinarayi Vijayan to make LDF government more popular | ഇത് പോരാ... പിണറായി സർക്കാർ കൂടുതൽ ജനപ്രിയമാകണം, യുവ സിവിൽ സർവീസ് ഉദ്യോഗസ്ഥരിൽ നിന്ന് ആശയം തേടുന്നു! - Malayalam Oneindia\n38 min ago ഇറ്റലിയില് കോവിഡിന്റെ രണ്ടാം തരംഗം, 43 കാത്തോലിക് പുരോഹിതര് മരിച്ചു, അതീവ ജാഗ്രതയില്!!\nPublished: November 18 2019, 9:39 [IST]\nതിരുവനന്തപുരം: പിണറായി സർക്കാരിനെ കൂടുതൽ ജനകീയമാക്കാൻ ഒരുങ്ങുന്നു. ഇതിനായി പുത്തൻ ആശയങ്ങൾ തേടുകയാണ് സർക്കാർ. ഇതിന്റെ ഭാഗമായി യുവ ഐഎഎസ്, ഐപിഎസ് ഉദ്യോഗസ്ഥരുടെ പ്രത്യേക യോഗം ചൊവ്വാഴ്ച നടക്കും. 2009ന് ശേഷം സംസ്ഥാനത്ത് ജോലി തുടങ്ങിയ സിവിൽ സർവ്വീസ് ഉദ്യോഗസ്ഥർക്കാണ് മുഖ്യമന്ത്രിയുടെ ക്ഷണം ലഭിച്ചിരിക്കുന്നത്.\nതിരഞ്ഞെടുപ്പിന് മുമ്പ് സർക്കാരിനെ ജനപ്രിയമാക്കുകയാണ് ലക്ഷ്യം. യോഗത്തിന് മുമ്പ് നിർ‌ദേശങ്ങൾ ഇ-മെയിൽ വഴി മുഖ്യമന്ത്രിയുടെ ഓഫീസിനെ അറിയിക്കണം. ചൊവ്വാഴ്ച നടക്കുന്ന മീറ്റിങിന് മുന്നോടിയായി മുഖ്യമന്ത്രി പിണറായി വിജയൻ മുൻ ചീഫ് സെക്രട്ടറിമാരെയും മുൻ ഡിജിപിമാരെയും കാണും. സർക്കാരിന്റെ പ്രവർത്തനങ്ങൾ ഫലപ്രദമായി ജനങ്ങളിലെത്തിക്കാനുള്ള വഴി തേടുകയാണ്.\nസർക്കാർ പദ്ധതികൾ ജനങ്ങളിലെത്തുന്നില്ല\nഗൃഹ സന്ദർശന പരിപാടി\nസംഘടനാ സംവിധാനവും ഭരണ സംവിധാനവും\nഏറ്റെടുത്ത പദ്ധതികൾ പൂർത്തിയാക്കണം\npinarayi vijayan ldf cpm kerala government എൽഡിഎഫ് സിപിഎം ias ips ഐഎഎസ് ഐപിഎസ്\nPinarayi Vijayan to make LDF government more popular\nStory first published: Monday, November 18, 2019, 9:39 [IST]